އުމަރު ނަސީރު "ދިޑެއިލީ"އަށް ދެއްވި އެކްސްކްލޫސިވް އިންޓަވިއު - DhiDaily\nއުމަރު ނަސީރު އޭ ބުނުމުން ދިވެހިންގެ ތެރެއިން އެއީ ކާކުކަން ނުދަންނަ ބަޔަކު މަދުވާނެ އެވެ. ރާއްޖޭގެ ސިޔާސީ ދާއިރާގައި އެތައް އަހަރެއް ވަންދެއް ހަރަކާތްތެރިވެފައިވާ އުމަރު ނަސީރަކީ ހައުސް ހޯލްޑް ނަމެކެވެ.\nމީގެކުރީން ހޯމް މިނިސްޓަރުވެސް ކުރައްވާފައިވާ އުމަރު ނަސީރު، ރާއްޖޭގެ މުސްތަގުބަލާ މެދު ގިނަ ހުވަފެންތަކެއް ދެކިލައްވައެވެ. އެ ހުވަފެންތައް ހަގީގަތަކަށް ހެދުމަށްޓަކައި އިތުރު ހިތްވަރަކާއެކު އާ ތަސައްވުރެއްގައި ހިފައި ވަނީ މަސައްކަތްކުރަންވެސް ފަށާފައެވެ. އަލަށް އުފެދިގެން އަންނަ މޫވްމެންޓް ކަމަށްވާ ”ޑީއެންއޭ“ އަކީ އެކަމުގެ ހެއްކެކެވެ.\n”ދިޑެއިލީ“އަށް ދެއްވި އެކްސްކްލޫސިވް އިންޓަވިއުއެއްގައި އުމަރު ވަނީ ޑީއެންއޭއާއެކު ކުރަމުންދާ ހުވަފެންތަކާއި ކުރިއަށް ރާވާފައިވާ ކަންތައްތަކަށް އަލިއަޅުވާލާފައެވެ. އަދި ރާއްޖޭގައި އުމަރުގެ ވެރިކަމެއްގައި މުޖުތަމައު އޮންނާނެ ގޮތުގެ މައްޗަށްވެސް އޭނާ އަލިއަޅުވާލާފައިވެއެވެ.\nއުމަރުގެ ވެރިކަމެއްގައި ރާއްޖޭގައި އިސްލާމީ ޝަރީއަތެއް ގާއިމްކުރާނެތޯ؟\n”ފުރަތަމަ ކަމަކަށް ރާއްޖޭގެ ކޮންމެ ސިޔާސީ ބޭފުޅަކީވެސް އިސްލާމީ ޝަރީއަތަށް ތާއީދުކުރާ ބޭފުޅަކަށް ވާނެ. އެހެން ނުވެ، ސައްތައިން ސައްތަ މުސްލިމް ގައުމެއްގައި ނުވެސް އުޅެވޭނެ. ދެން އިސްލާމީ ޝަރީއަތޭ ބުނީމަ ހުޅަނގުން މާނަކުރާ އިސްލާމީ ޝަރީއަތަކީ ކޮބާތޯ އަޅުގަނޑުމެން ބަލައިލަން ޖެހޭނެ.\nހުޅަނގުން އެންމެ ބޮޑަށް ދެކޮޅު ހަދާ ކަމަކީ މަރުގެ އަދަބު ހިންގުމާއި އެއްޖިންސުން ގުޅުން ހިންގުމަށާއި އެބާވަތުގެ ބައެއް ކަންކަމަށް ދެކޮޅު ހަދަނީ. އަޅުގަނޑުމެންގެ ތެރޭގައިވެސް އެބަތިބި އެކަންކަމަށް ނުރުހޭ ބޭބޭފުޅުން. އަދި ޑީއެންއޭގެ ތެރޭގައިވެސް ތިއްބަވާފާނެ.\nދިވެހިރާއްޖެ ލީޑްކުރަނީ އަޅުގަނޑު ކަމަށްވަންޏާ ދިވެހި ރާއްޖެ އިސްލާމީ ޝަރިއްޔަތާ ކައިރިއަށް ޖެހޭނެ. އެކަމަށް ޝައްކެއް ނެތް. އަދި އަޅުގަނޑުގެ ގަވާންމެންޓެއްގައި ތިބޭ ބޭފުޅުންވެސް އެއީ އެކަން ކަމަށް ތާއީދުކުރާ ބޭފުޅުންނަށް ވާނެ.\nދެން ވަކި ހާއްސަ ކަމަކަށް ބޭފުޅުން ތާއީދު ނުކޮށްފާނެ. އެއީ އަޅުގަނޑު ދެކޭގޮތުގައި މައްސަލައެއް ނޫން އަދި. ސަބަބަކީ އަޅުގަނޑުމެންގެ ތެރޭގައި ހުރި ހިޔާލުތަފާތުވުންތަކާ އެކުގައި އަޅުގަނޑުމެން ދަތުރުކުރާނީ. ރާއްޖޭގެ ހުރިހާ ސިޔާސީ ޕާޓީއެއްގެ ތެރޭގައިވެސް އެކަން އޮންނާނީ އެހެން. އަޅުގަނޑުމެންގެ ހަރަކާތުގެ ތެރޭގައި އެކަންޏެއް ނޫން އޮންނާނީ އެގޮތަށް. އަޅުގަނޑު ނޭދެން، ޑީއެންއޭ އަށް އަންނަ ކޮންމެ މީހަކީ އަޅުގަނޑު ހެނދުން އަޅާގޮތަށް، ހަޅުގަނޑު ހިނގާ ގޮތަށް ހިނގައި އަޅުގަނޑު ކެއްސާ ގޮތަށް ކެއްސާ މީހުންނަކަށް ވާކަށެއް. ޑީއެންއޭ އަށް ކޮންމެ ބޭފުޅަކީ އަމިއްލަ ފައިމަތީގައި އެ ބޭފުޅެއްގެ އަމިއްލަ ފިކުރުގައި އަމިއްލަ ވިސްނުމުގައި ތިއްބަވާ ބޭފުޅުންނަށް ވުން އަޅުގަނޑު އެދެނީ.\nއެކަމު ސަރުކާރެއް ފޯމްކުރަން އަންނައިރުގައި ހިޔާލު ތަފާތުވުންތަކާއެކުގައިވެސް އަޅުގަނޑުމެން ދަތުރުކުރާނަން. އެކަމު ރައީސުލްޖުމްހޫރިއްޔާގެ މަގާމުގައި ހުރީ އަޅުގަނޑު ކަމަށްވާނަމަ ދިވެހިރާއްޖެ އިސްލާމީ ޝަރިއްޔަތާ ކައިރިއަށް ޖެހެމުން އަބަދުވެސް ދާނީ،“\nޑީއެންއޭ އަކީ ކޮބާތޯ؟ އަދި ޑީއެންއޭގެ މައިގަނޑު މަގްސަދަކީ ކޮބައިތޯ؟\n”ޑީއެންއޭގެ މަގްސަދަކީ ހަގީގަތުގައި އިސްލާހުކުރުމެއް ނޫން. އަޅުގަނޑުމެންގެ މަގުސަދަކީ ޓްރާންސްފޯމް ކުރުން. ދިވެހި ރާއްޖެ އަލުން މުޅިން އެއްކޮށް ބަދަލުކުރުން. އެއީ އަޅުގަނޑުމެންގެ މަގުސަދަކީ. ދިވެހިރާއްޖެ އިސްލާހުކުރުމުގެ މަގުސަދުގައި ނުވަތަ އިސްލާހުކުރުމުގެ ނަންފިލާގަނޑުގެ ދަށުގައި ވަރަށް ގިނަ ޕާޓީތައް، ވަރަށް ގިނަ ސިޔާސީ ޝަހުސިއްޔަތުތައް މަސައްކަތްކޮށްފި.\nދިވެހިރާއްޖޭގައި ސިޔާސީ ޕާޓީތައް އުފެދުނީ 2005 ވަނަ އަހަރުގައި، މި ވިދާޅުވާ އިސްލާހުގެ ނަމުގައި. އިސްލާހުގެ ނަންފިލާގަނޑުގެ ދަށުގައި 2005 ވަނަ އަހަރުން ފެށިގެން މިއަދާ ހަމައަށް ދިވެހިރާއްޖެ މިކުރި 16 އަހަރުގެ ތެރޭގައި ދިވެހިރާއްޖެ އިސްލާހެއްވެސް ނުވި އަދި ދިވެހިރާއްޖެއަށް އެކަށިގެންވާ ބަދަލެއްވެސް ނާދެ.\nއެހެންވެ އަޅުގަނޑުމެން ޑީއެންއޭ މި ވަކާލާތު ކުރަނީ ދިވެހިރާއްޖެ ޓްރާންސްފޯމްކުރަން. މުޅި އެއްކޮށް އަޅުގަނޑުމެންގެ ހުރިހާ ކަމެއް ބަދަލުކުރަން. އެއީ ސިޔާސީ ކަންކަން، އިގްތިސޯދީ ކަންކަން، އިޖުތިމާއީ ކަންކަން، ސިއްހީ ކަންކަން. އެހެންވީމަ މި ދަންނަވާ ޓްރާންސްފޯމްތަކުގައި އަޅުގަނޑުމެން ކުރަން ހުރި މަސައްކަތްތަކުގެ ތެރޭގައި އެންމެ މުހިއްމު އެއް ކަމަކީ އަޅުގަނޑުމެން ސިޔާސީ ބެޓްލް އެއް ވިން ކުރުން. އެ 2023 ވަނަ އަހަރު އަޅުގަނޑުމެންނާ ބައްދަލުކުރާ ސިޔާސީ ބެޓްލް ވިން ކުރުން.\nސިޔާސީ އިންތިހާބެއްގައި ވާދަކޮށް އިންތިހާބު ކާމިޔާބުކޮށްގެން މެނުވީ އެއްވެސް ބަދަލެއް، އެއްވެސް ޓްރާންސްފޮމޭޝަނެއް ދިވެހިރާއްޖެއަކަށް ނުގެނެވޭނެ. އެހެންވީމަ ފުރަތަމަ ބެޓްލް އޮތީ އަޅުގަނޑުމެންނަށް 2023 ވަނަ އަހަރުގައި. އިރާދަކުރެއްވިއްޔާ 2023 ވަނަ އަހަރު ވިން ކުރުމަށްޓަކައި އަޅުގަނޑުމެން ކުރަން ޖެހޭ ހުރިހާ ކަމެއް ކުރާނަން. މިހާރު މިވަނީ ޑީއެންއޭ ލޯންޗްކުރެވި ޑީއެންއޭގެ މަސައްކަތްތައް އަޅުގަނޑުމެންނަށް ފެށިފައި. ކުރިއަށް އޮތް ތަނުގައި ދިވެހިރާއްޖެ ކަންބޮޑުވާ މުހިއްމު ކަންކަމާ ބެހޭގޮތުން އަޅުގަނޑުމެން ޕަބްލިކާ ވާހަކަދައްކަވަމުން ގެންދާނަން.\nއެންމެ ހާއްސަގޮތެއްގައި އަޅުގަނޑުމެން އާންމު ރައްޔިތުންނާ ހަމައަށް ގެނެސްދޭނީ ތަފާތަކީ ކޮބާތޯ ޑީއެންއޭއާއި އެހެނިހެން ސިޔާސީ ޕާޓީތަކާ ހުރި ތަފާތަކީ ކޮބާތޯ. އަޅުގަނޑުމެން މި ވަކާލާތު ކުރަނީ ދިވެހިރާއްޖޭގައި ލީޑްކުރަން ޖެހޭނީ ތިން ސިފައެއް ލިބިގެންވާ ސިޔާސީ ލީޑަރުންތަކެއް.\nފުރަތަމަ ސިފައަކީ ތައުލީމީގޮތުން ފުންނާބު އުސްވާންވާނެ. ދެވަނަ ކަމަކީ ތަޖުރިބާ ހުންނަން ވާނެ. ތިންވަނަ ކަމަކީ ފަސްބައި ސާފުވާން ވާނެ. އެހެންވީމަ ޑީއެންއޭގެ ކުރީ ސަފުން ތިބޭފުޅުންނަށް އަބަދުވެސް ފެންނާނީ މި ދަންނަވާ ތިން ސިފަ ފުރިހަމަ ވެފައިވާ ބޭފުޅުން. އެހެންވީމާ މި ތިން ސިފައިގެ މައްޗަށް އެކުލެވޭ ޑްރީމް ޓީމެއް އަޅުގަނޑު މި އެކުލަވާލަނީ. ޑްރީމް ޓީމެކޭ މި ދަންނަވަނީ ދިވެހިރާއްޖެ ޓްރާންސްފޯމް ކުރުމަށް، ދިވެހިރާއްޖެ އެއްކޮށް ބަދަލުކުރުމަށް ބޭނުންވާ ޓީމެއް. އެހެންވީމަ ކުރިއަށް އޮތް ދެ އަހަރުގެ ތެރޭގައި ތިބޭފުޅުންނަށް ފެނިގެންދާނީ އަޅުގަނޑުމެން ދިވެހިރާއްޖެއަށް ގެންނަން ބޭނުންވާ ބޮޑުބަދަލުގައި. މި ބަދަލު އަންނާނީ ކިހިނެއްތޯ، އެ ބަދަލު އައުމުން ދިވެހިރާއްޖެ ފެންނާނީ ކޮން ގޮތަކަށްތޯ ބެހޭގޮތުން އަޅުގަނޑުމެން ގެނެސްދޭ ވިޝަންތައް ފެންނާނެ. ސިޔާސީ ހަރަކާތްތައް ފެންނާނެ. ޕަބްލިކް ރެލީސްތައް ފެންނާނެ. އެހެން ހުރިހާ ހަރަކާތްތަކެއް ފެންނާނެ. އެންމެ އިންޗިއެއްވެސް ރާއްޖޭގެ އެހެން ސިޔާސީ ޕާޓީތަކަށް އަޅުގަނޑުމެން ނުދޭނަން،“\nކޮބާތޯ އެމްޑީޕީ އާއި ޕީޕީއެމް އާއި ދޭތެރޭ އުމަރުގެ ހިޔާލަކީ؟\n”ވަރަށް ބޮޑަށް ފްރަސްޓޭޓެޑް ވެއްޖެ އަސްލުގަ، ދިވެހިރައްޔުން އެމްޑީޕީއާ ދޭތެރޭގައިވެސް. އަދި ޕީޕީއެމްއާ ދޭތެރޭގައިވެސް. މި ދެ ޕާޓީއަށްވެސް ދިވެހި ރައްޔިތުން ދީފި 3/2 މެޖޯރިޓީ ޕާލަމެންޓްގެ. ސަރުކާރާއި 3/2 މެޖޯރިޓީ ދެ ޕާޓީއަށްވެސް ދީ، ދެ ޕާޓީވެސް ޓެސްޓްކުރެވިއްޖެ. ޓެސްޓް ކުރެވުނުއިރު ދެ ޕާޓީގެ ނަތީޖާވެސް ވަރަށް ތަފާތު، ވަރަށް ދަށްކޮށް އޮތީ. ދެން މިހާރު މި ހިނގަނީ އެމްޑީޕީ ސަރުކާރު. އެމްޑީޕީ ސަރުކާރު ވަރަށް ބޮޑަށް ސިފަކުރެވެނީ އެތެރޭގެ ތަޅާފޮޅުމަކަށް ގޮސް އޮތް މަންޒަރު. އެއީ ރައީސް ނަޝީދާއި އިބްރާހީމް މުހައްމަދު ސޯލިހާ ދެމެދު ވަރަށް ބޮޑު ހަނގުރާމައެއް ފެށިގެން އެ ހިނގަނީ. އެ ހަނގުރާމަ ދާނެ ވަރަށް ބާރަށް. އެ މަންޒަރު ދުށިން ޕީޕީއެމްގެ ތެރޭގައިވެސް. ރައީސް ޔާމީން އާއި ރައީސް މައުމޫން އާ ދެމެދުގައިވެސް އެގޮތަށް ކަންތައް ހިނގައި ދިޔަ މަންޒަރު އަޅުގަނޑުމެނަށް ފެނިއްޖެ.\nއެހެންވީމަ ރައީސް ޔާމީން ވެރިކަމަށް ވަޑައިގަތީވެސް ރައީސް މައުމޫންގެ ތާއީދުގައި. ރައީސް އިބްރާހީމް މުހައްމަދު ސޯލިހު ރައީސްކަމަށް ވަޑައިގަތީވެސް ރައީސް ނަޝީދުގެ ތާއީދުގައ. އެހެންކަމުން އެއްވެސް ބޭފުޅެއް ވަޑައިގަތީ އަމިއްލަ ފައިންޕުޅުން ހިންގަވާފައެއް ނޫން. އެހެންވީމަ ނުކުންނަ މައްސަލައެއް މިހާރު ނިކުމެގެން މިއުޅެނީ. އިރާދަކުރެއްވިއްޔާ ޑީއެންއޭއިން އަންނަ ލީޑަރެއް އަންނާނީ އެމީހެއްގެ އަމިއްލަ ފައިމަތީގައި، މީހެއްގެ ކޮނޑަކު ނޫން އަންނާނީ. އެހެންވީމާ ތަފާތުވާނެ އަޅުގަނޑުމެން ގެނެސްދޭ ސަރުކާރު.\nއަޅުގަނޑަށް ފެންނަގޮތުގައި އެމްޑީޕީ ސަރުކާރު ވަނީ ވަރަށް ބޮޑަށް ފެއިލް ވެފައި. އެމީހުން، ތިމަންނަމެން ނުކުރާނަމޭ ބުނި ހުރިހާ ކަމެއް ކޮށް، ކޮރަޕްޝަނާވެސް ދިމާލަށް ދަތުރުކޮށް އަދި ގަވާނެންސްއިންވެސް ވަރަށް ބޮޑަށް ފެއިލް ވެފައި. އެހެންކަމުން އިންތިހާބުން އެކަން ފެނިގެންދާނެ.\nދެން އޮތީ ރާއްޖޭގެ އިދިކޮޅު ޕާޓީ ޕީޕީއެމް. ޕީޕީއެމްއަކަށް އިދިކޮޅު ޕާޓީގެ ދައުރު ސީދާ އަދައެއް ނުކުރެވޭ. އެޕާޓީގެ ލީޑަރު ޖަލުގައި ހުރީމައި އެޕާޓީގެ ދައުރު އަދާ ނުކުރެވެނީ. އެހެންވީމަ ވަރަށް ބޮޑަށް ވީކް ވެފައި އަޅުގަނޑުމެންގެ ޕޮލިޓިކަލް ސިސްޓަމް މިއޮތީ. ޑީއެންއޭއަށް ވަރަށް ބޮޑު ޖާގަ އެބައޮތް، މެދުން ކުޅެން. އިރާދަކުރެއްވިއްޔާ އަޅުގަނޑުމެން މެދުން މަތިކޮށާނަން. މެދުން ކޮށާ މަގުގައި ޑީއެންއޭ ކާމިޔާބުކުރާނަން،“\nވެންޓިލޭޓަރު ކޮރަޕްޝަންގެ ވާހަކަ މިހާ ގަދައަށް މި ދެކެވެނީ ކީއްވެތޯ؟\n”އަޅުގަނޑު ދެކޭގޮތުގައި މި ވެންޓިލޭޓަރުގެ ވާހަކައަކީ އެމީހުންގެ އެތެރޭގެ ހަނގުރާމައަކަށް ނަގައިގެން އުޅޭ އެއްޗެއް އެ އެއްޗަކީ. އެއަށްވުރެ މާބޮޑު ކޮރަޕްޝަނެއް ނޫންތޯ އެމްއެމްޕީއާރުސީ ކޮރަޕްޝަން އަކީ. މިހާރު އެމްއެމްޕީއާރުސީ ކޮރަޕްޝަން އަކީ ހަމައެކަނި ހިސާބު ކިތާބުން ދައްކާގޮތުގައި 1.2 ބިލިއަން ރުފިޔާގެ ކޮރަޕްޝަންގެ ވާހަކައެއް މި ދައްކަވަނީ. ވެންޓިލޭޓަރު ކޮރަޕްޝަން އަކީ ގާތްގަނޑަކަށް ދެތިން މިލިއަން ރުފިޔާގެ ކޮރަޕްޝަންގެ ވާހަކަ އެ ދައްކަވަނީ. އެކަމު ވެންޓިލޭޓަރުގެ ވާހަކަ ނަގައިގެން ނަޝީދު އެވަރަކަށް އެ ދައްކަވަނީ އެއީ އިބްރާހީމް މުހައްމަދު ސޯލިހާއި ރައީސް ނަޝީދާ ދޭތެރޭ ހިނގާ ހަނގުރާމައިގެ ރަނގަޅު ބަޑިބޭހަކަށް ބޭނުންކުރަން. އެއީ އެއްވެސް ގޮތެއްގައި ދިވެހިރާއްޖެއަށް ބޮޑު މައްސަލައަކަށް ވެގެނެއް ނޫން.\nރާއްޖޭގައި ދިމާވި އެންމެ ބޮޑު ކޮރަޕްޝަންގެ މައްސަލައަކީ އެމްއެމްޕީއާރުސީގެ ކޮރަޕްޝަންގެ މައްސަލަ. އެ މައްސަލައިގައި 1.2 ބިލިއަން ރުފިޔާގެ ހިޔާނާތެއް މިއުޅެނީ. މީގައި ވަނީ ރާއްޖޭގެ ދެ ޕާޓީގެ ގައިގައިވެސް ހޭކިފައި. އެހެންވީމާ މިވާހަކަ ނުދައްކާ، ހަމައެކަނި ވެންޓިލޭޓަރުގެ ވާހަކަ އެ ދައްކަވަނީ ނަޝީދާއި އިބްރާހީމް މުހައްމަދު ސޯލިހާ ދެމެދުގައި ބަޑި ބޭހަށް ބޭނުންކުރަން ދައްކާ ވާހަކައަކަށް.\nމިއީ އަޅުގަނޑު އެހާ ކަންބޮޑުވާ ކަމެއް ނޫން. އަޅުގަނޑު ކަންބޮޑުވަނީ އެމްއެމްޕީއާރުސީގެ މައްސަލަ. އެމްއެމްޕީއާރުސީގެ މައްސަލައިގައި އެންމެ ބޮޑަށް ހިޔާނަތްތެރިވި މީހާ އޮތީ ގޭ ބަންދުގައި ބަހައްޓާފައި. އެ މައްސަލައިގައި ޖަލުގައި ބަހައްޓަވާފައިވަނީ އެންމެ ބޭފުޅެއް. އެއީ ރައީސް ޔާމީން އެކަނި.\nމިއީ އެއްބަޔަކު ވައްކަންކޮށްފައި ބައިއެޅިއިރުގައި ދެ ބަޔަށްވެސް ބައި އަޅައިގެން ކަންކޮށްފައި އޮތީ. އެކަމާ ބެހޭގޮތުން ވާހަކަ ދައްކާނެ، އަޑު އުފުލާނެ ޕާލަމެންޓް މެމްބަރެއްވެސް ނެތް އަދި އެހެން ބަޔަކުވެސް ނެތް އެކަމާ ބެހޭ. ދިވެހިރާއްޖޭގެ ހަގީގީ ކޮރަޕްޝަންގެ ކޭސްއަކީ އެމްއެމްޕީއާރުސީ ކޭސް. އެ ކޭސްގެ ވާހަކަ އަޅުގަނޑުމެން ދައްކަން ޖެހޭނީ. އެ ފައިސާ ނުލިބިގެން ދައްކަން ޖެހޭނީ. މި ސަރުކާރުން ވެރިކަމަށް އައީ އެ ވާހަކަ ވަރަށް ބޮޑަށް ދައްކަމުން. އަދި ސަރުކާރު އައިތާ ކައިރީގައި ބުނި 200 މީހުންގެ ލިސްޓެއް އޮތް ވާހަކަވެސް. ކޮބާތޯ އެ 200 މީހުންގެ ލިސްޓު މިހާރު؟ ކިތައް މީހުންގެ މައްޗަށް ދައުވާ އުފުލިއްޖެތޯ؟ ކިތައް މީހުންގެ މައްޗަށްތޯ ކޯޓުގެ މައްސަލަ ހިނގަނީ؟ ގައިގަނޑަކަށް ދެބައިގަނޑަށް ދުއްވެނީ ސަރުކާރު. ދުއްވިއިރު އަދިއެއް އެމްއެމްޕީއާރުސީ މައްސަލަ، އެއްވެސް ކޮޅެއްގައި ނުޖެހޭ. އަޅުގަނޑު ވަރަށް ޔަގީންކަމާއެކު މި ދަންނަވަނީ ނުވެސް ޖައްސާނެ. ސަބަބަކީ އެމްއެމްޕީއާރުސީ މައްސަލަ ކޮޅެއްގައި ޖެހިއްޖެނަމަ އެމްޑީޕީ ސަރުކާރުގައި ތިބި ބޭފުޅުންވެސް އިދިކޮޅުގައި ތިއްބެވި ބޭފުޅުންވެސް، ހުރިހާ ބޭފުޅުން އޭގައި ހޭކި ހަލާކުވެގެންދާނެ. އެހެންވީމާ ސަރުކާރަށް މިވަގުތު އެންމެ ރަނގަޅީ ޕީޕީއެމްއާ އެމްޑީޕީއާ ގުޅިގެން މި ވާހަކަ ނުދައްކާ ތިބިއްޔާ. އެހެންވީމާ ޑީއެންއޭ މި އަންނަން ޖެހެނީ. ޑީއެންއޭގައި އަޅުގަނޑުމެން މި ދައްކާ ވާހަކައަކީ ކޮންމެ ބަޔަކު ކޮރަޕްޝަން ހިންގި ނަމަވެސް ކޮރަޕްޝަން ނައްތާލަން ޖެހޭނެ ވާހަކަ. އެއީ އެމްޑީޕީއިން ހިންގި ނަމަވެސް. ޕީޕީއެމްއިން ހިންގި ނަމަވެސް ކޮރަޕްޝަން ނައްތާލަން ޖެހޭނެ ވާހަކަ. އެހެންވީމަ ރާއްޖޭގައި ހިނގި އެންމެ ބޮޑު ކޮރަޕްޝަން ކޭސް އަކީ އެމްއެމްޕީއާރުސީ ކޭސް. ވެންޓިލޭޓަރު ކޭސްއަކީ އެ ކޭސްއާ ބަލާއިރު ކައިރިކުރާ އެއްޗެއްވެސް ނޫން،“\nއުމަރު އާއްމު ކުރެއްވި ޔޫޓީއެފް އެގްރީމަންޓް އަކީ ސައްހަ ލިޔެކިޔުން ތަކެއް ނޫން ކަމަށް ސަރުކާރުން ވަނީ ބުނެފަ. މިކަމާއި ގުޅިގެން ކީކޭތޯ ވިދާޅުވާނީ؟\n”ފުރަތަމަ ކަމަކަށް އަޅުގަނޑު ޕަބްލިކާ ހަމައަށް ގެނެސްދިން ޔޫޓީއެފްގެ އެގްރީމެންޓަކީ އިންޑިއާ ސަރުކާރުން ދިވެހިރާއްޖެއަށް ފޮނުވި އެއްބަސްވުން ޑްރާފްޓްކޮށްފައި ފޮނުވިތަނުން އޮތް ގޮތަށް. ހަމަ އޭގެ ސްކޭން ކޮޕީ. އެހެންވީމަ އެއީ ދޮގެއް ކަމަށް ބުނާ ކަމަށްވާނަމަ އަސްލު ޖެހޭނީ ދައްކާލަން. އަޅުގަނޑު އެދެން އަސްލު ދައްކާލަން.\nނުވަތަ އަޅުގަނޑު ގެނައި އެތި އެއީ ޑްރާފްޓް ނޫން ކަމަށް އިންޑިއަން ހައި ކޮމިޝަނުން ބުނަންވާނެ. މީގެ ނުކުތާއަކީ، މިއީ ޑްރާފްޓްތޯ ނުވަތަ ނޫންތޯ އެއް ނޫން، މީގައި އޮތީ ކޯއްޗެއްތޯ.\nއިންޑިއާ ސަރުކާރުން ބޭނުންވަނީ ދިވެހިރާއްޖޭގައި މިލިޓަރީ ބޭސްއެއް ގާއިމުކުރަން. އެހެންވީމައި އެކަން އެ އެއްބަސްވުމުން ވަރަށް ރަނގަޅަށް ސާފުވެއްޖެ ކޮން ކަމެއްކަން ބޭނުންވަނީ. އެހެންވީމާ އެ ލެންސުން އަޅުގަނޑުމެން ބަލާއިރުގައި އައްޑޫ އަތޮޅުގައި ބާއްވާފައިވާ ހެލިކޮޕްޓަރާއި އައްޑޫ އަތޮޅުގައި އަޅަމުން ގެންދާ ޕޮލިސް ޓްރެއިނިން ސްކޫލާއި ހަނިމާދޫގައި ބާއްވާފައިވާ ޑޯނިއާ މަތިންދާ ބޯޓާއި އެއާއެކުގައި ތިބި ސިފައިންނާ އަދި ލ. އަތޮޅުގައި ބާއްވާފައި އޮތް ހެލިކޮޕްޓަރާއި އެއާއެކު ތިބި ސިފައިންނާ ޔޫޓީއެފް އެގްރީމެންޓް، މި ހަތަރެތި އެއްކޮށްލާފައި ބަލާލީމައި އަޅުގަނޑުމެންނަށް އެނގޭ އިންޑިއާ ސަރުކާރުން ބޭނުންވަނީ ދިވެހިރާއްޖޭގައި މިލިޓަރީ ބޭސްއެއް ގާއިމުކުރަން ކަމާއި، ރާއްޖޭގެ ހަތަރު ފަރާތެއްގައި އެހެން ނަމެއްގައި ވަލު ދޮރާށިން ފައިބައިގެންކަން. މިއީ އަޅުގަނޑުމެން ކަންބޮޑުވާ ކަމަކީ.\nހަމައެކަނި ޔޫޓީއެފް އެގްރީމެންޓް އަޅުގަނޑުމެން ބަލަން ވާނީ އައިސޮލޭޓްކޮށް ހަމައެކަނި އެއަކަށް އެކަންޏެއް ނޫން. މިއީ ޗެއިންއެއްގެ ހަތަރު ބޮޅުން އެއް ބޮޅު، ޔޫޓީއެފް އެގްރީމެންޓަކީ. އަޅުގަނޑުމެންގެ ކަންބޮޑުވުމަކީ އިންޑިއާއިން ދިވެހިރާއްޖޭގެ މިނިވަންކަން ގެއްލޭގޮތަށް މިހާބޮޑަށް ދިވެހިރާއްޖެއަށް އެތެރެއަށް ވަތް ވަނުން. ރާއްޖޭގެ ތާރީހުގައި މަލާބާރީން ރާއްޖެ ހިފައިގެން ތިބިއިރުގައި، ތިބި ވަރަށްވުރެވެސް ބޮޑަށް ދިވެހިރާއްޖޭގެ ހަތަރު ސަރަހައްދަކަށް ވަނީމި މިހާރުދެން. ނުވަތަ އެއާ އެއްވަރަށް އިންޑިއާ ސިފައިން މި ވަނީ ވަދެފައި މިހާރު. މިއީ ދިވެހިރާއްޖޭގެ މިނިވަން ކަމަށް އޮތް ވަރަށް ބޮޑު ގޮންޖެހުމެއް މިކަމާ ދެބަސްވާނެ އެއްވެސް ބޭފުޅެއް ނުހުންނާނެ. ބައެއް ބޭފުޅުން ވިދާޅުވެދާނެ މިލިޓަރީ ބޭސްއެއް އޮވެގެން ކިހިނެއްހޭ ވާނީ. އިންޑިއާ ސަރުކާރު މިލިޓަރީ ބޭސްއެއް މިތާ އޮތުން އެއީ އަޅުގަނޑުމެންގެ މިނިވަންކަމަށް އޮތް ވަރަށް ބޮޑު ނުރައްކަލެއް. އެއްވެސް ކުޑަގައުމަކުން ޖެހިގެން އޮންނަ އަވަށްޓެރި ބޮޑު ގައުމުގެ މިލިޓަރީ ބޭސް ބަހައްޓާނެ ޖާގައެއް ނުދޭނެ. މާދުރު އެހެން ގައުމެއްގެ މިލިޓަރީ ބޭސް އެއް ބާއްވަފާނެ.. އަވަށްޓެރި ގައުމެއްގެ މިލިޓަރީ ބޭސްއެއް ނުބާއްވާނެ. އެމީހެއް ގޯހެއް ހަދާފާނެތީ. މިހާރު އިންޑިއާއަށް ރާއްޖޭގެ ހަތަރު ސަރަހައްދަކަށް ފައިބާތިބުމުންނާއި އަޅުގަނޑު ނެރުނު އެގްރީމެންޓް ވަރަށް ސާފުވޭ އިންޑިއާއިން ބޭނުންވަނީ ރާއްޖޭގައި މިލިޓަރީ ބޭސްއެއް ގާއިމުކުރަންކަން. މިހާރު ހަތަރު ސަރަހައްދަކަށް ފައިބާ ތިބުން އެއީ ފޭސް ވަން،“\nރާއްޖެއަށް ގެނައި ޕާޓީ ސިސްޓަމްގެ ސަބަބުން ގައުމަށް އޭގެން ފައިދާތަކެއް ވީކަމަށް މަނިކުފާނު ގަބޫލްފުޅު ކުރައްވަންތޯ؟\n”އަޅުގަނޑު ފާހަގަކޮށް ދަންނަވާލާނަން،ރާއްޖޭގައި ސިޔާސީ ޕާޓީތައް ވެރިކަން ކުރަން ފެށިއިރުން ފެށިގެން މިއަދާ ހަމައަށް މިވީ 16 އަހަރު ދުވަހުގައި ރާއްޖެއަށް ގެއްލިގެން ދިޔަ ހަރު މުދަލާއި ދިވެހިރާއްޖޭގެ ތިޖޫރީއިން ގެއްލިގެން ދިޔަ ފައިސާއަށް ދައުލަތުގެ ތެރޭގައި މަސައްކަތް ކުރަން ތިބި ގާބިލު، ހަރުދަނާ ބޭފުޅުން ދޫކޮށް ދިޔަ ދިޔުން އަޅުގަނޑުމެން އެ 16 އަހަރާއި އޭގެ ކުރީން ހިނގާ ދިޔަ 50 އަހަރާއި އަޅާ ބަލާއިރުވެސް ނުބައްދަލު އިނގޭތޯ. ވަރަށް ބޮޑު ގެއްލުން، ސިޔާސީ ޕާޓީ އައިސްގެން ދީފި. ސިޔާސީ ޕާޓީތައް އައުމަށްފަހު ދިވެހިރާއްޖޭގެ ސަރުކާރުގެ ތެރެއަށް ވަނީ އެކްޓިވިސްޓުން. ނުކިޔަވާތިބި ތަންދޮރު ނުދަންނަ މީހުން ސަރުކާރު ހިންގުމުގައި. އޭގެ ސަބަބުން ރާއްޖެ ފަހަތަށް ސޮއްސާލަމުން މިދަނީ.\nއެއްގޮތަކަށްވެސް ދިވެހީން، މި ސިޔާސީ ޕާޓީތައް ބުނާހާގޮތަކަށް ވޯޓުދީގެން މިމީހުން ޖަހާހާ ބެރަކަށް ނަށާ މިހެން ހަދައިގެން ދިވެހިން ދާނެ ކަމެއް ނެތް. މިހެންވާނަމަ ދިވެހިރާއްޖެއަށް ދުވަހަކުވެސް ކުރިމަގެއް ނުލިބޭނެ. ދިވެހިރާއްޖޭގެ ހުރި ވަސީލަތްތަކަށް ދިވެހިރާއްޖޭގައި ތިބި މީހުންގެ އިންޓެލިޖެންސާއި މީހުންގެ ސިކުނޑީގައި ހުރި ގާބިލުކަން މިހުރިހާ ކަމަކަށް ބަލާނަމަ ރާއްޖެއަކީ 20 އަކަށް އަހަރު ތެރޭގައި ތަރައްގީވފައިވާ ގައުމަކަށް ބަދަލުކުރެވިދާނެ. އެކަމަށް ބޭނުންވަނީ ސްޓްރޯންގް ވަރުގަދަ ލީޑަޝިޕެއް. އިރާދަކުރެއްވިއްޔާ ޑީއެންއޭއިން އެ ލީޑާޝިޕް ގެނެސްދޭނެ.\nފިލައިގެން އުޅުނު މީހަކު ހައްޔަރުވީ މާ ގިނައިން ކައްކާތީ!


Economic Ministry Ge Budget Bodu Kamun Azim Faadu Vidhaalhu Vejje - Vaguthu\nއިކޮނޮމިކް މިނިސްޓްރީގެ ބަޖެޓް ބޮޑު ކަމުން އާޒިމް ފާޑު ވިދާޅުވެއްޖެ\nމަޖިލީހުގެ މެޖޯރިޓީ ލީޑަރު، ހެންވޭރު މެދު ދާއިރާގެ މެންބަރު އަލީ އާޒިމް - ފޮޓީީޯ: މަޖިލިސް\nއަންނަ އަހަރަށް ލަފާ ކުރާ ދައުލަތުގެ ބަޖެޓްގައި އިކޮނޮމިކް މިނިސްޓްރީއަށް ކަނޑައެޅިފައިވާ ބޮޑު ބަޖެޓް ފެނި ހައިރާންވެ އަންތަރީސް ވެގެން ދިޔަ ކަމަށް ވިދާޅުވެ، ރައްޔިތުންގެ މަޖިލީހުގެ މެޖޯރިޓީ ލީޑަރު އަދި އެމްޑީޕީގެ ޕާލިމެންޓްރީ ގްރޫޕްގެ ލީޑަރު އަލީ އާޒިމް ފާޑުވިދާޅުވެއްޖެއެވެ.\nއިކޮނޮމިކް މިނިސްޓްރީގެ ބަޖެޓް ބޮޑު ކަމުން އާޒިމް ފާޑު ވިދާޅުވި އިރު، އިކޮނޮމިކް މިނިސްޓަރު ފައްޔާޒު އިސްމާއީލް މަގާމުން ވަކި ކުރުމުގެ މަސައްކަތެއް އެމްޑީޕީގެ އެތެރޭގައި ދަނީ ހިނގަމުންނެވެ. އެކަމުގައި އިސްކޮށް އުޅުއްވަނީ މަޖިލީހުގެ ރައީސް، އެމްޑީޕީގެ ރައީސް މުހައްމަދު ނަޝީދެވެ.\nމަޖިލީހުގައި މެދު ހެންވޭރު ދާއިރާ ތަމްސީލް ކުރައްވާ އާޒިމް މިއަދުގެ ޖަލްސާގައި ބަޖެޓަށް ބަހުސް ކުރައްވަމުން ވިދާޅުވީ ސަރުކާރުން ކޮންމެހެން ކުރަން ޖެހޭ ވިޔަފާރިތަކަށް މި ސަރުކާރުގައި ވެސް ކުންފުނި ހަދާފައިވާ ކަމަށެވެ.\nއާޒިމް ވިދާޅުވި ގޮތުގައި މި ގޮތަށް ގިނަ އަދަދެއްގެ ކުންފުނި ހަދައިގެން އުޅުއްވަނީ އަމިއްލަ މަންފާއަށް ކަމަށެވެ. ފުރަތަމަ ވަކި މިނިސްޓަރެއް ނުވަތަ މިނިސްޓްރީއެއްގެ ނަން ވިދާޅުނުވެ އާޒިމް ވިދާޅުވީ ބޭނުމަކީ އެހެން މިނިސްޓްރީތަކުގެ މެންޑޭޓް ތެރެއަށް މިނިސްޓްރީއަކުން ވަނުން ކަމަށެވެ.\n"މި ސަރުކާރުގައި ވެސް ސަރުކާރުން ކޮންމެހެން ކުރަން ނުޖެހޭ ވިޔަފާރިތަކަށް ކުންފުނި ހަދައިގެން އެބަ އުޅޭ، ކީއްކުރަންތޯ، އަމިއްލަ މަންފާ ނަގަން ވެގެން. އެހެން މިނިސްޓްރީތަކުގެ މެންޑޭޓް އަމިއްލަ މިނިސްޓްރީއަށް ގެނެސް ބޮޑު ވަޒީރު ހެދިގެން އުޅެން،" އާޒިމް ވިދާޅުވިއެވެ.\nބޯހިޔާވަހިކަމަށް ސަރުކާރުގެ ކުންފުންޏެއް ހަދާފައިވާ ކަމާއި ދަނޑުވެރި ކަމަށް ސަރުކާރުގެ ކުންފުންޏެއް ހަދަން ނިންމާފައިވާ ކަން ފާހަގަކުރައްވައި އާޒިމް ދެން ވިދާޅުވީ އެ ކުންފުނިތަކުގައި ތިއްބެވީ އިކޮނޮމިކް މިނިސްޓްރީގެ މުވައްޒަފުން ކަމަށެވެ. ކުރާ ހަމައެކަނި ކަމަކީ ބޮޑު މުސާރަ ނެގުން ކަމަށް ވިދާޅުވިއެވެ.\n"ކުންފުނިތަކުން ނެތް ކަމެއް ކޮށްފައެއް. ކުރި ކަމަކީ އިކޮނޮމިކް މިނިސްޓްރީގެ މުވައްޒަފުން އެ ކުންފުނިތަކުގައި ބައިތިއްބައިގެން ބޮޑު މުސާރަ ދެމުން ގެންދަނީ. އަޅުގަނޑުމެން ރައްޔިތުންގެ މެންބަރުން ތިބެންވީތޯ މި ކަންކަމަށް ރުހިގެން؟ ހަމަ ހިތު ހުރި ކަމެއް ކުރަން ދޫކޮށްލައިގެން؟" އާޒިމް ވިދާޅުވިއެވެ.\nއާޒިމް ވިދާޅުވި ގޮތުގައިި އެ ކުންފުނިތައް އުފައްދައިގެން އަލުން ކުރަނީ އެހެން މިނިސްޓްރީތަކުގެ މެންޑޭޓްގައިވާ މަސައްކަތް ކަމަށެވެ. މިސާލެއްގެ ގޮތުން ދަނޑުވެރިކަމުގެ ކުންފުނި ނަންގަވައި ވިދާޅުވީ އެ ކުންފުނިން ކުރަނީ ފިޝަރީޒް މިނިސްޓްރީގެ މަސައްކަތް ކަމަށެވެ.\nއާޒިމް ދެން ފާހަގަކުރެއްވީ މި ސަރުކާރު އައި ފަހުން އިކޮނޮމިކް މިނިސްޓްރީގެ ބަޖެޓް ބޮޑުވަމުން އައި މިންވަރެވެ. މިގޮތުން މިދިޔަ އަހަރު އެ މިނިސްޓްރީގެ ބަޖެޓަކީ 58 މިލިއަން ރުފިޔާ އަދި މި އަހަރުގެ ބަޖެޓަކީ 105 މިލިއަން ރުފިޔާ ކަން ފާހަގަކުރެއްވިއެވެ. އަންނަ އަހަރުގެ ބަޖެޓްގައި 300 މިލިއަން ރުފިޔާ އެ މިނިސްޓްރީގެ ބަޖެޓަށް ކަނޑައަޅާފައިވާ ކަން އާޒިމް ވިދާޅުވިއެވެ.\n"އަޅުގަނޑު އަޖައިބުވެ އަންތަރީސްވީ އިކޮނޮމިކް މިނިސްޓްރީގެ ބަޖެޓަށް ބަލާލުމުން، 300 އެތައް ގުނައަށް އިތުރު މި ވަނީ، މި ފެނިގެން އަޅުގަނޑު ކަންބޮޑުވެ މި ވާހަކަތައް މި ދައްކަނީ، އަޅުގަނޑު ގަބޫލު ކުރަނީ ބަޖެޓް ކޮމިޓީ އިން މި ކަންކަން ބަލައި ރިއާޔަތް ކުރާނެ ކަމަށް،" އާޒިމް ވިދާޅުވިއެވެ.\nނޮވެމްބަރު 18, 2020 12:13\nއަޅެ މި ނޫހުގައޭ އޮތީ އިޤްތިޞާދީ ނާރެސް ބަދަލުކޮށްލާނެ ވަޒީރަކީ އިކޮނޮމިކްސް މިނިސްޓަރޭ! އެވަރުގެ ނާރެހެން ބަދަލުކުރެވޭނީ މަދުވެގެން 200 މިލިއަން ކާލައިގެން ވަރުޖެހެގެން!\nނޮވެމްބަރު 18, 2020 13:06\nމަޖިލީހުގެ ބަޖެޓު ބޮޑުކޮއް އެތާ ބޭފުޅުންގެ މަހު މުސާރަ މަދުވެގެން ބިލިޔަނަކައް ހަދަން ގޮވާލަން.\nނޮވެމްބަރު 18, 2020 20:14\nއެއީ މިނިސްޓަރާއި ރައިސްގެ ބައި


India in COVID vaccine dhinumugai iskandheyne meehun kanda alhan...\nއިންޑިއާގައި ކޮވިޑް ވެކްސިން ޖެހުން\nއިންޑިއާއިން ކޮވިޑް ވެކްސިން ދިނުމުގައި އިސްކަންދޭނެ މީހުން ކަނޑައަޅަން ފަށައިފި\nފުރަތަމަ ފޭސްގެ ތެރެއިން 300 މިލިއަން މީހުންނަށް ވެކްސިން ދިނުން\nފުރަތަމަ ފޭސްގައި ވެކްސިން ދިނުމަށް ކަނޑައެޅޭ މީހުންނަށް ވެކްސިންގެ 600 މިލިއަން ޑޯޒް ދެވިގެންދާނެ\nމުޅި އާބާދީއަށް ވެކްސިންދީ ނިމޭނީ 2022 ވަނަ އަހަރުކަަމަށް ލަފާކުރެވޭ\nކ. މާލެ | 18 އޮކްޓޯބަރ 2020 | އާދީއްތަ 03:19 | 4,470\nއިންޑިއާ އިން މިހާތަނަށް 7,492,727 މީހުން ވަނީ ކޮވިޑް-19 އަށް ޕޮޒިޓިވްވެފައި - އޭޕީ\nކޮވިޑް ވެކްސިން ދިނުމުގައި އިސްކަންދޭނެ މީހުން ދެނެގަނެ އެ މީހުން ކަނޑައެޅުމުގެ މަސައްކަތް އިންޑިއާއިން ފަށައިފިއެވެ.\nހުކުރު ދުވަހު އެކަނިވެސް އިންޑިއާއިން 62،000 އަށް ވުރެ ގިނަ މީހުން ކޮވިޑަށް ޕޮޒިޓިވްވެފައިވާ އިރު، އެ ގައުމުގެ މީޑިއާތަކުން ވަނީ އިންޑިއާ ސަރުކާރުން ވެކްސިން ދިނުމުގައި އިސްކަންދޭނެ މީހުން ކަނޑައެޅުމުގެ މަސައްކަތް ހޮނިހިރު ދުވަހު ފަށާފައިވާ ކަމަށް ރިޕޯޓްކޮށްފައެވެ. އެގޮތުން އިންޑިއާ ސަރުކާރުގެ އަމާޒަކީ ވެކްސިނެއް ލިބުމާ އެކު ފުރަތަމަ ފޭސްގެ ތެރެއިން 300 މިލިއަން މީހުންނަށް ވެކްސިން ދިނުމެވެ.\nޓައިމްސް އޮފް އިންޑިއާގައި ރިޕޯޓް ކޮށްފައިވާ ގޮތުން ވެކްސިން ދިނުމުގައި އިސްކަންދޭނީ ފްރަންޓްލައިންގައި މަސައްކަތްކުރާ ހެލްތު ވޯކަރުންނާއި، ސެނިޓޭޝަން ވޯކަރުންނާއި، ފުލުހުންނާއި އުމުރުން ދުވަސްވީ މީހުންގެ އިތުރުން ދާއިމީ ބަލިތަކަށް ފަރުވާ ހޯދަމުންދާ މީހުންނަށެވެ. މިގޮތަށް ވެކްސިން ދިނުމުގެ ޕްލޭން ޑްރާފްޓް ކުރެވިފައިވާ އިރު، މި ޕްލޭންގެ އަމާޒަކީ ވެކްސިން ދިނުމުގެ ފުރަތަމަ ފޭސްގައި އާބާދީގެ 23 އިންސައްތައަށް ވެކްސިން ދިނުން ކަމަށް ވަނީ ރިޕޯޓްކޮށްފައެވެ.\nމި ޕްލޭން މި އަހަރުގެ އޮކްޓޫބަރު ނުވަތަ ނޮވެމްބަރު މަހު ފައިނަލައިޒްކޮށް ނިމޭނެ ކަމަށް ރިޕޯޓްތައް ބުނެއެވެ. ފުރަތަމަ ފޭސްގައި ވެކްސިން ދިނުމަށް ކަނޑައެޅޭ މީހުންނަށް ވެކްސިންގެ 600 މިލިއަން ޑޯޒް ދެވިގެންދާނެއެވެ.\nމީގެ ކުރިން އިންޑިއާގެ ހެލްތު މިނިސްޓަރ ހާޝް ވަރުދަން ވަނީ އިންޑިއާ ސަރުކާރުގެ އަމާޒަކީ 2021 ވަނަ އަހަރުގެ ޖުލައި މަހުގެ ކުރިން ކޮވިޑް-19 ވެކްސިންގެ 500 މިލިއަން ޑޯޒް ހޯދައި އާބާދީގެ 250 މިލިއަން މީހުންނަށް ވެކްސިން ދިނުން ކަމަށް ވިދާޅުވެފައެވެ.\nކަމާބެހޭ މާހިރުން ވަނީ އިންޑިއާގެ 1.3 ބިލިއަން މީހުންގެ މުޅި އާބާދީއަށް ވެކްސިން ދިނުމަކީ ބޮޑު އަދި ގިނަ ވަގުތު ނަގާނެ ކަމެއް ކަމަށާއި އެގައުމުގެ މުޅި އާބާދީއަށް ވެކްސިންދީ ނިމޭނީ 2022 ވަނަ އަހަރުކަަމަށް ލަފާކުރެވޭ ކަމަށް ބުނެފައެވެ. އެހެންކަމުން ސަރުކާރުން ވިސްނާފައި ވަނީ ބަލީގެ ނުރައްކާ ބޮޑު މީހުންނަށް އިސްކަން ދީގެން މި މަސައްކަތް ކުރުމަށެވެ.


އިޢުލާން: ހދ.ކުމުންދޫ ކައުންސިލުން ހުސްވެފައިވާ ގޮނޑިއަށް މެންބަރަކު އިންތިޚާބުކުރުމަށް ބާއްވާ ބައި-އިލެކްޝަން އާއި ބެހޭ – Maldivian Democratic Party\nއިޢުލާން: ހދ.ކުމުންދޫ ކައުންސިލުން ހުސްވެފައިވާ ގޮނޑިއަށް މެންބަރަކު އިންތިޚާބުކުރުމަށް ބާއްވާ ބައި-އިލެކްޝަން އާއި ބެހޭ\nހދ.އަތޮޅު ކުމުންދޫ ކައުންސިލުން ހުސްވެފައިވާ ގޮނޑިއަށް މެންބަރަކު އިންތިޚާބުކުރުމަށް ބާއްވާ ބައި-އިލެކްޝަން، 14 އެޕްރީލް 2012 ވާ ހޮނިހިރު ދުވަހު ބާއްވާ ގޮތަށް އިލެކްޝަންސް ކޮމިޝަނުން ވަނީ ހަމަޖައްސާފައެވެ.\nމި ބައި-އިލެކްޝަންގައި އެމްޑީޕީގެ ޓިކެޓްގައި ހދ.އަތޮޅު ކުމުންދޫ ކައުންސިލް މެންބަރުކަމަށް ވާދަކުރެއްވުމަށް ބޭނުންފުޅުވާ، ޝަރުޠު ފުރިހަމަވާ ފަރާތްތަކުން 08 މާރޗް 2012 ވާ އަންގާރަ ދުވަހުގެ ހަވީރު 4:00 ގެ ކުރިން އެޕްލިކޭޝަން ފޯމާއި ވަނަވަރުގެ އިތުރުން އިލެކްޝަންސް ކޮމިޝަނަށް ހުށަހަޅަންޖެހޭ އެންމެހައި ލިޔެކިޔުންތައް، އެމްޑީޕީގެ ޤައުމީ ސެކްރެޓޭރިއަޓް (ހ. ޝަރާޝާ، މާލެ) އަށް ހުށަހެޅުއްވުން އެދެމެވެ. ފެކްސްކުރައްވާނަމަ މި ޕާޓީގެ މައި ސެކްރެޓޭރިއަޓްގެ ފެކްސް ނަންބަރު 3322960 އަށް ފެކްސް ކުރެއްވުން އެދެމެވެ. މެއިލް ކުރައްވާނީelections@mdp.org.mv އަށެވެ.


Sushant ge marah maheh fahun, eynaa ge loabiveriyaa ge udhaasthah bandunkohlaifi\nސުޝާންތު އަދި ރިއާ--\n15 ޖުލައި 2020 - 08:50:08\nބޮލީވުޑުގެ ކުޅަދާނަ ތަރި، ސުޝާންތު ސިންގް ރާޖުޕުތުގެ މަރަށް އިއްޔެ މަހެއްވެގެން ގޮސްފައިވާއިރު އޭނާ ލޯބީގެ ގޮތުން ގުޅިގެން އުޅުން ކަމަށް ބުނާ، ރިއާ ޗަކްރަބޯޓީ، އެކަމާއި ގުޅިގެން ފުރަތަމަ ފަހަރަށް ވާހަކަ ދައްކައިފި އެވެ.\nރިއާ، އޭނާގެ އުދާސްތައް ސޯޝަލް މީޑިއާ މެދުވެރިކޮށް ބަންޑުންކޮށްލިއިރު އޭނާ ވަނީ މިދިޔަ މަހެއްހާ ދުވަހު، އޭނާ އެކަމާއި ކުރިމަތިލީ ވަރަށް ހިތްވަރާއެކު ކަމަށް ބުނެފަ އެވެ. އަދިވެސް އެ އިހުސާސްތަކާއި ކުރިމަތިލާން ދަތިކަން ފާހަގަކޮށް ރިއާ ބުނީ، އޭނާއަށް، ލޯތްބަކީ ކިހާ ވަރެއްގެ އެއްޗެއްކަން އެނގުނީ ސުޝާންތުގެ ސަބަބުން ކަމަށެވެ.\nއެގޮތުން ކޮންމެ ދުވަހަކު ވެސް އާކަންތައްތަކެއް ދަސްވެގެންދާ ކަމަށާއި އޭނާއާއެކު ސުޝާންތު ނެތް ނަމަވެސް އެކަންކަން ދުވަހަކު ވެސް ހަނދާނުން ނުނެތޭނެ ކަމަށް ރިއާ ބުނެ އެވެ.\nއޭގެ އިތުރުން ވެސް ސުޝާންތަކީ ޖައްވީ ކަންކަމަށް ލޯބިކުރާ ފަރާތެއްކަމުން، ރިއާ ވަނީ، ޝޫޓިން ސްޓާއެއް ފެނޭތޯ ބަލާނެ ކަމަށާއި އަދި އަނބުރާ ސުޝާންތު ލިބޭތޯ "ވިޝް" ކުރާނެ ކަމަށް ވެސް ބުނެފަ އެވެ.\nއުމުރުން 28 އަހަރުގެ ރިއާ އިތުރަށް ބުނީ، ސުޝާންތަކީ ވަރަށް ރަނގަޅު މީހެއް ކަމަށާއި އޭނާގެ ފަރާތުން ވަރަށް ރަނގަޅު ގިނަ ކަންތައްތަކެއް ވެސް ދަސްވި ކަމަށެވެ.\nސުޝާންތުގެ މަރަށް އިއްޔެ މަހެއް ވުމާއެކު ގިނަ ތަރިންތަކެއް ވަނީ އޭނާގެ ހަނދާންއާކޮށްފަ އެވެ. އެގޮތުން ސުޝާންތު މިއަދު ދުނިޔޭގައި ނެތް ނަމަވެސް އޭނާގެ ހަނދާން ދުވަހަކު ވެސް ނުނެތޭނެ ކަމަށް ބުނެ އެވެ.\nމިދިޔަ މަހުގެ 14 ވަނަ ދުވަހު، މުމްބާއީގައި ސުޝާންތު ދިރިއުޅެމުންދާ ގޭގައި އޭނާ މަރުވެފައިވާއިރު، އޭނާގެ ޕޯސްޓްމޯޓަމް ރިޕޯޓުން ދައްކާ ގޮތުގައި މަރުވެފައި ވަނީ އަމިއްލައަށެވެ.\nއެންމެ ފަހުން ޝްރައްދާ ކަޕޫރާއެކު މިދިޔަ އަހަރު ނެރުނު ފިލްމު، ޗިޗޯރުން ފެނިގެންދިޔަ ސުޝާންތުގެ އެންމެ ފަހު މަސައްކަތް މިމަހުގެ ތެރޭގައި އެޅުވުމަށް ވަނީ ނިންމާފަ އެވެ. ޑިޒްނީ ޕްލަސް ހޮޓްސްޓާ އިން ފިލްމު ނެރޭނީ، މިމަހުގެ 24 ގަ އެވެ.


K. Guraidhoo Bin Hikkumuge Mashroou Ninmaalaifi - Vaguthu\nކ. ގުރައިދޫ ބިން ހިއްކުމުގެ މަޝްރޫއު ނިންމާލާފައި. --- ފޮޓޯ: އެމްޓީސީސީ\nކ. ގުރައިދޫ ބިން ހިއްކުމާއި ގޮނޑުދޮށް ހިމާޔަތް ކުރުމުގެ މަޝްރޫއު ނިންމާލައިފިއެވެ.\nއެމްޓީސީސީން ބުނީ މި މަޝްރޫއުގެ ދަށުން 15 ހެކްޓަރުގެ ބިން ހިއްކުމާއި 1200 މީޓަރުގެ ސަރަހައްދެއްގައި ބޮޑު ހިލައިން ރިވެޓްމަންޓް ޖެހުމުގެ މަސައްކަތް ހިމެނޭ ކަމަށެވެ. މިއީ 85 މިލިއަން ރުފިޔާގެ މަޝްރޫއެކެވެ.\nގުރައިދޫ އަދި އެ އަތޮޅު މާފުށިން ބިން ހިއްކައި ދެއްވާނެ ކަމަށް ރައީސް އިބްރާހިމް މުހައްމަދު ސޯލިހް ކުރިން ވަނީ ވައުދުވެވަޑައިގެންފައެވެ. ގުރައިދޫގެ ބިން ހިއްކުމުގެ ކުރިން އެމްޓީސީސީން ވަނީ މާފުށީގެ ބިން ވެސް ހިއްކައިފައެވެ.\nމިއަހަރުގެ ޖެނުއަރީ މަހުގެ ތެރޭގައި ގުރައިދޫ އަށް ވަޑައިގެން ވާހަކަ ދައްކަވަމުން އެމަނިކުފާނު ވަނީ އެރަށުގެ ރައްޔިތުންގެ ޝަކުވާތައް އަޑު އިވިފައިވާކަމަށާއި، ރައްޔިތުން ބޭނުންވާ ގޮތަށް ގުރައިދޫ ފަޅުގެ ބައެއް ހިއްކަވައި ދެއްވާނެ ކަމަށް ވިދާޅުވެފައެވެ.\nގުރައިދޫ އަކީ ލޯކަލް ޓުއަރިޒަމް ވެސް ފުޅާ ދާއިރާއެއްގައި ކުރަމުން އަންނަ ރަށެއް ކަމަށްވާއިރު އެރަށުގެ ބިމުގެ ދަތިކަމަކީ ރައްޔިތުންގެ ކަންބޮޑުވުމެކެވެ.\nއޮކްޓޯބަރ 21, 2021 10:34\nޝުކުރިއްޔާ މުޙައްމަދު ޞާލިހު\nއޮކްޓޯބަރ 21, 2021 16:03


އެލްސިއޯން ބޭކަރީ ހިމެނޭ ސަރަޙައްދުގައި ހިންގި މާރާމާރީއާ ގުޅިގެން6މީހަކު ހައްޔަރުކޮށްފި\nބުރާސްފަތި ،27 ޖުލައި 2017 / 15:15\nޖުލައި މަހުގެ 19 ވަނަ ދުވަހުގެރޭ ހިންގި މާރާމާރީއަކާ ގުޅިގެން ހައްޔަރުކޮށްފައިވާ6މީހުން --\nޖުލައި މަހުގެ 19 ވަނަ ދުވަހުގެރޭ އެލްސީއޯން ބޭކަރީ ހިމެނޭ ސަރަޙައްދުގައި ހިންގި މާރާމާރީއަކާ ގުޅިގެން6މީހަކު ހައްޔަރުކޮށްފިއެވެ.\nމި މައްސަލައާ ގުޅިގެން ހައްޔަރުކޮށްފައިވާ6މީހުންނަކީ ސ. ހިތަދޫ، ނާސިރައްދޫގެ މުނާޛު މުޙައްމަދު (21އ) އާއި ހއ. މޮޅަދޫ، ބަހާރުގެ ސިރުފާން އިބްރާހިމް (20އ) އާއި ވ. ބުލޫނިޔާއާގެ މޫސާ އިބްރާހިމް (21އ) އާއި ސ. ހިތަދޫ، ލުހާއު އިބްރާހީމް ޢަރީން އަޙްމަދު (20އ) އާއި ނ. މިލަދޫ، ކާރނޭޝަންމާގެ، ޢަބޫބަކުރު ފާރިޢު (20އ) އަދި 17 އަހަރުގެ ފިރިހެން ކުއްޖެކެވެ.\nމިމީހުންގެ ޢަބޫބަކުރު ފާރިޢު އާއި އިބްރާހީމް ޢަރީން އަޙްމަދު ޖުލައި މަހުގެ 22 ވަނަ ދުވަހު ހައްޔަރުކޮށްފައިވާއިރު މޫސާ އިބްރާހިމް ހައްޔަރުކޮށްފައިވަނީ ޖުލައި 23 ވަނަ ދުވަހުގެ ވަގުތެއްގައެވެ. އަދި ސިރުފާން އިބްރާހިމް އާއި މުނާޛު މުޙައްމަދުގެ އިތުރުން 17 އަހަރުގެ ކުއްޖާ ހައްޔަރުކޮށްފައިވަނީ ޖުލައި 25 ވަނަ ދުވަހުއެވެ. މިއެންމެންވެސް ހައްޔަރުކޮށްފައިވަނީ ކޯޓު އަމުރެއްގެ ދަށުންނެވެ.\nމި މައްސަލާގައި ހައްޔަރުކޮށްފައިވާ މި6މީހުންނަކީ މާރާމާރީ ހިންގުމުގައި ޢަމަލީ ގޮތުން ބައިވެރިވެފައިވާ މީހުންކަން ތަޙްޤީޤަށް އެނގިފައިވާއިރު މިމީހުންގެ މައްޗަށް ކުށް ސާބިކުރެވޭވަރަށް ހެއްކާއި ޤަރީނާ ވަނީ ލިބިފައެވެ.\nޖުލައި 19 ވަނަ ދުވަހުގެރޭ އެލްސިއޯން ބޭކަރީ ހިމެނޭ ސަރަޙައްދުގައި ހިންގި މި މާރާމާރީގައި ވަނީ 18 އަހަރުގެ ޒުވާނަކަށް ތޫނު އެއްޗަކުން ހަމަލާދީ ޒަޚަމްކޮށްލާފައެވެ. އޭނާގެ ހަށިގަނޑުގެ 8 ތަނަކަށް ތޫނު އެއްޗަކުން ހަމަލާދީފައިވެއެވެ. އަދި އޭނާއަށް ލިބިފައިވާ ޒަޚަމްތަކަށް ފަރުވާދިނުމަށްފަހު މިހާރު ވަނީ ދޫކޮށްލާފައެވެ.\nމިމައްސަލައިގެ އިތުރުން މާރާމާރީގެ އިތުރު މައްސަލަތަކެއްވެސް ފުލުހުންގެ ސީރިއަސް އެންޑް އޮގަނައިޒް ކްރައިމް ޑިޕާޓްމަންޓުން ދަނީ ތަޙްޤީޤު ކުރަމުންނެވެ. އަދި މިފަދަ މައްސަލަތައް ތަޙްޤީޤްކޮށް ތުހުމަތުކުރެވޭ ފަރާތްތައް ހޯދައި އިންސާފުގެ ކުރިމައްޗަށް ގެނައުމަށް ކުރަމުންދާ މަސައްކަތްތަކުގައި ފުލުހުން ސާބިތުކަމާއެކު ދެމިތިބި ވާހަކަ ދަންނަވަމެވެ.\nކޮމަންޑޫގައި ހިންގި އޮޕަރޭޝަނެއްގައި ފުލުހުން މަސްތުވާތަކެތި ހޯދައިފި އާދިއްތަ ،5 ޖުލައި 2020


ދިވެހިރާއްޖޭގައި ހަލުވިކަމާއެކު ފެތުރެމުންދާ ކޮވިޑް-19 ބަލިމަޑުކަން ށ.އަތޮޅުގެ ބައެއް ރަށްރަށުގައި ފެތުރެން ފެށުމާ ގުޅިގެން މި ވަބާއިން ރައްކާތެރިވުމަށް ރަށްރަށުގައި ޤާއިމުކުރެވިފައިވާ އެމަޖެންސީ އޮޕަރޭޓިންގ ސެންޓަރުތަކާއި، ސޯޝަލް ސަޕޯޓް ޑެސްކުތަކުން ކުރަމުންދާ މަސައްކަތްތަކަށް އެހީތެރިވެ، ބާރުވެރިކުރުމުގެ ގޮތުން ށ.އަތޮޅުކައުންސިލުން ކޮވިޑް 19 ވިޔަވަތި އިމަރޖެންސީ ފަންޑެއް އުފެއްދުމަށް ނިންމައިފިއެވެ. 2020 މެއި 2ވަނަ ދުވަހުގެ މެންދުރުފަހު 1:00ގައި ކޮންފަރެންސްކޮށް ބޭއްވުނު އެ ކައުންސިލްގެ ތިންވަނަ ދައުރުގެ 146ވަނަ ޢާއްމު ޖަލްސާގައި […]\nށ.އަތޮޅުގައި ހިމާޔަތްކޮށްފައިވާ ސަރަހައްދުތަކުގެ މެނޭޖުމަންޓް ޕްލޭން އެކުލަވާލުމުގެ މަސައްކަތު ބައްދަލުވުން މިއަދު ބާއްވައިފިއެވެ. ށ.އަތޮޅުކައުންސިލާއި، މިނސްޓްރީ އޮފް އެންވަޔަރަންމަންޓާ ގުޅިގެން ށ.ފުނަދޫ ވިލާކޮލެޖް ލޭކް ސައިޑް ކޭމްޕަހުގައި މިއަދު 9:00 ން 15:00 އަށް ކުރިޔަށްގެންދެވުނު މި މަސައްކަތު ބައްދަލުވުމުގައި މިނިސްޓަރ އަލްއުސްތާޛު ޙުސައިން ރަޝީދުގެ އިތުރުން އެ މިނިސްޓްރީގެ އިސް ބޭފުޅުންނާއި، އީ.ޕީ.އޭގެ އިސް ބޭފުޅުން ބައިވެރިވެވަޑައިގެންނެވިއެވެ. ށ.އަތޮޅު ރަށުކައުންސިލްތަކުގެ ރައީސުންނާއި، ޖަމްޢިއްޔާތަކަށް އަމާޒުކޮށްގެން ކުރިޔަށްގެންދެވުނު މި މަސައްކަތު […]\nށ.އަތޮޅުގައި ހިމާޔަތް ކޮށްފައިވާ ސަރަޙައްދުތަކުގެ މެނޭޖުމަންޓް ޕްލޭން އެކުލަވާލުމުގެ މަސައްކަތު ބައްދަލުވުމެއް ބާއްވައިފި\nށ.އަތޮޅުކައުންސިލްގެ ސްޓާފް ޑިވެލޮޕްމަންޓް ޕްރޮގްރާމުގެ ދަށުން މިއަހަރު ހިންގުމަށް ބަޖެޓްކުރެވިފައިވާ ކޯސްތަކުގެ ތެރެއިން ބެޗްލާސް އޮފް ބިޒްނަސް އެޑްމިނިސްޓްރޭޝަން ކޯސް ރޭ ފެށިއްޖެއެވެ. ށ.އަތޮޅުކައުންސިލާއި، މައި ކޮލެޖާ ދެމެދު ވެވިފައިވާ އެއްބަސްވުމުގެ ދަށުން ކުރިޔަށްގެންދާ މި ކޯހަކީ އަތޮޅުކައުންސިލާއި، ށ.އަތޮޅުގެ ކައުންސިލްތަކާއި، ސަރުކާރުގެ މުއްސަސާތަކާއި، ޢާއްމު ފަރުދުންނަށް ހުޅުވާލައިގެން ކުރިޔަށްގެންދާ ކޯހެކެވެ. މި ކޯހުގައި އަތޮޅުކައުންސިލާއި، ރަށުކައުންސިލްތަކާއި، ސަރުކާރުގެ މުއައްސަސާތަކާއި، ސަރުކާރުގެ ކުންފުނިތަކާއި، ޢާއްމު ފަރުދުންނާއެކު ޖުމުލަ 25 ފަރާތުން […]\nބެޗްލާސް އޮފް ބިޒްނަސް އެޑްމިނިސްޓްރޭޝަން ކޯސް ފެށިއްޖެ.\nށ.ފުނަދޫގައި ތަރައްޤީކޮށްފައިވާ ފުނަދޫ އެއަރޕޯޓަށް މިއަދު ހެނދުނު 8:10 ގައި ޓެސްޓްފުލައިޓް ޖައްސައިފިއެވެ. ޤައުމީ އެއަރލައިން، މޯލްޑިވިއަންގެ ބޯޓުގައި ފުނަދޫ އެއަރޕޯޓަށް ޓެސްޓް ފްލައިޓް ޖެއްސުމުން ރަށުގެ ރައްޔިތުންނާއި، ސަރުކާރުގެ މުއައްސަސާތަކާއި، ސަރުކާރުގެ ކުންފުނިތަކުން ވަނީ ވަރަށް ހޫނު މަރުޙަބާއެއް ކިޔައިފައެވެ. 50 މީހުންނާއެކު މޯލްޑިވިއަން ބޯޓުގައި ކުރި މިދަތުރުގައި މިނިސްޓްރީ އޮފް ޓްރާންސްޕޯޓް އެންޑް ސިވިލް އޭވިޝަންގެ ސްޓޭޓް މިނިސްޓަރ އަޙްމަދު ޒުހައިރާއި، ރައްޔިތުންގެ މަޖިލީހުގެ ފުނަދޫ ދާއިރާގެ […]\nށ.އަތޮޅުކައުންސިލުން ހިންގާ ސްޓާފް ޑިވެލޮޕްމަންޓް ޕްރޮގްރާމުގެ ދަށުން މައި ކޮލެޖުގައި ހިންގާ ކޯސްތަކުގެ ތެރެއިން އެޑްވާސް ލެވެލްގެ ކޯސްތަކާއި، ޑިގްރީ ލެވެލްގެ ކޯސްތަކުގެ ތެރެއިން ށ.އަތޮޅުކައުންސިލުން ކަނޑައަޅާ ކޯސްތަކެއް ށ.އަތޮޅުގައި ހިންގުމަށް އެ ކައުންސިލާއި، މައި ކޮލެޖާ ދެމެދު އެއްބަސްވުމުގައި ސޮއިކޮށްފިއެވެ. މިރޭ 9:30 ގައި ށ.އަތޮޅުކައުންސިލްގެ ޖަލްސާކުރާ މާލަމުގައި ބޭއްވުނު ރަސްމިއްޔާތުގައި އެއްބަސްވުމުގައި ށ.އަތޮޅުކައުންސިލްގެ ފަރާތުން ސޮއިކުރެއްވީ ކައުންސިލްގެ ރައީސް މުޙައްމަދު ޢާރިފެވެ. މައި ކޮލެޖުގެ ފަރާތުން ސޮއިކުރެއްވީ […]\nކޯސްތަކެއް ހިންގުމަށް މައިކޮލެޖާއެކު އެއްބަސްވުމެއްގައި ސޮއިކޮށްފި\nށ.އަތޮޅު ކައުންސިލް އިދާރާ އާއި، ށ.އަތޮޅު ރަށްރަށުގެ ރަށުކައުންސިލްތަކުގެ ޒިންމާދާރު އިސްވެރިންނަށް އަމާޒުކޮށްގެން ކުރިޔަށް ގެންދެވުނު ޕްރޮފެޝަނަލް ޑިވެލޮޕްމަންޓް ޕްރޮގްރާމު ނިންމައި، ބައިވެރިންނަށް ސެޓްފިކެޓް ޙަވާލުކޮށްދެއްވައިފިއެވެ. މި ޕްރޮގްރާމު ނިންމުމުގެ ގޮތުން ފުނަދޫގައި ހުންނަ ވިލާކޮލެޖް ލޭކް ސައިޑް ކެމްޕަހުގައި ބޭއްވުނު ރަސްމިއްޔާތުގައި ބައިވެރިންނަށް ސެޓްފިކެޓްތައް ޙަވާލުކޮށްދެއްވީ ށ.އަތޮޅުކައުންސިލްގެ ރައީސް މުޙައްމަދު ޢާރިފެވެ. ސިވިލް ސަރވިސް ކޮމިޝަނާ ގުޅިގެން ށ.އަތޮޅު ކައުންސިލުން އިންތިޒާމުކޮށް ކުރިޔަށްގެންދިޔަ މި ޕްރޮގްރާމުގައި ށ.އަތޮޅު ކައުންސިލް […]\nޕްރޮފެޝަނަލް ޑިވެލޮޕްމަންޓް ޕްރޮގްރާމު ނިންމައި ބައިވެރިންނަށް ސެޓްފިކެޓް ޙަވާލުކޮށްދެއްވައިފި\n2020ވަނަ އަހަރަށް ލަފާކުރާ ށ.އަތޮޅުކައުންސިލްގެ ބަޖެޓުގައި ހިމަނާނެ ޕްރޮގްރާމުތަކާ ގުޅޭގޮތުން ރައްޔިތުންގެ ޚިޔާލު ހޯދުމުގެ މަޝްވަރާ ބައްދަލުވުންތަކުގެ ތެރެއިން ފުނަދޫގައި ބޭއްވުމަށް ހަމަޖެހިފައިވާ ބައްދަލުވުން ނިމިދިޔަ ހަފުތާގެ ބުރާސްފަތި ދުވަހުގެ ރޭ ބޭއްވިއްޖެއެވެ. ށ.އަތޮޅު ސްޓޭޓް ހައުސްގައި ކުރިޔަށްގެންދެވުނު މި ބައްދަލުވުމުގައި ފުނަދޫގެ މުއްސަސަތާތަކުންނާއި، ޖަމްޢިއްޔާތަކާއި، މަސައްކަތްތެރިންނާއި، ވިޔަފާރިވެރިންނާއި، އިސްރަށްވެހިން ބައިވެރިވެލައްވާފައިވެއެވެ. އަތޮޅުތެރޭގެ ރަށްރަށުގެ ރަށުކައުންސިލްތައް މޮނިޓަރކުރުމަށް މި ފެށުނު ހަފުތާއާއި، ކުރިޔަށް އޮތް ހަފުތާގައި ކުރުމަށް ހަމަޖެހިފައިވާ ދަތުރުތަކުގައި […]\nބަޖެޓަށް ޚިޔާލު ހޯދުމުގެ މަޝްވަރާތައް ފެށިއްޖެ.\nށ.އަތޮޅުގެ ރަށުކައުންސިލްތަކުން ހިންގާ ޙަރަކާތްތައް ވިލަރެސްކޮށް އެ ކައުންސިލްތައް ހިންގާނުހިނގާ ގޮތް ބެލުމަށް މި އަހަރުގެ ބަޖެޓްގައި ހިމެނިގެން ކުރިޔަށްގެންދެވޭ ރަށުކައުންސިލްތައް މޮނިޓަރކުރުމުގެ މަސައްކަތް ފަށައިފިއެވެ. މި ޕްރޮގްރާމުގެ ފެށުމުގެ ގޮތުން މި ދިޔަ ބުރާސްފަތި ދުވަހު ފުނަދޫ ކައުންސިލް މޮނިޓަރކުރެވިފައިވާއިރު މިފެށޭ ހަފުތާގެ ތެރޭގައި6ރަށެއް މޮނިޓަރކުރާގޮތަށް ވަނީ ހަމަޖެހިފައެވެ. މި ގޮތުން މި މަހުގެ 12 އިން 14 އަށް ފީވައް، މިލަންދޫ، ނަރުދޫ، ބިލެތްފަހި، […]\n1441ވަނަ އަހަރުގެ ދިވެހިރާއްޖޭގެ ޤައުމީ ދުވަހުގެ މުނާސަބަތު ފާހަގަކުރުމުގެ ގޮތުން މިއަދު ހެނދުނު 6:00ގައި ޤައުމީ ދިދަ ނެގުމުގެ ރަސްމިއްޔާތު ބާއްވައިފިއެވެ. ފުނަދޫ ސްކޫލުގެ އެސެމްބްލީ އޭރިޔާގައި ބޭއްވުނު މިރަސްމިއްޔާތުގައި ދިދަ ނަންގަވައިދެއްވީ ށ.އަތޮޅުކައުންސިލްގެ ރައީސް އަލްފާޟިލް މުޙައްމަދު ޢާރިފްއެވެ. އަދި ދިދަ ނެގުމުގެ ކަންތައް ކުރިޔަށް ގެންގޮސްދެއްވާފައިވަނީ ފުނަދޫ ސްކޫލުގެ ކެޑޭޓް ކޯޕްސްގެ މުދައްބިރުންނެވެ. ކީރިތި ޤުރުއާންގެ ބަރަކާތުން ރަސްމިއްޔާތު ފައްޓަވައިދެއްވީ ފުނަދޫ ސްކޫލުގެ ގްރޭޑް6ގެ […]\nފުޓްބޯލް އެސޯސިއޭޝަން އޮފް މޯލްޑިވްސް (އެފް.އޭ.އެމް) އާއި، ށ.އަތޮޅުކައުންސިލާ ގުޅިގެން މިމަހުގެ 12 އިން 22 އަށް ށ.ފުނަދޫގައި ކުރިޔަށްގެންދެވުނު “އޭ.އެފް.ސީ/އެފް.އޭ.އެމް “ސީ” ސެޓްފިކެޓް ކޯޗިންގ ކޯސް” ނިންމުމުގެ ރަސްމިއްޔާތު ރޭ ބާއްވައިފިއެވެ. ށ.އަތޮޅު ކައުންސިލްގެ ޖަލްސާ ކުރާ މާލަމުގައި ރޭ 8:30ގައި ބޭއްވުނު މި ރަސްމިއްޔާތު ޝަރަފްވެރިކޮށްދެއްވީ ފުޓްބޯޅަ އެސޯސިއޭޝަން އޮފް މޯލްޑިވްސްގެ ނާއިބުރައީސާ އަލްފާޟިލާ ޢާއިޝަތު ނާޒިމާއެވެ. ކީރިތި ޤުރުއާންގެ މޫރިތި އާޔަތްތަކުން މި ޖަލްސާ ފައްޓަވައިދެއްވީ […]


Sarukaaru muvazzafunge ihthijaaju kuriyah\nސަރުކާރު މުވައްޒަފުން އިހްތިޖާޖު ކުރުމުގެ ގޮތުް ކަޅު ހެދުމުގައި -- ފޮޓޯ: އަވަސް\nމުސާރައިގެ މައްސަލާގައި ސިވިލް ސާވިސްގައި މަސައްކަތް ކުރާ މުވައްޒަފުން އިހްތިޖާޖު ކުރަން ފަށައިފި އެވެ.\nއިހްތިޖާޖު ކުރުމުގެ ގޮތުން މާލެއާއި ބައެއް ރަށްރަށުގައި ވެސް މުވައްޒަފުން މިއަދު އޮފީހަށް ދިޔައީ ކަޅު ހެދުމުގަ އެވެ.\nއަވަސްއާ ވާހަކަ ދެއްކި ފިޝަރީޒް މިނިސްޓްރީގެ މުވައްޒަފަކު ބުނީ އިހްތިޖާޖުގައި ބައިވެރިވީ މުސާރަ ބޮޑު ކުރަންޖެހޭ ކަމަށް ގަބޫލު ކުރާތީ ކަމަށެވެ. ނަމަވެސް މުސާރަ ބޮޑުވާނެ ކަމުގެ އުއްމީދެއް ނެތް ކަމަށެވެ.\n"އިންތިހާބު ކައިރީވީމާ އަޅުގަނޑުމެން ސިވިލް ސާވިސްގެ މުވައްޒަފުން ފެނޭ. އެކަމަކު މުސާރައާ ޖެހުނީމާ އަޅުގަނޑުމެން ނުފެންނާތީ ދެރަވޭ،" އޭނާ ވިދާޅުވި އެވެ.\nހޯމް މިނިސްޓްރީގެ މުވައްޒަފަކު ބުނީ ސިވިލް ސާވިސް މުވައްޒަފުންނާ މެދު އެއްވެސް އިރަކު އަމަލުކުރެވެމުންދަނީ އެންމެ ރަނގަޅަށް ނޫން ކަމަށެވެ. މުސާރައިގެ މައްސަލާގައި ކުރާ އިހްތިޖާޖަށް ތާއީދުކުރަނީ ސިވިލް ސާވަންޓުނަށް ވެސް ހައްގުތަކެއް ލިބެންޖެހޭތީ އެކަމުގެ ކަށަވަރުކަން ހޯދުމަށް ކަމަށެވެ.\n"އަޅުގަނޑު ހައްގު ހޯދާކަށް މަގުމައްޗަކަށް ނުދާނަން. އަޅުގަނޑަށް ކުރެވޭނީ މިކަހަލަ ގޮތަކަށް،" އޭނާ ވިދާޅުވި އެވެ.\nދިވެހި ސިވިލް ސާވަންޓްސް އެސޯސިއޭޝަންގެ އޮފިޝަލަކު ވިދާޅުވީ ސިވިލް ސާވިސްގެ މުވައްޒަފުން އިހްތިޖާޖު ކުރަމުންދާ ކަން ސަރުކާރުން އެނގޭ ކަމަށް ނުހަދައިފިނަމަ މަސައްކަތް ހުއްޓާލައިގެން ވެސް އިހްތިޖާޖު ކުރާނެ ކަމަށެވެ.\n"އިހްތިޖާޖުގެ މައުލޫމާތު ސިވިލް ސާވިސްގެ ހުރިހާ މުވައްޒަފުންނަށް ފޯރުކޮށްދެމުން މިދަނީ. އަޅުގަނޑުމެން މިކަން ގެންދާނީ ވަކި އުސޫލަކުން ހަމައަކުން. އެކަށީގެންވާ ވަގުތު ވެސް ދީގެން،" ނަން ނުޖެހުމަށް ޝަރުތުކޮށް އޭނާ ވިދާޅުވި އެވެ.\nސަރުކާރު މުވައްޒަފުން އިހްތިޖާޖު ކުރުމުގެ ގޮތުން ކަޅު ހެދުމުގައި -- ފޮޓޯ: އަވަސް\nސިވިލް ސާވިސް މުވައްޒަފުންގެ އިހްތިޖާޖާ ގުޅިގެން ސިވިލް ސާވިސް ކޮމިޝަނުން ބުނީ އިހްތިޖާޖެއް ހިނގަމުންދާ ކަން ކޮމިޝަނަށް އެނގިފައި ނުވާ ކަމަށެވެ.\nރައީސް އަބްދުﷲ ޔާމީން ސިވިލްސާވިސް ކޮމިޝަން ޕޮލިޓިކްސް\nޔާމީން މިނިވަން ކުރުމުން ސަޕޯޓަރުން އުފާފާޅު ކުރަނީ


ވެލްނެސް ސެންޓަރ އާއި ފުޓްރަބް އިން އަންހެނުންގެ ދުވަހަަށް ޚާއްޞަ ގިފްޓް ވައުޗަރ ތައާރަފްކޮށްފި - AO News\nވެލްނެސް ސެންޓަރ އާއި ފުޓްރަބް އިން އަންހެނުންގެ ދުވަހަަށް ޚާއްޞަ ގިފްޓް ވައުޗަރ ތައާރަފްކޮށްފި\nއައްޑޫސިޓީގެ ފޭދޫގައި ޚިދުމަތް ދެމުން އަންނަ ވެލްނެސް ސެންޓަރ ބައި ނިޝީ އިން، ބައިނަލް އަގުވާމީ އަންހެނުންގެ ދުވަހާއި ގުޅުވައިގެން ކަސްޓަމަރުންނަށް ޚާއްޞަ ގިފްޓް ވައުޗަރ އެއް ތައާރަފްކޮށްފިއެވެ.\nވެލްނެސް ސެންޓަރގެ އިތުރުން އެ ސެންޓަރުގެ ފަރާތުން ހުޅުމާލޭގައި އަލަށް ފަށައި ޚިދުމަތް ދެމުން އަންނަ ފުޓްރަބް އިން ވެސް ގިފްޓް ވައުޗަރ ދޭ ގޮތަށް ވަނީ ހަމަޖައްސާފައެވެ.\nއަންހެނުންގެ ދުވަސް ކަމަށްވާ، މާޗް މަހުގެ 8 ވަނަ ދުވަހަކަށް ޚާއްޞަކޮށްގެން ތައާރަފް ކުރި މި ގިފްޓްވައުޗަރ އަކީ 500 ރުފިޔާއާއި 1000 ރުފިޔާގެ ވައުޗަރ ކަމަށް އެފަރާތުން ބުނެއެވެ.\n“އަންހެނުން ގެ ދުވަހާއި ގުޅުވައިގެން ހަދިޔާއަކަށް މީގެ ވައުޗަރ އެއް ދިނުމުން ހަދިޔާ ލިބޭ ފަރާތުން މިއަދުން ފެށިގެން މި މަހުގެ ނިޔަލަށް، ފަސޭހަ ދުވަހެއްގައި ވައުޗަރ ހިފައިގެން އައުމުން ވައުޗަރ ގައި ކަނޑައެޅިފައިވާ ރޭޓަށް ޚިދުމަތް ލިބޭނެ” ވެލްނެސް ސެންޓަރ ގެ ފައުންޑަރ އަދި އެމްޑީ އާމިނަތު ނިޒްނާ ވިދާޅުވިއެވެ.\nބިއުޓީ އެންޑް ހެއާ ކެއާއާއި ތެރަޕިއުޓިކް މަސާޖަށް ޚާއްޞަކޮށްގެން އައްޑޫސިޓީގެ ފޭދޫގައި ޚިދުމަތް ދެމުން އަންނަ މަޝްހޫރު “ވެލްނެސް ސެންޓަރ ބައި ނިޝީ” އަކީ އައްޑޫގެ ގިނަ ބަޔަކު އެތަނުން ޚިދުމަތް ހޯދަމުން އަންނަ އަދި ގިނަ ބައެއްގެ މެދުގައި މަގުބޫލު ތަނެކެވެ. މިތަނުން\nއަންހެނުނާއި ފިރިހެނުން އަދި ކުޑަކުދިންނަށް ވެސް ތަފާތު ހިދުމަތްތަކެއް ދެއެވެ. އެގޮތުން ތެރަޕިއުޓިކް މަސާޖާއި ބިއުޓީ އެންޑް ހެއާ ކެއާ، މޭކްއަޕާއެކު ތަފާތު ޕެކޭޖްތައް ހިމަނާފައި ވެއެވެ. އަދި މާބަނޑު މީހުންނަށް ހާއްސަ ހިދުމަތްތައް ދޭއިރު ސްޕޯޓްސް އިންޖަރީތަކުގެ މަސާޖު ވެސް ދެއެވެ.\nތަފާތު އެކި މުނާސަބާތަކާއި ގުޅުވައިގެން މީގެ ކުރިން ވެސް ވެލްނެސް ސެންޓަރ އިން ގިފްޓް ވައުޗަރ ތައާރަފު ކޮށްފައިވެއެވެ.\nޒަމާނީ ފެންވަރުގެ ޚިދުމަތްތަކާއެކު ފޭދޫގައި “ވެލްނެސް ސެންޓަރ ބައި ނިޝީ” ހުޅުވައިފި\nހުޅުމާލޭގައި މަޝްހޫރު “ވެލްނެސް ސެންޓަރ ބައި ނިޝީ” އައްޑޫއަށް


vnews - Florida ge 5.6mln rayyithun gedhoru dhookoh dhiuman angaifi\nބާރުގަދަ ތޫފާނެއް އަންނާތީ ފްލޮރިޑާގެ 5.6 މިލިއަން ރައްޔިތުން ގެދޮރު ދޫކޮށް ދިއުމަށް އަންގައިފި\nތޫފާން "އިރްމާ" ގެ ސަބަބުން ކެރީބިއަންގެ ޖަޒީރާ ރަށެއް ކަމަށްވާ މާރޓިން މުޅިން ސުންނާފަތި ވެފައި - ފޮޓޯ: އޭ.އެފް.ޕީ\n"އިރްމާ" ގެ ނަމުން ނަން ދެވިފައިވާ ބާރުގަދަ ތޫފާން އެމެރިކާގެ ފްލޮރިޑާއާއި ދިމާއަށް ދަތުރުކުރަމުން އަންނާތީ ފްލޮރިޑާގެ 5.6 މިލިއަން ރައްޔިތުން ގެދޮރު ދޫކޮށް ރައްކާތެރި ހިސާބުތަކަށް ދިއުމަށް ކަމާބެހޭ ފަރާތްތަކުން އަމުރު ކޮށްފިއެވެ.\nއެމެރިކާގެ ޑިވިޜަން އޮފް އިމަޖެންސީ މެނޭޖްމަންޓްއިން ބުނީ، ކިއުބާގެ ކަމަގުއޭ ރަށްތައް ސުންނާފަތި ކުރުމަށްފަހު ތޫފާން އިރްމާ މިހާރު މިސްރާބު ޖަހާފައިވަނީ ފްލޮރިޑާގެ މަޔާމީއާ ދިމާއަށް ކަމަށެވެ. ތޫފާނުގެ ބާރުމިން މިހާރު ހުރީ5ވަނަ ދަރަޖައިގައި ކަމަށާއި، ތޫފާނާއެކު ގަޑިއަކު 160 މޭލު ބާރުމިނުގައި ވައިޖެހެމުންދާ ކަމަށްވެސް ބުނެފައި ވެއެވެ.\nރިޕޯޓްތައް ބުނާގޮތުން، ތޫފާން އިރްމާ އެމެރިކާގެ މަޔާމީއާ ހަމައަށް ކުރިއަށްއޮތް ގަޑިއެއްހާ އިރުގެ ތެރޭގައި ފޯރާނެއެވެ. އެހެން ނަމަވެސް، މިހާރުވެސް މަޔާމީއަށް ވައިގަދަ ބޯކޮށް ވާރޭ ވެހެމުންދާ ކަމަށް ވެއެވެ.\nއެމެރިކާގެ ނޭޝަނަލް ހަރިކޭން ސެންޓަރުން ބުނެފައިވަނީ، ތޫފާން އިރްމާގެ އަސަރު ޕްލޮރިޑާގެ އައްސޭރި ފަށަށް މިއަދާއި މާދަމާވެސް ކުރާނެ ކަމަށެވެ. އޭގެފަހުން ތޫފާން މިސްރާބު ޖަހާނީ ރަށުތެރެއަށް ކަމަށްވެސް ބުނެފައި ވެއެވެ.\nތޫފާން އިރްމާ އެމެރިކާގެ ފްލޮރިޑާއާއި ދިމާއަށް މިސްރާބުޖެހީ އޭގެ ސަބަބުން ކެރީބިއަންގެ ރަށްތަކަށް ވަރަށްބޮޑެތި ގެއްލުންތައް ލިބުމަށްފަހުގައެވެ.\nތޫފާނުގެ ސަބަބުން މިހާތަނަށް 19 މީހުން މަރުވެފައި ވާއިރު، ޖަޒީރާ ކުދި ރަށްތައް ކަމަށްވާ ބާރތެލެމީއާއި، މާރޓިންއާއި، އެންޓިކުއާ އެންޑް ބާރބިއުޑާގެ ވަރަށް ބޮޑުބައެއް ވަނީ ސުންނާފަތި ވެފައެވެ. އެ ރަށްތަކުގެ ގެތަކުގެ %60 ވަނީ ތޫފާނުގެ ސަބަބުން ހަލާކުވެފައެވެ. ފައިސާގެ ހިސާބުތަކުންނަމަ އެ ދެރަށަށް 1.2 ބިލިއަން ޔޫރޯގެ ގެއްލުން ވެފައިވާ ކަމަށް ވެއެވެ.\nކެރީބިއަންގެ ރަށްތަކަށްފަހު މި ތޫފާން އަރާފައިވަނީ ވާރޖިން އައިލެންޑްސް އަށާއި، ޕުއެޓޮ ރީކޯއަށެވެ.


Mahumoodhuge maru: bidheysee meehaage baiverivun noonee nei\nއަނިޔާވެރި ރަހުމުކުޑަ ހަމަލާތަކެއްގެ ޝިކާރައަކަށްވި އދ. ދަނގެތީ މޮނަލާޒް، މަހްމޫދު އަބޫބަކުރު --\nއަނިޔާވެރި ރަހުމުކުޑަ ހަމަލާތަކެއްގެ ޝިކާރައަކަށްވި އދ. ދަނގެތީ މޮނަލާޒް، މަހްމޫދު އަބޫބަކުރުގެ މަރާ ގުޅިގެން ހައްޔަރު ކުރި ބިދޭސީ މީހާގެ އިތުރުން އެެހެން މީހެއް ނުވަތަ ބައެއްގެ ބައިވެރިވުން އޮތް ކަމަށް ތަހުގީގަށް ފާހަގަ ކުރެވިފައިނުވާ ކަމަށް ފުލުހުން ބުނެފި އެވެ.\nފުލުހުން ދެންމެ ނެރެފައިވާ ބަޔާނެއްގައި ބުނެފައިވަނީ މަހުމޫދު އަބޫބަކުރުގެ މަރުގެ މައްސަލައާ ގުޅިގެން ހައްޔަރުކޮށްފައިވާ ބަންގްލަދޭޝްގެ ރައްޔިތެއް ކަމަށްވާ ޝާ އަލޮމް މިއާ (29އ) ގެ އިތުރުން އިތުރު މީހެެއް ނުވަތަ ބައެއްގެ ބައިވެރިވުން އޮތް ކަމަށް މިހާތަނަށް ތަހުގީގައި ކުރެވުނު މަސައްކަތުން ފާހަގަ ކުރެވިފައިނުވާ ކަމަށެވެ.\nމި މައްސަލާގައި ތަހުގީގުގައި ޝާ އަލޮމް މިއާ އދ. ދަނގެތީގައި ދިރިއުޅެމުންދިޔަ ގެ ކޯޓް އަމުރެއްގެ ދަށުން ބަލާ ފާސްކޮށް މައްސަލައާ ގުޅުންހުރި ކަމަށް ބެލެވޭ ގިނަ އަދަދެއްގެ ތަކެތި ވަޅުލާފައި ވަނިކޮށް ހޯދައި ތަހުލީލު ކުރުމަށްޓަކައި ފުލުހުންގެ ބެލުމުގެ ދަށަށް ވަނީ ގެނެސްފައެވެ. އޭގެ ތެރޭގައި މަހުމޫދުގެ ފޯނާއި އައިޑީކާޑުގެ އިތުރުން މައްސަލައާ ގުޅުންހުރި އިތުރު ހެކިތައް ހިމެނެއެވެ.\nޝާ އަލޮމް މިއާގެ ބަންދަށް 15 ދުވަހުގެ މުއްދަތު ޖަހާފައިވާ ކަމަށްވެސް ފުލުހުން ބުންޏެވެ.\nމަހުމޫދު އަބޫބަކުރު ގެއްލިގެން ހޯދަމުން ދަނިކޮށް ފެނިފައިވަނީ މަރާލުމަށް ފަހު ބޮލާއި ފައިގައި ގޯންޏެއް އަޅުވައި ފަޅު ގެއެއްގެ ތެރޭގައި ހުރި ފެން ވަޅެއްގެ ތެރެއަށް ވައްޓާލާފައި އޮއްވައެވެ. އެއީ މަހުމޫދުގެެ އާއިލީ ގެއެކެވެ.\nމޯލްޑިވްސް ޕޮލިސް ސާވިސް ދަނގެތީގައި މީހަކު މަރާލުން\nޝަރީއަތް ނިމެންދެން ސާލިމް ބަންދަށް


Barcelona aa alun gulhumuge furusathu Neymar ah ebaoiy: Valverde | Mihaaru\nބާސެލޯނާއާ އަލުން ގުޅުމުގެ ފުރުސަތު ނޭމާ އަށް އެބައޮތް: ވަލްވޭޑޭ\n31 އޮކްޓޯބަރ 2017 - 10:295comments\nނޭމާ ބާސެލޯނާ ދޫކޮށްލީ އެ ޓީމުގެ ވެރިންނާ މައްސަަލަ ޖެހިގެން ކަމަށް މީޑިއާގައި އަޑުފެތުރުނެވެ. ވަލްވޭޑޭ ބުނީ އެކަމާ ވާހަކަ ދައްކަން ބޭނުންނުވާ ކަމަށާއި އޭނާ ކޯޗަކަށް ހުއްޓައި ނޭމާ އެ ކްލަބަށް އަންނަން ބޭނުންވެއްޖެނަމަ މަރުހަބާ ކިޔާނެ ކަމަށެވެ.\n"ނޭމާ އަކީ ކިހާ މޮޅު ކުޅުންތެރިއެއް ކަން އަހަރެމެން އެންމެނަށް އެނގޭ. މި ކްލަބާ އަލުން ގުޅެން އޭނާ (ނޭމާ) ބޭނުންވެއްޖެނަމަ އޭނާ އަށް އެ ފުރުސަތު އެބައޮތް. ކުރިއަށް ވާނެ ގޮތެއް އެނގޭނީ ކިހިނެއް،" މިރޭ ކުރީގެ ކްލަބް އޮލިމްޕިއާކޯސްއާ ދެކޮޅަށް ޗެމްޕިއަންސް ލީގުގައި ކުޅޭ މެޗުގެ ކުރިން ވަލްވޭޑޭ ބުންޏެވެ.\nއޮލިމްޕިއާކޯސް އަށް 2010 އިން 2012 އަށް ކޯޗު ކޮށްދިން ވަލްވޭޑޭ ވަނީ އެ ޓީމަށް ތިން ފަހަރު ގްރީސްގެ ސުޕަ ލީގު ކާމިޔާބު ކޮށްދީފަ އެވެ. މި ދެ ޓީމު ބާސެލޯނާ ދަނޑުގައި ކުޅުނު މެޗުން ބާސެލޯނާ މޮޅުވީ 3-1 އިންނެވެ.\nމިރޭގެ މެޗުން ރަށުން ބޭރުގައި އޮލިމްޕިއާކޯސް އަތުން މޮޅުވެއްޖެނަމަ ބާސެލޯނާ އަށް މުބާރާތުގެ ދެ ވަނަ ބުރުގެ ޖާގައެއް ޔަގީންވާނެ އެވެ. ވަލްވޭޑޭ ބުނީ އެތަންސް އަކީ އޭނާ ސިޓީއެއް ކަމަށާއި ބާސެލޯނާ ގޮވައިގެން މި މެޗަށް ނުކުންނައިރު އޭނާ ބޭނުންވަނީ މޮޅެއް ހޯދުން ކަމަށެވެ.\n"ވަރަށް ހިތްގައިމު މާހައުލެއްގައި ވަރަށް ފުޓްބޯޅަ އަށް ލޯބިކުރާ ސަޕޯޓަރުން ކުރިމަތީގައި ކުޅޭނެ މެޗެއް މިއީ. ކޮންމެ ނަތީޖާއެއް ނުކުތް ނަމަވެސް އަހަންނަށް އެނގޭ އޮލިމްޕިއާކޯސް ސަޕޯޓަރުން އަަހަންނަށް އިހުތިރާމް ކުރާނެކަން. އެކަމަކު މި މެޗުން މޮޅުވެ އަހަރެމެންނަށް އަނެއް ބުރަށް ކޮލިފައިވެވެން އޮތުމުން ޓާގެޓަކީ މޮޅެއް،" ވަލްވޭޑޭ ބުންޏެވެ.\nއޮލިމްޕިއާކޯސްގެ ކޯޗު ޓަކިސް ލެމޫނިސް ބުނީ އެ ޓީމަށް މި މެޗުގައި ވެސް އެންމެ ނުރައްކާ ބޮޑުވާނީ މި ވަގުުތު ރަނގަޅު ފޯމެއްގައި ހުރި ބާސެލޯނާގެ ތަރި ލިއޮނަލް މެސީގެ ފަރާތުން ކަމަށެވެ.\nއިތުރު ލިޔުންތައް ލިއޮނަލް މެސީ ބާސެލޯނާ ޗެމްޕިއަންސް ލީގު ނޭމާ


ތިޔަ ލޯބީގައި – 15 | Vaahaka ތިޔަ ލޯބީގައި – 15 – Vaahaka\n4k30\tNovember 16, 2020\nމިއީ ދުނިޔެއެވެ. މިތަނުގައި ދިމާވާ ކޮންމެ ކަމަކީވެސް އަހަރެމެންނަށް ކުރިމަތިކުރުވާ އިމްތިހާނެކެވެ. ކެތްތެރިވާންވީ، ކެތްތެރީންނާއި އެކުގައި ﷲ ވޮޑިގެންވާނެކަން އެނގި އެކަލާނގެއަަށް ވަކީލުކުރާ ހާލުއެވެ. ކެތްތެރިންނަަށް އަދަދު ނުކުރެވޭހައި ގިނަގުނަ ޘަވާބާއި ދަރުމަ ހުރިކަން އަމިއްލަ ނަފުސަށް ތަކުރާރުކޮށް ހަނދާންކޮށްދެމުންނެވެ.\nއަރައިގެން އައި އިރުގެ ހޫނުކަމުން މުޅިފަޒާ ހޫނުކުރަމުން ދިޔައިރު ގޯތިތެރޭގައި ހުރި ކުޑަ މޭޒެއްގެ ދޮށުގައި ފުންޚިޔާލަކަށް ގެއްލިފައި ލަމްޔާ އިނެވެ. ހާމަވެގެންދިޔަ ހިތި ހަގީގަތާއި ކުރިމަތިލާނެ ގޮތެއް އެސިކުނޑިއަކަށް ނުވިސްނުނެވެ. ހަޔާތަށް އައި ބޮޑު ތޫފާނުގައި ބެހިގެންދާކަށް އެހިތެެއް އެެއްބަހެއްނުވެއެވެ. މާޔޫސްކަން އެކުލެވިފައި ދެލޮލުގައި ހުރި ތެތްކަމުން އަދިވެސް އެހިތްރޮމުންދިޔަވަރު އަންގައިދެއެވެ.\nފުންނޭވައެއްލަމުން ލަމްޔާ އޭނާގެ ނަޒަރު ހާމައަށްއޮތް އުޑަށް ހުއްޓައިލިއެވެ. ސާރާ ގާތުގައި ހުރިހައި ވާހަކައެއް ހިއްސާކުރަން އޭނާގެ ޟަމީރު ގޮވަމުންދިޔައީ ފެށުނީއްސުރެވެސް އޭނާއަކީ ހަޔާތުގައި ދިމާވި ކޮންމެ ކަމެއްވެސް މަންމައާއި ހިއްސާކުރަމުންއައި އަންހެންކުއްޖަކަށް ވީމައެވެ. ނަމަވެސް މިފަހަރު އޭނާގެ ޟަމީރުގެ ގޮވުމަށް ބީރުކަންފަތެއްދޭން މަޖުބޫރުވެފައިވާކަހަލައެވެ. ސާރާއަށް މިހުރިހައިކަމެއް އެނގިއްޖެނަމަ ހިތާމައިން އޭނާގެ ހިތްހަލާކުވާނެކަން ޔަގީނެވެ. ކައިވެންޏަށް އެންމެ ދެދުވަސް ނުވަނީސް މިފަދަ ވާހަކައެއް އަޑުއަހަންވެއްޖެނަމަ އޭނާގެ މަންމަގެ ހިތަށް ހާދަ އަސަރެއްކުރާނެއެވެ. ވިސްނަމުންދިޔަ ވަރަކަށް ދެލޮލަށް ޖަމާވަމުންދިޔަ ކަރުނަތައް އޭގެ މަގާމުދޫކޮށް އެދެލޮލުން އޮހިގަތެވެ. އަވަސް އަވަހަށް އަތުގެ ނުފުށުން ކަރުނަތައް ފުހެލަމުން ލަމްޔާ އިންތަނުން ތެދުވިއެވެ.\nބަދިގޭގައި ތޮއިބާ އާއި އެކުގައި ހަރަކާތްތެރިވަމުންދިޔަ ލަމްޔާގެ ހަމަހިމޭންކަންފެނި ތޮއިބާ ސުވާލުކުރިއެވެ. ހިތުގައިވި ސުވާލުތައް ތޮއިބާ ގާތުގައި އަހައިލަން ހިތަށްއަރައިފައިވެސް އެހިތްވަރެއް ލަމްޔާއަކަށް ނުލިބުނެވެ. ތުންފިއްތައިލަމުން ހިތުގައި ހުރިހައިކަމެއް ސިއްރުކުކޮށްލުމަަށްފަހު ލަމްޔާ އިސްޖަހައިލިއެވެ.\n"އޯ ޑޭޑް.. އަޅުގަނޑު މިއިނީ ވަރަށް އުފަލުން.. އެތައް ދުވަހެއްގެ ހުވަފެނެއް މާދަން ފުރިހަމަވާނެ... އަޅުގަނޑުގެ އޮފީސް މާދަން ހުޅުވަން. ހިތަށްއަރާ މަންމައާއި ބައްޕައަށް އާދެވޭނެނަމައޭ." ލެޕްޓޮޕްގެ ސްކްރީނުން ފެންނަމުންދިޔަ އަޒްހަރާއާއި ވާހަކަދައްކަމުން ޝަޔަމް ދިޔައިރު ހަގީގަތުގައިވެސް އޭނާ އުފާވެފައިއިންވަރު އަޒްހަރަށް އެނގުނެވެ. ވިޔަފާރީގެ ކަންތައްހުރިގޮތުން އޭނާ އަށް މިވަގުތު ރާއްޖެ އާދެވެން ނެތީއެވެ. އެހެންނޫންނަމަ އޭނާ ސައިނާ ގޮވައިގެން ޝަޔަމްގެ އެއުފަލުގައި ބައިވެރިވާން އައީހެވެ.\n"ބައްޕާ.. އަދި އަޅުގަނޑު ކަމަކު އެދެންވެފަ އެބައޮތް.. ދެހަފުތާފަހުން އަޅުގަނޑު އެނބުރި އޮސްޓްރޭލިއާއަށް އެބަދާންޖެހޭ.. ކުންފުނިން ހަަވާލުވެފައިއޮތް މުހިންމު ޕްރޮޖެކްޓެއްގެ މަސައްކަތުގަ.. މިކޮޅުން އަޅުގަނޑާއެކު އަޅުގަނޑުގެ އިތުރު މުއައްޒިފަކުވެސް ބައިވެރިވާނެ.. އެހެންވީމަ އަޅުގަނޑުގެ އޮފީސް ކައިރީގައިހުރި ބައްޕަގެ ހޮޓަލުން ޕްރެސިޑެންޝިއަލް ދެ ސޫޓްސް އަޅުގަނޑަށް ހަމަޖައްސައިދީ.. އޭނައާއި އެކު އަޅުގަނޑުވެސް ގަސްދުކުރަނީ ހޮޓަލުގަ މަޑުކުރަން.." ހިތްއަވަސްވެފައިއިން ޝަޔަމް އަޒްހަރަށް ބަލަންއިނދެ ބުނެލިއެވެ. ހިނިތުންވެލަމުން ދަރިފުޅުގެ އެދުމާއި އަޒްހަރު ނިކަން ފަސޭހައިން ރުހި ގަބޫލުވެއްޖެއެވެ. އެތައްއިރަކު އަޒްހަރާއި ސައިނާއާއި އެކިއެކި ވާހަކަތައް ދެއްކުމުގައި އިނުމަށްފަހު ވީޑިއޯ ކޯލް ނިންމައިލިއިރު ޝަޔަމްގެ މޫނުމަތީގައި ރަސްކަންކުރަމުންދިޔައީ އުފާވެރި ހިނިތުންވުމެކެވެ. ހިތްހަމަޖެހިފައިހުރެ ނިދަން ތައްޔާރުވެލަމުން ޝަޔަމްއައިސް އެނދުގައި އޮށޯވެލިއެވެ. އެއާއެކު ނުހައިކްގެ ޚިޔާލުތައް އައިސް އޭނާ ވަށައިލިއެވެ. ރަކި ހިނިތުންވުމަކާއެކު ޝަޔަމް ދެލޯމަރައިލިއެވެ.\nއެތައްދުވަހަކަށްފަހު އޮފީސް ހުޅުވިގެން ދިއުމުން ކޮންމެ މީހެއްގެ މޫނުމަތިންވެސް ފައުޅުވަމުންދިޔައީ ހިތްހަމަޖެހުމުގެ ކުލަވަރެވެ. އޮފީހުގެ ފުރިހަމަކަމާމެދުގައި ތައުރީފުނުކުރާ ހަމައެކަކުވެސް ނެތެވެ. އެންމެންގެ ތެރޭގައި ޖިޔާ ފޮނިކަނޑަކަނޑާފައި އުޅުނީ ޝަޔަމްއާއި އޭނާއާއިއޮތް ގުޅުން ހާމަކުރަމުންނެވެ. ޝަޔަމް އާއި ޖިޔާއަކީ އާއިލީގޮތުން ގުޅިފައިވާ ދެކުދިންކަންވީ ގިނަބަޔަކަށް ލިބުނު އައު ޚަބަރަކަށެވެ. ޖިޔާ އުޅެމުންދިޔަގޮތްފެނި ހިޔާމްއަށް ދެފަރާތަށް ބޯހޫރުވައިލެވުނީ ވީފޫއްސެއްގެ ބޮޑުކަމުންނެވެ.\nއޮފީސް ހުޅުވުމަށްފަހު ހޭދަވީ ފުރަތަމަ ހަފުތާވީ ކޮންމެ މީހަކަށްވެސް ނުހަނު ބުރަ ދުވަސްތަކަކަށެވެ. ދުވަސްކޮޅަކަށް މަޑުޖެހިފައިހުރި މަސައްކަތާއިވެގެން އެންމެން ހޭބޮއެނާރާއި އުޅެމުންދިޔައީ އެންމެ ފުރިހަމަގޮތުގައި އެމީހެއްގެ ޒިންމާއެއް އަދާކުރަން ބޭނުންވެފައި ތިބެއެވެ.\nފާއިތުވެދިޔަ ހަފުތާއެއްހައި ދުވަސްތެރޭގައި ނުހައިކް އާއި ޝަޔަމްގެ ގުޅުންވެސް މަޑުމަޑުން ބަދަހިވަމުން ދިޔައެވެ. މަދުމަދުން ނަމަވެސް ޝަޔަމްގެ ވާހަކަތަކުގައި ނުހައިކް ބައިވެރިވެ ހަދައެވެ. ކޮންމެ ދުވަހެއްގެވެސް ނަމާދު ގަޑިތަކުގައި މިސްކިތަށް ނުދެވިއްޖެނަމަ އޭނާއަށް ޚާއްސަކުރެވިފައިހުރި ކެބިންގައި ނުހައިކް ނަމާދުކޮށް ހަދައެވެ. އެމަންޒަރުތައް ބައެއްފަހަރު ޓަކިޖެހުމެއްނެތި އެކެބިންއަށް ވަންނަ ޝަޔަމްއަށްވަނީ ފެނިފައެވެ. ހައިރާންވެހުރެ އޭނާ އެކަމާއި ގުޅޭގޮތުން ނުހައިކްއާއި ސުވާލުކޮށް ހެދިއެވެ. ޝަޔަމްއަށް އެކަންކަންވީ މަޖާކަމަކަށެވެ. ވާނީވެސް އެހެންނޫންހެއްޔެވެ. އޭނާ އުފަންވީ "ނަމެއްގައި" މުސްލިމު އާއިލާއަކަށްވިއަސް އޭނާ ބޮޑުވެގެންއައީ ދީނާ ބެހޭ އެއްވެސް އިލްމެއް ނުލިބިއެވެ. ޚުދު އޭނާގެ މައިންބަފައިންގެ ފަރާތުންވެސް އޭނާ އެފަދަ މަންޒަރުތަކެއް ނުދެކެއެވެ.\nއަބަދުވެސް ނަމާދުކޮށް ހަދާތީ އޭނާ ދުށީ މުހުސިނާއެވެ. ދެންވެސް އޭނާގެ މަންމަ ފާރާތު އާއިލާގައިތިބި އުމުރުން ދުވަސްވީމީހުނެވެ. އެހެންވެ އޭނާއަށް ހީވެފައިއޮތީ އެއީ މުސްކުޅި އާދައެއްކަމުގައެވެ. ބައެއްފަހަރު ނުހައިކްގެ އެހުންނަނީ ކުރީޒަމާނުގެ މީހުންގެ ހުންނަފަދަ ބޯދާ ޚިޔާލުތައްކަމަށް ޝަޔަމްއަށް ގަބޫލުކުރެވެނީ އެހެންވެއެވެ. ޝަޔަމްގެ އެދަފަ ވިސްނުމެއް ހުންނާތީ ނުހައިކް އަޖައިބުވިއެއްކަމަކު ހިތާހިތުން ޝަޔަމްއަށް ހިދާޔަތް ދެއްކެވުންއެދި އޭނާއަށް ދުޢާކުރެވުނެވެ.\nފުރާ ދުވަސްއައިސް ޖެހުނުއިރު ނުހައިކްގެ ހިތަށް އެކި އެއްޗެހި އަރައިފައިބަމުން ދިޔައެވެ. ސާރާ އެކަނި ބަހައްޓައިފައިދާންވުމުން ހިތްނުތަނަވަސްވެފައިވިއެއްކަމަކު ސާރާގެ ބަސް ނުހައިކް ގަބޫލުކުރިއެވެ. އޮސްޓްރޭލިއާއަށްދާން ފުރުމުގެ ކުރިން ނުހައިކް ލަމްޔާ އާއި ބައްދަލުކޮށް ސާރާގެ ހާލު ބަރާބަރަށް ބެލުމަށް އެދުނެވެ. ބޭބެއަށްޓަކައި އުފާކުރާ ހާލު ލަމްޔާ އެކަމަށް އެއްބަސްވީ ނުހައިކް ސާރާ އާއި މެދުގައި ކަންބޮޑުނުވުމަށް ބުނަމުންނެވެ. އެ މަންމަ އެކަނިވިޔަ އޭނާ ނުދޭނޭކަމަށް ވައުދުވަމުންނެވެ. އަމިއްލަ ހިތާމަތަށް އާއިލާގެ ކުރިމަތީގައި ހިނިތުންވެހުރެ ފޮރުވަމުން ކެތްތެރިވުމަށް ލަމްޔާ މަސައްކަތްކުރަމުން ދިޔައިރު އެއިން އެއްވެސް ކަމެއްގެ ހިލަމެއް އެމީހުނަކަށް ނުވެއެވެ.\nދިގު ދަތުރަކަށްފަހު ޝަޔަމްގެ ކާރު އެމީހުން ތިބުމަށް ހަމަޖެހިފައިވި ހޮޓަލުގެ ކުރިމައްޗަށް އައިސް މަޑުކޮށްލިއެވެ. ޝަޔަމްއާއި އެކު ފަހަތު ޝީޓުގައިއިން ނުހައިކް ދޮރުހުޅުވައިލަމުން ނުކުމެ އިސްއުފުލައިލަމުން އޭނާގެ ކުރިމަތީގައިހުރި އުސްއިމާރާތަށް ނަޒަރު ހިންގައިލިއެވެ. ހަމައެކަނި އެއިމާރާތުގެ ބޭރުފުށަށް ބަލައިލުމުންވެސް އެތަނަށް އަންނާނީ ކޮންފެންވަރެއްގެ ބައެއްކަން އެނގޭހައިވެއެވެ. ވަށައިގެން އެކިދިމަދިމާ ބަލަމުންދިޔަ ނުހައިކްއަށް ގޮވައިލަމުން އަތުގެ އިޝާރާތުން އައުމަށް ޝަޔަމް އަންގައިލިއެވެ.\nއާޝޯޚުވެހުރެ ޝަޔަމްގެ ފަހަތުން އެހޮޓެލަށް ވަދެގެން ނުހައިކް އައެވެ. ހޮޓެލުގެ ލޮބީ ބޮޑުވެފައި ތަނަވަހެވެ. ލޮބީގެ އެކި ހިސާބުގައި މީހުނަށް މަޑުކޮށްލައިގެން ތިބެވޭނޭހެން ބޮޑެތި ސޯފާ ސެޓުތައް ބަހައްޓައިފައިހުއްޓެވެ. ދުވަހަކުވެސް އެފަދަ ތަނަކަށް އާދެވިފައިނުވާ ނުހައިކްއަށް އެހުރިހައި މަންޒަރެއްވީ ވަރަށް އައު މަންޒަރަކަށެވެ.\nޝަޔަމްގެ ފަހަތުން ގޮސް ލިފްޓަށް އެރެންދެން ދިމާވާ އެކި މީހުން ޝަޔަމްއާއި ކުރިމަތިލަމުން ދިޔައީ ފުޅާ ހިނިތުންވުންތަކާއެކުއެވެ. އެމީހުންގެ އަމަލުތައްހުރިގޮތުން އެމީހުނަށް ޝަޔަމް އެނގޭކަން ނުހައިކްއަށް ވިސްނުނެވެ.\nލިފްޓަށް އަރަމުން އެމީހުންތިބެން ހަމަޖެހިފައިހުރި ފަންގިފިލާގެ ނަމްބަރަށް ޝަޔަމް ފިތައިލިއެވެ. ޝަޔަމްގެ ކޮންމެ ހަރަކާތަކަށް ފަރުވާތެރިވެ ބަލަހައްޓައިގެން ނުހައިކް ހުއްޓެވެ.\n"ވަރަށް ހައިރާންވެފަ ދޯ ތިހުރީ.. ހެހެ.. މިއީ އަހަރެންގެ ބައްޕަގެ ހޮޓެލެއް. އަހަރެންގެ ބައްޕަ އަކީ މިތަނުގަ ހޮޓެލްގެ ވިޔަފާރިތައްް ހިންގާ މީހެއް. އަހަރެންގެ އޮފީހާއި އެންމެ ކައިރީގައިހުރީ މިހޮޓެލް ވީމަ ބައްޕަ ގާތު ބުނީ މިތަނުގަ އަހަރުމެންނަށް ތިބެވޭނެގޮތް ހަމަޖައްސައިދެން.." ނުހައިކް ސުވާލެއް ނުކުރި ނަމަވެސް އެހިތުގައިވި ސުވާލުތަކަށް ޝަޔަމް ޖަވާބުދިނެވެ. ހީވަނީ ނުހައިކްގެ ހިތުގައި އޮތް އެއްޗެއް އެނގިގެން ބުނެލިހެންނެވެ.\nލިފްޓްއިން ނުކުމެގެން އައިސް ނުހައިކްއަށް ޚާއްސަކުރެވިފައިވި ކޮޓަރީގެ ކުރިމަތީގައި ޝަޔަމް މަޑުކޮށްލިއެވެ. އަދި އެކޮޓަރިއާއި ކުރިމައްޗަށް ވާގޮތަށް އެހުރީ ޝަޔަމްގެ ކޮޓަރިކަމަށް ބުނެލިއެވެ. އޭރު ހޮޓެލްގެ ދެ މުއައްޒިފަކު ނުހައިކް އާއި ޝަޔަމްގެ ލަގެޖްތައް ހިފައިގެން އައިސް އެހިސާބަށް މަޑުކޮށްލަނީއެވެ. އަތުގައިއޮތް ކީކާރޑުން ކޮޓަރިތައް ހުޅުވުމަށްފަހު ލަގެޖްތައް އެތެރަށް ވެއްދުމަަށްފަހު ނުކުމެ ނުހައިކްއާއި ޝަޔަމްއަތަށް ކީކާރޑު ދިނެވެ. އަދި އަވަސް ހިނގުމެއްގައި އެތަނުން އެނބުރި ދިއައެވެ.\n"މީ މިހޮޓެލްގަ ހުރި އެންމެ ބޮޑެތި ކޮޓަރީގެ ތެރެއިން ދެކޮޓަރި.. މި ދެ ކޮޓަރީގެ ވިއު ވެސް ވަރަށް ސަޅިވާނެ.. ހީކުރަން ނުހައިކްއަށް ކަމުދާނެކަމަށް.. މިއަދު އަރާމުކޮށްލާނީ.. އޮފީހަށްދާނީ މާދަމާ.." ކޮޓަރީގެ ކުރިމަތީގައި ހުއްޓިހުރެ ޝަޔަމް ބުނެލިއެވެ. ނުހައިކް ބޯޖަހައިލުމުން ހިނިތުންވުމެއް ބަދަލުކޮށްލުމަށްފަހު ޝަޔަމް އޭނާގެ ކޮޓަރިއަށް ވަނެވެ. ނުހައިކްވެސް މަޑުމަޑުން ދޮރު ހުޅުވައިލުމަށްފަހު ކޮޓަރިއަށްވަދެ ދޮލުލައްޕައިލިއެވެ.\nޝަޔަމް ބުނީ ތެދެކެވެ. އެއީ ހިތްގައިމު ތަނަވަސް ކޮޓަރިއެކެވެ. ވަށައިގެން ނަޒަރު ހިންގަމުންދިޔަ ނުހައިކްއަަށް ހީވީ މުޅިން އެހެން ދުނިޔެއަކަށް އާދެވިގެން އުޅެވޭހެނެވެ. ހިތްހަމަޖެހިފައިހުރެ ކޮޓަރީގެ އެއްއަރިމަތީގައިހުރި އޭނާގެ ފޮށި ހުޅުވައިލުމަށްފަހު ފެންވަރައި ތާޒާވެލުމަށް އޭނާ އަވަސްވެގަތެވެ.\nޖެހިގެންއައި ދުވަސްތައްވީ ބުރަ ދުވަސްތަކަކަށެވެ. އުޅެންޖެހިފައިހުރިގޮތުން ޝަޔަމްއާއި އެކުގައި އޮފީހުގައި ވަގުތުތައް ހޭދަވެގެން ދާގޮތްވެސް ނުހައިކްއަށް އިހުސާސުނުވެއެވެ. ހީކުރިވަރަށްވުރެ އެއޮފީހުގައި މަސައްކަތްކުރަމުންދިޔަ މުއައްޒިފުންވީ އެކުވެރި މީހުނާއި ގުޅޭ ބަޔަކަށެވެ. އެތަނުގައި ހިތްހަމަޖެހިގެން މަސައްކަތްކުރުމަށް ނުހައިކްއަށް އެހައި ފަސޭހަކަމަކަށްވީ އެހެންވެއެވެ. ނުހައިކްގެ އެކި ޚިޔާލުތައް އެމީހުނަށް ވަރަށް ކަމުދިޔައެވެ. އެހެންމީހުނަަށް ފާހަގަނުވާ ކުދިކުދި ތަންތަންކޮޅުވެސް ނުހައިކް ވަރަށް ފަސޭހަކަމާއެކުގައި ފާހަގަކޮށްލައެވެ. އަދި އެތަންތަންކޮޅު ރަނގަޅުކުރާނެ އެކި ގޮތްތައް ހުށައަޅައެވެ. އެފަދަ ވަގުތުތަކުގައި ޕްރޮޖެކްޓްގައި ޝަޔަމްގެ ދަށުން އެންމެ އިސްކޮށް މަސައްކަތްކުރަމުންދިޔަ މީހާ ޝަޔަމްއަށް ބަލައިލަމުން ހިނިއައިސްފައި ބޯޖަހައިލަނީ ޝަޔަމްގެ ހޮވުން ވަރަށް ރަނގަޅޭ ބުނެލާފަދަ ގޮތަކަށެވެ. ނުހައިކް އެ ޕްރޮޖެކްޓްގައި ބައިވެރިވީފަހުން އެޕްރޮޖެކްޓް އެތައްތަނެއް ފުރިހަމަވެއްޖެކަމުގައި އޭނާ ގަބޫލުކުރިއެވެ.\nބުރަކޮށް އުޅެމުން ދިޔަނަމަވެސް ނުހައިކް ބަރާބަރަށް އޭނާގެ މަންމަ އާއި ކޮއްކޮއަށް ގުޅައި ހާލުބަލައި ހަދައެވެ. އަދި ޕްރޮޖެކްޓް ނިމުނުހައި އަވަހަށް އިރާދަފުޅުން އެނބުރި އެމީހުންގެ ގާތަށް ދާނެކަމަށް ނުހައިކް ބުނެލިއެވެ. ގިނަފަހަރު އާއިލާއަަށް ގުޅެނީ އޮފީހުގައި ބުރަކޮށް އުޅުމަަށްފަހު އެނބުރި ނުހައިކް ހުންނަ ހޮޓަލަށް އައިސްފައިކަމުން ވެފައިހުންނަ ވަރުބައްޔާއެކު ލަމްޔާގެ ފަރާތުންފެންނަމުންދިޔަ ހަމަހިމޭންކަމަށް ނުހައިކްގެ ސަމާލުކަން މާބޮޑަށް ހުއްޓޭގޮތެއްނުވެއެވެ. ފެށުނީއްސުރެވެސް ލަމްޔާ އަކީ ބަސްމަދުކުއްޖަކަށް ވާތީ ކަމަށްވެސް ވެދާނެއެވެ. ނުވަތަ އަމިއްލަ އިހުސާސުތައް ފޮރުވަން ލަމްޔާ ކުޅަދާނައީއެވެ.\nމުޅި ދުވަސް އެކިކަންކަމުގައި ނިމިގެންދިޔައެއްކަމަކު ކޮންމެ ދުވަހަކުވެސް ކޮންމެސް އެއްވަގުތެއްގައި ޝަޔަމް ޖިޔާއަަށް ގުޅައި ރާއްޖޭގައިހުރި އޭނާގެ އޮފީހުގެ ކަންކަން ކުރިއަަށްދަމުންދާގޮތް ބަލައެވެ. އާއިލާ ކުއްޖަކަށްވެފައި އެދެމެދުގައިއޮތް ވަރުގަދަ ގުޅުމެއްގެ ސަބަބުން ޝަޔަމް ޖިޔާ އާއި އެކަންކަން ހަވާލުކުރީ ވަރަށް އިތުބާރުކޮށްފައެވެ. އެހެނަސް ޖިޔާގެ ހިތުގައިވަނީ ހަސަދައިގެ ގިނި ރޯވަންފަށައިފައެވެ. ޝަޔަމްއާއި ނުހައިކްގެ ގުޅުން ގާތްވެދާނެތީ އޭނާ ޖެހިލުންވެއެވެ. އޭނާއަށް ނުހައިކްގެ ހިތް ކާމިޔާބުނުކުރެވުނުއިރު ޝަޔަމްއަށް އެކަން ކާމިޔާބުވާކަށް އޭނާގެ ހިތެއް ނޭދެއެވެ.\nހީކުރިވަރަށްވުރެ އަވަހަށް ޕްރޮޖެކްޓްގެ މަސައްކަތްތައް ނިންމައިލެވުނެވެ. ރެޔާއި ދުވާލުކުރި ބުރަމަސައްކަތާއި މެދުގައި ހުރިހައި އެންމެންވެސްތިބީ ހިތްހަމަޖެހިފައެވެ.\nމަސައްކަތްތައްނިމި ފުރުމަށް ބާކީ ދެދުވަސް އޮތުމުން ޝަޔަމް ބޭނުންވީ މަޖާކޮށްލާށެވެ. ރޭގަނޑު އޭނާއާއި އެކުގައި ކްލަބަކަށް ދިއުމަށް ނުހައިކްއަަށް ދައުވަތު ދިނުމުން ވަގުތުން ނުހައިކް އެކަމުން މަނާވެގަތެވެ. ނުހައިކް ދާން ބޭނުން ނުވުމުން ޝަޔަމްވެސް ކޮންމެހެން ގަދަކަމުން ނުހައިކް ގެންދިއުމަކަށް ނޫޅުނެވެ. އޭނާގެ އެންމެ ގާތް އެކުވެރިޔާއަަށް ގުޅައިލަމުން އެހިސާބުގައިހުރި ކްލަބަކަށް ރޭގަނޑު އައުމަަށް ޝަޔަމް ބުނެލިއެވެ.\nޝަޔަމްގެ ދައުވަތުވީ މައިކްއަަށް ލިބުނު ރަނުގެ ފުރުސަތަކަށެވެ. ހިތުގައިވި ނުބައި އެދުން ފުއްދުމަަށް އޭނާ ބޭނުންވެފައި ހުންނަތާ ލައްކަ ދުވަސްވެއްޖެއެވެ. އެހެނަސް ހިތަށްވެރިވެގެންދިޔަ ޚިޔާލުތަކުން މައިކްގެ ސިކުނޑި ހާސްކުރުވިއެވެ. ދެފަރާތަަށް ބޯހޫރުވައިލަމުން ބަރާބަރު ގަޑިއަަށް އޭނާ ޝަޔަމް ބަލައިދާނެކަމަށް ބުނެލިއެވެ.\nއިރުއޮއްސެމުންދިޔައިރު އެމަންޒަރަަށް ބަލަހައްޓައިގެން ކޮޓަރީގެ ބޮޑު ބިއްލޫރި ދޮރު ކައިރީގައި ނުހައިކް ހުއްޓެވެ. އުޑުމައްޗަށް ވެރިވަމުންދިޔަ ތަފާތު ކުލަވަރު ފަނޑުވެފައިވީ ޖަމާވަމުންދިޔަ ބޮޑު ކަޅު ވިލާތަކުންނެވެ. ވިއްސާރަވާން އުޅޭކަމުގެ ނިޝާންތައް ބަލާލި ކޮންމެ ދިމާލަކުން ފައުޅުވަމުންދިޔައެވެ.\nކުރާނެ ކަމެއްނެތިފައި ހުރުމުގެ ބަދަލު އެހޮޓެލް ކައިރީގައިހުރި އެކި ފިހާރަތަކުން ވިޔަފާރިކޮށްލުމަަށް ނުހައިކްގެ ހިތަަށް އެރިއެވެ. އެނބުރިދާއިރު ސާރާ އާއި ލަމްޔާއަށް ކޮންމެވެސް ހަދިޔާއެއް ގެންދިއުމަށް އޭނާގެ ހިތްއެދުނެވެ. ވިއްސާރަވެދާނެތީ މާދުރު ފިހާރަތަކަށް ދިއުމުގެ ޚިޔާލު އޭނާ ދޫކޮށްލިއެވެ.\nއިޝާ ނަމާދަށްފަހު ތައްޔާރުވެލައިގެން ނުހައިކް ކޮޓަރިން ނުކުތް ވަގުތުވީ ޝަޔަމްވެސް ކްލަބަށް ދިއުމަށް ތައްޔާރުވެލައިގެން ނުކުތް ވަގުތަށެވެ. ޝަޔަމް ލައިގެންހުރި ހެދުމުން އޭނާގެ ލޫޅާފަތި ހަށިގަނޑުގެ ވަނާތައް އެއްވެސް ފޮރުވުމެއްނެތި ފައުޅުވަމުންދިޔައެވެ. ގަޔަށް އެމަޑު ނޫކުލައިގެ ހެދުން ހިފައިލައިފައިވީއިރު ހެދުމުގެ ކުރުކަމުން ދޮންފައިގެ ބޮޑުބަޔެއްވެސް އޮތީ ހާމައަަށް ފެންނާށެވެ. އެއްފަހަރު ޝަޔަމްއަށް ބަލައިލިގޮތަަށް ނުހައިކް އިސްޖަހައިލީ ދެވަނަފަހަރަަށް ބަލައިލަން ބޭނުންނުވެގެންނެވެ. ނުހައިކްގެ މިއަމަލުން ޝަޔަމްގެ މަޑު ފިޔާތޮށި ތުންފަތްމައްޗަށް ލާނެތް ހިނިތުންވުމެއް ވެރިވެގެންދިޔައެވެ. އަދި ނުހައިކްއަށް ބަލަހައްޓައިގެންހުރެ އޭނާ ދަނީކަމަށާއި މާދަމާގެ ވަގުތުތައް ނުހައިކް ގޮވައިގެން އޭނާގެ ސިޓީ ދައްކައިލުމުގައި ހޭދަކުރާނެ ވާހަކަ ބުނެލިއެވެ. ނުހައިކްގެ ފަރާތުން އެއްވެސް ޖަވާބެއް ނުލިބުނެއްކަމަކު އަތުކުރީގައިއޮތް ގަޑިއަށް ބަލައިލަމުން ޝަޔަމް އެތަނުން ދިއުމަަށް ހިނގައިގަތެވެ.\nޝަޔަމް ދިޔަދިމާއަށް ނުހައިކްއަަށް ބަލަހައްޓައިގެން ހުރެވުނީ ހިތްދަތިގޮތަކަށެވެ. މީހެއްގާތުގައި ނުބުނި ނަމަވެސް ފާއިތުވެ ގޮސްފައިވާ ދުވަސްތަކުގައި ނުހައިކްއަށްވަނީ ޝަޔަމްއަށް ޚާއްސަކަމެއްދެވެން ފަށައިފައެވެ. ޝަޔަމްއާއި އެކުގައި ވުމަށް އޭނާގެ ހިތްއެދެއެވެ. އެއަންހެންކުއްޖާ އާއި ދުރުގައިހުރުން އޭނާއަށްވަނީ ދަތިކަމަކަށްވެފައެވެ. ނަމަވެސް އިސްވެ އެފަދަ އެއްވެސް އެއްޗެއް ބުނާކަށް ނުހައިކްގެ ޟަމީރު އެއްބަހެއް ނުވެއެވެ. އޭނާ އާއި ޝަޔަމް އަޅައިނުކިޔޭނެކަން ޚުދު އޭނާއަށްވެސް ވިސްނެއެވެ. އެދެމީހުންނަކީ އެކަށީގެންވާ ދެމީހުންނޫންކަން އޭނާގެ ހިތަށް ވިސްނައިދޭން އޭނާ މަސައްކަތްކުރެއެވެ. ސިކުނޑީގެ ހައިޖާނުގަނޑު މަތަކުރުމަށްޓަކައި ފުންނޭވައެއް ދޫކޮށްލަމުން ތިރިއަަަށް ދިއުމަށްޓަކައި ނުހައިކް މިސްރާބުޖެހިއެވެ. ހިތާހިތުން ޝަޔަމްގެ ރައްކާތެރިކަމަށްއެދި އޭނާއަަށް ދުޢާކޮށްލެވުނީ ކީއްވެކަމެއް ނޭނގެއެވެ.\nހޮޓެލުން ނުކުމެގެންއައިސް ކާރަށް އެރި ޝަޔަމް ފެނުމުން މައިކްއަަށް ހިންދިރުވައިލެވުނެވެ. އެތައްދުވަހަކަށްފަހު ޝަޔަމް ފެނުނުއިރު އޭނާގެ ރީތިކަން އިތުރަަށް ފުރިހަމަވެފައި ހުރިހެންވެސް މައިކްއަށް ހީވިއެވެ. ނުލަފާ ގޮތަކަށް ހީލަމުން ހާމަވެފައިވީ ޝަޔަމްގެ ރީތިދެފަޔަށް މައިކް ނަޒަރު ހިންގައިލިއެވެ. އެއާއެކު އޭނާގެ ކެތްތެރިކަން ކޮޅުންލައިގެންނުދިޔައީ ކިރިޔާއެވެ.\n"މިރޭ ހީވޭ ވަކިން ޝަޔަމް ރީތިހެން.. ތިހެދުން ޝަޔަމްއާ ވަރަށް ގުޅޭ.." ކާރު ދުއްވައިލަމުން މައިކް ޝަޔަމްއަށް ތައުރީފުކޮށްލިއެވެ. މައިކްގެ ބަސްތަކުން ޝަޔަމްގެ ތުންފަތުގައިވި ހިނިތުންވުން ފުޅާވެގެން ދިޔައެވެ. ނުހައިކް އޭނާއަށް އެފަދަ ތައުރީފެއް ނުކުރަނީ ކީއްވެހެއްޔެވެ؟ އެފަދަ ބަސްތައް އޭނާ އަހާހިތްވަނީ ނުހައިކްގެ ފުށުންނެވެ.\nނުހައިކްގެ ޚިޔާލުތަކަށް ގެއްލިހުރެ ޝަޔަމް ހޮޓަލާއި ދިމާއަށް ނަޒަރު ހިންގައިލިއެވެ. އޭރު ހޮޓެލުގެ އެއްފަރާތުގައި އެކާރާއި ދިމާއަށް ބަލަހައްޓައިގެންހުރި ނުހައިކް އޭނާ ދުއްޓެވެ. ހިތަށް އުފާވެރިކަން ލިބުނެއްކަމަކު ޝަޔަމް އެއިންކަމެއް އޭނާގެ މޫނުމައްޗަކުން ފައުޅެއް ނުކުރެއެވެ.\n"މައިކް.. ކޮންތަނަކަަށް ތިދަނީ؟" އެމީހުން ދިއުމަަށް ހަމަޖެއްސި ކްލަބް ފަސްދީ މައިކްދާން ފެށުމުން ހައިރާންވެފައި ޝަޔަމް އަހައިލިއެވެ. ޝަޔަމްއަށް ބަލައިލަމުން ވަކި އެއްޗެކޭ ބުނުމެއްނެތި މައިކް ކުރިއަަށް ކާރު ދުއްވަމުންދިޔައެވެ. ޝަޔަމް ފެނުމާއެކު އޭނާގެ ހަމަބުއްދި ފިލައިފައިވާކަހަލައެވެ. އެއްވެސް ކަމަކާއި މެދުގައި އިތުރަަށް އެއްވެސް ވިސްނުމެއް ހިންގާކަަށް އޭނާ ބޭނުމެއްނުވެއެވެ. އެހިތުގައިވި އެދުންވަނީ އެހެންހުރިހައި ކަމެއްގެ މައްޗަށް ކުރިހޯދައިފައެވެ. ލައްކަ ދުވަހު އޭނާ ކެތްވެސް ކޮށްފިއެވެ. އެހެނަސް އެމަލުގެ ފޮނިމީރުކަން ނުލިބެނީސް އޭނާގެ ތެޅިފޮޅެމުންދިޔަ ނަފުސަށް ހަމަޖެހުމެއް ނުލިބޭނެކަން އޭނާއަށް އެނގެއެވެ.\nސުވާލުގެ ނަޒަރަކުން އެކިދިމަދިމާ ބަލަމުން ޝަޔަމް ދިޔައެވެ. ކްލަބާއި ތަންކޮޅެއް ދުރުގައިއޮތް އަނދިރި ގޯޅިއެއްގެ ތެރެއަށް މައިކް ކާރު މަޑުކޮށްލިއެވެ. އެއީ ވަރަށް މަދުން ނޫނީ މީހުން އަންނަ ހިސާބެއްނޫންކަން ޝަޔަމް ދަނެއެވެ. ކޮންސްޓްރަކްޝަންގެ އެކި މަސައްކަތްތައް ކުރިއަށްދަމުންދިޔަ އިމާރާތްތައް އެހިސާބުގައި ގިނައެވެ. ނިތަށް ރޫއަރުވައިލަމުން ޝަޔަމް މައިކްގެ މޫނަަށް ބަލައިލީ މިއީ އޭނާކުރާ ނުބައި ސަމާސާއެއްކަމަށް ހީކޮށެވެ.\n"މައިކް.. ސީރިއަސްލީ.. މީ ކޮންކަމެއް؟ ކީއްކުރަން މިތަނަަށް ތިއައީ؟ ހިނގާ އެނބުރިދާން.. ބަލާބަލަ މިތަން ފެންނަލެއް ބިރުވެރިކަން.. އަހަރެން އެބަ ޖެހިލުންވޭ.." ވަށައިގެން އެކި ދިމަދިމާއަށް ނަޒަރު ހިންގަމުންދިޔަ ޝަޔަމްގެ ހިތަށްވަނީ ބިރުވެރިކަން ވަދެފައެވެ. ނަމަވެސް ޝަޔަމްގެ އަޑުގައިވި ޖެހިލުންވުމާއި ހާސްކަން މައިކްއަށް ފާހަގަނުވާފަދައެވެ. އެއަށްވުރެ އޭނާގެ ސިކުނޑިއަށް އަތްގަދަކުރަމުންދިޔަ ޚިޔާލުތައްވަނީ ފުންވެފައެވެ. މަސްތީގިތޮތަކަށް ޝަޔަމްއަށް ބަލައިލަމުން އޭނާ ޝަޔަމްގެ ހާމަވެފައިއޮތް ފަލަމަސްގަނޑުގައި އަތުން މަޑުމަޑުން ފިރުމައިލިއެވެ. މައިކްގެ އެއަމަލާއެކު ސިހިފައި ޝަޔަމްއަަށް އޭނާ އާއި ދިމާއަށް ބަލައިލެވުނެވެ. ފަނޑުއަލިކަމުގެ ތެރޭގައި ފެންނަމުންދިޔަ ޝަޔަމްގެ މޫނާއި ދިމާއަަށް ގުދުވެލަމުން މައިކް އެއްއަތުން ޝަޔަމްގެ ފަންއިސްތަށިނޑު އެއްފަރާތްކޮށްލިއެވެ. އަދި ޝަޔަމްއަށް ދުރަށްޖެހިލުމަށް ކުޑަވެސް ވަގުތުކޮޅެއްނުދީ އޭނާގެ ބޮޑު ދެއަތުން ޝަޔަމްގެ މޫނުގެ ދެފަރާތުގައި ހިފަހައްޓައިލިއެވެ. "މައިކް" މައިކްގެ އަމަލުތައް އިމުން ބޭރުވެގެންދާހެންހީވެ އަމިއްލަ ނަފުސަށް ވެރިވަމުންދިޔަ ނުތަނަވަސްކަމާއި ހާސްކަމާއެކު ޝަޔަމްއަަށް ގޮވައިލެވުނެވެ. އެހެނަސް ޝަޔަމްގެ ބިރުވެރިކަމުން ފުރިފައިވިއަޑު ކާރުގެ ތެރެއަށް ހިނދިގެން ދިޔައީއެވެ.\n🔥ރީން🔥 November 17, 2020\nވ.ރީތި މިބައިވެސް މާޝާ ﷲ 💯🔥✅💖💟! ދެންއިންބަޔަށް އިންތިޒާރު ކުރަން ! އަޅޭ ޝަޔަމް އަށް ދެރަ ގޮތެއް ނަހަދައްޗޭ ! ވަރަޑް ސަޅިވާނެ ނުހައިކް ޝަޔަމް ސަލާމަތް ކުރިއްޔާ !\nނައު November 17, 2020\nNaufa November 17, 2020\nތެންކްސް ރީން.. ލެޓްސް ސީ ދޯ.. 🥰❤


Bahdhaluvumehggai Baiverivumah Fas Ilmuveriyaku Bhutan Ah - Vaguthu\nބައްދަލުވުމެއްގައި ބައިވެރިވެރިވުމަށް ފަސް ޢިލްމުވެރިއެއް ބޫޓާނަށް\nބޫތާނަށް ފުރަން ހަމަޖެހިފައިވާ އިލްމުވެރިން - ފޮޓޯ: އިސްލާމިކް މިނިސްޓްރީ\nދެވަނަ ސައުތު އޭޝިއާ ރިލިޖަސް ލީޑާސް ޕްލެޓްފޯމް ފޯ ޗިލްޑްރަންގެ ބައްދަލުވުމުގައި ބައިވެރިވުމަށް ފަސް ޢިލްމުވެރިއެއް ބޫޓާނަށް ދިއުމަށް ތައްޔާރުވެއްޖެއެވެ.\nމި ބޭފުޅުން ބޫޓާނަށް ފުރުމަށް ހަމަޖެހިފައިވަނީ މި މަހުގެ 26 ވަނަ ދުވަހުއެވެ.\nމި ބައްދަލުވުމަކީ " ކޮންވެންޝަން އޮން ދަ ރައިޓްސް އޮފް އޮފް ޗައިލްޑް" ( ސީ.އާރް.ސީ ) ގެ 30 ވަނަ އަހަރީ ދުވަސް ފާހަގަކުރުމުގެ ގޮތުން ކުރިޔަށްގެންދާ ބައްދަލުވުމުކެވެ.\nމި ބައްދަލުވުން އޮތީ ބޫޓާންގެ ކެޕިޓަލް ސިޓީކަމަށްވާ ތިމްޕޫގެ ލެ މެރީޑިއަން ރިވާފްރަންޓް ހޮޓަލުގައެވެ.\nޔުނިސެފްގެ ފަރާތުން ރާވައިގެން ކުރިއަށްގެންދާ މި ބައްދަލުވުމުގައި ސައުތު އޭޝިއާގެ ކުޑަކުދިންގެ ހައްޤުތަކާއި އަދި މި ހައްޤުތައް އަދާކޮށްދިނުމުގައި ދީނީ ޢިލްމުވެރިންގެ ދައުރާ ބެހޭގޮތުން މަޝްވަރާކުރުމުގެ ފުރުޞަތު ލިބިގެންދާނެއެވެ.\nމި މަހުގެ 28 ހުން 29 ވަނަ ދުވަހަށް ބޭއްވުމަށް ހަމަޖެހިފައިވާ ބައްދަލުވުމުގެ ތީމެއްގެ ގޮތުގައި ކަނޑައަޅާފައިވަނީ " ރިލީޖިއަން އެންޑް ޗިލްޑްރަން ރައިޓްސް އިން ސައުތު އޭޝިއާ " އެވެ.\nމި ތީމުގެ ދަށުން މައިގަނޑު ގޮތެއްގައި މަޝްވަރާކުރުމަށް ހަމަޖެހިފައިވަނީ4މައުޟޫއަކަށެވެ. އެއީ ވެލިއުސް، ސްޕިރިޗުއަލިޓީ އެންޑް ޕޮލިސީ ފޯ ޗިލްޑްރަން ޑެވެލޮޕްމަންޓް، ޕްރިވެންޓިން ވަޔަލަންސް އެގެއިންސްޓް ޗިލްޑްރަން، އެންކަރޭޖިން މީނިންފުލް ޔޫތް އެންޑް ޗިލްޑްރަން ޕާޓިސިޕޭޝަން، އަދި ޕްރިވެންޓިން ޖެންޑާ އިންއީކުއަލިޓީ އިން އެކްސެސިން ޗިލްޑްރަންސް ރައިޓްސް އެވެ.\nމި ބައްދަލުވުމުގެ މައިގަނޑު މަޤްޞަދުތަކުގެ ތެރޭގައި ހިމެނެނީ ސީ.އާރް.ސީ ކުރިއަރާފައިވާ މިންވަރާއި، އެކަމަށް ހުރި ގޮންޖެހުންތައް ދެނެގަތުމާއި އަދި ދުނިޔޭގެ ފެންވަރުގަ އާއި ސަރަހައްދީ ފެންވަރުގައި މިކަމުގައި ދީނީ ޢިލްމުވެރިންގެ ދައުރު ބަޔާންކޮށްދިނުމެވެ.\nއަދި ސައުތު އޭޝިއާގެ 8 ގައުމުގައި ސީ.އާރް.ސީ ކުރިއެރުވުމުގައި އެކި ދީންތަކާއި އަދި ދީނީ ލީޑަރުންގެ ނުފޫޒު އޮތް ދާއިރާތައް ދެނެގަތުން ހިމެނެއެވެ. މީގެ އިތުރުން ދީނީ ލީޑަރުން ސީ.އާރް.ސީ ހަލުވިކަމާއެކު ކުރިއަރުވަން އަދާކުރެވިދާނެ ރޯލާއި، އަދި އިސްކަން ދޭންޖެހޭ ކަންތައްތައް ދެނެގަނެތުމާއި އެކު ދީނީ ޖަމިއްޔާތަކާއި، ޔުނިސެފަށް މިކަމަށް ބޭނުންވާ އޮޕަރޭޝަނަލް ސްޓެރެޓެޖީއެއް އެކުލަވާލުން ހިމެނެއެވެ.\nއިސްލާމިކް މިނިސްޓްރީގެ ފަރާތުން މި ބައްދަލުވުމުގައި ބައިވެރިވުމަށް ހަމެޖެހިފައިވަނީ މޯލްޑިވްސް އިސްލާމިކް ޔުނިވާސިޓީގެ ޑެޕިއުޓީ ވައިސް ޗާންސަލަރ ޑރ. ސަޢުދުﷲ ޢަލީ އާއި މޯލްޑިވްސް ނޭޝަނަލް ޔުނިވާސިޓީގެ ސީނިއަރ ލެކްޗަރަރ ޑރ.އަބްދުއްސައްތާރު ޢަބްދުއްރަޙްމާން އާއި މިނިސްޓްރީ އޮފް އިސްލާމިކް އެފެއާޒް މުސާއިދު ވާއިޒު އައްޝައިޚް ޢިއްޒުއްދީން ޢަދްނާނު އަދި މޯލްޑިވްސް އިސްލާމިކް ޔުނިވާސިޓީގެ ލެކްޗަރަރ އައްޝައިޚް ނިމާލް މުޙައްމަދުގެ އިތުރުން، އިސްލާމިކް މިނިސްޓްރީގެ ދާވާ ސެކްޝަން އައް ޝޭޙާ ތަސްލޫމާ އަހުމަދުއެވެ.\nޖެނުއަރީ 22, 2020 18:16\nދީނީ ޢިލްމުވެރިންނަށް ދަންނަވާލަން: ތިޔަ ވަޑައިގެންނެވެނީ ވަރެއްގެ ގައުމަކަށް. އަޅުގަނޑުގެ އަމިއްލަ ތަޖުރިބާގައި ދަންނަވާނީ އެ މީހުންނަކީ ތަޢައްޞަބުގެ ގޮތް ވަރަށް ބޮޑު ބަޔަކަށްވާތީ ވަރަށް ބުއްދިވެރިކަމާއެކު އެމީހުންނާ މުޢާމަލާތުކުރެއްވުމަށް.\nޖެނުއަރީ 22, 2020 18:33\nތިޔަ އިލްމު ވެރީންނޭ ކިޔާ ބައެއްގެ ފަރާތުން ރާއްޖެއަށް ލިބުނު މޮޅެއް ކޮބައިތަ؟ ތިބީންނަށް ދަތި އުނދަގޫ ޖެއްސުމާއި ބިރުވެރިކަން ފެތުރުން ނޫން ކަމެއް ކުރެވޭތަ؟


EU GE FARAATHUN RAAJJEAH EHVES PRESSURE EH NEH\nއީޔޫގެ ފަރާތުން ރާއްޖެއަށް ފިއްތުންތަކެއް ކުރިމަތި ކުރަމުންދާކަމަށް ބުނެ، އިދިކޮޅު ފަރާތްތަކުން ދައްކަމުންދާ ވާހަކަތަކަކީ ސިޔާސީ ފަރާތްތަކުގެ އަމިއްލަ މަންފާތަކެއް ހާސިލްކުރުމަށް ދައްކަމުންދާ ވާހަކަތަކެއް ކަމަށާއި، އެފަދަ އެއްވެސް ޕްރެޝަރެއް ނެތްކަމަށް ދިވެހި ރާއްޖޭއިން އީޔޫ އަށާއި ބެލްޖިއަމްއަށް ކަނޑައަޅުއްވާފަ ހުންނަވާ ސަފީރު އަހްމަދު ޝިއާން ވިދާޅުވެއްޖެއެވެ.\nޔޫރަޕިއަން ޔޫނިއަންއިން ރާއްޖެއަށް ފިއްތުންތަކެއް ކުރިމަތިކުރަމުންދާކަމަށް ބުނެ އިދިކޮޅު ފަރާތްތަކުން ދައްކަމުންދާ ވާހަކަތަކާއި ގުޅިގެން ޗެނަލް 13 އަށް ދެއްވި ހާއްސަ ބަސްތީގަތުމެއްގައި ދިވެހި ރާއްޖޭއިން ޔޫރަޕިއަން ޔޫނިއަން އަށާއި ބެލްޖިއަމްއަށް ކަނޑައަޅުއްވާފަ ހުންނަވާ ސަފީރު އަހްމަދު ޝިއާން ވިދާޅުވީ ރައީސުލްޖުމުހުރިއްޔާ އަބްދުﷲ ޔާމީން އަބްދުލްގައްޔޫމް ރާއްޖެ ތަރައްގީ ކުރުމަށްޓަކައި ކުރަމުންދާ މަސައްކަތަށް އީޔޫއިން ފުރިހަމައަށް ތާއީދު ކުރައްވާކަމަށެވެ .\nއަދި އީޔޫއިން ރާއްޖެއަށް އެއްވެސް ދަތިކުރުމުގެ ފިޔަވަޅެއް އަޅަން ބޭނުން ނުވާކަމަށް ސަފީރު ވިދާޅުވިއެވެ. ސަފީރު ވިދާޅުވީ އީޔޫއިން ސަރުކާރަށް ފިއްތުންތަކެއް ކުރިމަތި ކުރުވަމުންދާކަމަށްބުނެ، އިދިކޮޅު ފަރާތްތަކުން ތަފާތު ވާހަކަތައް ދައްކަމުންދާކަމަށާއި، ނަމަވެސް އެފަދަ އެއްވެސް ޕްރެޝަރެއް ނެތްކަމަށެވެ.\nސަފީރު ވިދާޅުވީ އީޔޫގެ ވަފުދުން ރާއްޖެއަށް ކުރެއްވި ޒިޔާރަތުގައި ރާއްޖެއަށް އައިސްފައިވާ ބަދަލުފެނި ހައިރާންވެފައިވާކަމަށް. އަދި ރާއްޖޭއަށް ޒިޔާރާތް ކޮށް ރާއްޖޭގެ ހާލަތު ބައްލާވާލައްވާ، އެ ފަރާތްތަކުން ރާއްޖޭގެ ތަރައްޤީ އަށް ވަރަށް ބޮޑަށް ތާއީދު ކުރާކަން ހާމަކުރައްވާފައިވާކަމަށެވެ.\nޝިއާން ވިދާޅުވީ އީޔޫގެ ވަފުދުގެ ބޭފުޅުން އެންމެ ބޮޑައް ފާހަގަކުރެއްވީ ސަރުކާރުން ކުރު މުއްދަތެއްގެ ތެރޭގައި ސިއްހީ ނިޒާމަށާއި ތައުލީމީ ނިޒާމްއަށް ގެނެވުނު ހެޔޮ އަދި ބޮޑު ބަދަލު ކަމަށެވެ. އަދި އީޔޫ ވަފުދުގެ ބޭފުޅުން ރާއްޖެއަށް ޒިޔާރަތް ކުރުމުން އިދިކޮޅު ފަރާތްތަކުން ދައްކަމުންދިޔަ ވާހަކަތަކަކީ ކަނޑައެޅިގެން ދޮގު ވާހަކަތަކެއްކަން ހާމަވެ، އެމީހުން ފަޟީހަތް ވެފައިވާކަމަށެވެ.\nއިތުރަށް ވާހަކަ ދައްކަވަމުން ސަފީރު ވިދާޅުވީ ދާދި ފަހުން ރާއްޖެއަށް ވަޑައިގެންނެވި އީޔޫގެ ވަފްދްއަކީ ރާއްޖެއަށް މިހާތަނައް ވަޑައިގެންނެވި އެންމެ ހައި ލެވެލް ވަފުދުކަމަށް. އީޔޫ އިއްތިހާދާއި ރާއްޖެއާއި އޮންނަ ގުޅުން އިތުރަށް ބަދަހިވެފައިވާކަން ހާމަކުރައްވާ ޝިއާން ވިދާޅުވީ އީޔޫގެ ވަފުދުން ރާއްޖެއަށް ކުރި ޒިޔާރާތުގައި ތަފާތު އެކި ދާއިރާތަކުން މަޝްވަރާ ކުރެވުން ކަމަށެވެ.\nއެގޮތުން މައިގަނޑު ގޮތެއްގައި މިހާރު ގުޅުން އޮތް ދާއިރާތަކުގެ ބޭރުން އިތުރު ދާޢިރާތަކުން ގުޅުން ބަދަހި ކުރުމަށް ވާހަކަ ދެކެވިގެން ދިޔަ ކަން ސަފީރު ފާހަގަކުރެއްވިއެވެ. މީގެއިތުރުން ދިވެހި ވިޔަފާރީވެރިންގެ ހަރަކާތްތައް ޔޫރަޕްގައި އިތުރުކުރުމަށް އެހީވެދިނުމާއި، ކޮލަންބޯގައި ބާއްވާ ބިސްނަސް ފޯރަމްގައިވެސް ދިވެހި ވިޔަފާރިވެރިންނަށް ބައިވެރިވުމުގެ ފުރުސަތު ހުޅުވާފައިވާކަމަށް ސަފީރު ވިދާޅުވިއެވެ.\nޝިއާން ވިދާޅުވި މިފަހަރު އީޔޫއާއިއެކު ބޭއްވި މަޝްވަރާ ބައްދަލުވުންތަކުގައި ސަރުކާރުން އެންމެ ބޮޑަށް މަޝްވަރާ ކުރެއްވީ މަސްވެރިކަމުގެ ދާއިރާއިން ލިބެންހުރި ލުއިތައް ހޯދުމާއި، އަގުހެޔޮކޮށް މަސް އެކްސްޕޯޓް ކުރެވޭނެ ގޮތާކާއި މެދުކަމަށެވެ. އަދި މި މަޝްވަރާތަކުގެ ނަތީއްޖާ ވަރަށް އަވަހަށް ފެނިގެންދާނެކަމަށްވެސް ސަފީރު ވިދާޅުވިއެވެ.


Priyanka Chopra ge varah jazubaathee roaleh | Mihaaru\n"ދަ ސްކައި އިޒް ޕިންކް" ގައި ޕްރިޔަންކާގެ ޖަޒުބާތީ ރޯލެއް\n10 ސެޕްޓެމްބަރ 2019 - 13:34\nތިން އަހަރު ފަހުން ހިންދީ ސިނަމާ އަށް ޕްރިޔަންކާ ޗޯޕްރާ އެނބުރި އަންނަ ފިލްމު "ދަ ސްކައި އިޒް ޕިންކް" އަކީ ބެލުންތެރިން ރޮއްވައިލާނެ ވަރަށް ޖަޒުބާތީ ފިލްމެއްކަން އޭގެ ފުރަތަމަ ޓްރެއިލާ އިން ވެސް ވަނީ ފެނިފަ އެވެ.\nމި ފިލްމުގައި ޕްރިޔަންކާ ކުޅެފައި ވަނީ ޒުވާން ދެ ކުދިންގެ މައެއްގެ ރޯލެވެ. އޭނާގެ ދަރިންގެ ރޯލް ކުޅެފައި ވަނީ "ޑަންގަލް" އިން ވިދައިލި ބަތަލާ ޒާއިރާ ވަސީމާއި "ޑިއާ ޒިންދަގީ" އާއި "ހިޗްކީ" ފަދަ ފިލްމުތަކުން ފެނިފައިވާ ރޯހިތު ސަރަފެވެ.\nމި ފިލްމުގައި ޕްރިޔަންކާގެ ފިރިމީހާގެ ރޯލު ކުޅޭނީ ފަރްހާން އަޚްތަރެވެ.\nމި ފިލްމުގެ ހާއްސަ އެއް ކަމަކީ ޕްރިޔަންކާގެ އެ ދައުރު، ތަފާތު ލުކްތަކާ ވެސް އެކު ފެނުމެވެ. "ދަ ސްކައި އިޒް ޕިންކް" އަކީ މިދިޔަ ޖޫން މަހު ރިލީޒްކުރި ސަލްމާން ޚާންގެ "ބާރަތު" ދޫކޮށްލާފައި ޕްރިޔަންކާ ކުޅުނު ފިލްމު ވެސް މެ އެވެ.\nއެހެންވެ އެއީ ވެސް މި ފިލްމުގައި އޭނާ ކުޅެފައިވާ ކެރެކްޓާ ބަލައިލަން ބެލުންތެރިން ވަރަށް ޝައުގުވެރި ވާނެ ސަބަބަކަށް ވާނެ އެވެ.\nޝޮނާލީ ބޯސް ޑައިރެކްޓްކޮށްފައިވާ މި "ދަ ސްކައި އިޒް ޕިންކް" އަކީ 2015 ގައި މަރުވެފައިވާ އިންޑިއާގެ ޒުވާން މޯޓިވޭޝަނަލް ސްޕީކާ އަދި ލިޔުންތެރިޔާ އައިޝާ ޗައުދަރީގެ ބައޮގްރަފިކަލް ޑްރާމާއެކެވެ. މި ފިލްމު ސިނަމާތަކަށް އަންނާނީ އަންނަ މަހުގެ 11 ގަ އެވެ.\nމިހާރު ކުރިއަށްދާ ޓޮރޮންޓޯ އިންޓަނެޝަނަލް ފިލްމު ފެސްޓިވަލް (ޓީއައިއެފްއެފް) ގައި އަންނަ ހުކުރު ދުވަހު "ދަ ސްކައި އިޒް ޕިންކް" ޕްރިމިއާ ކުރަން ވެސް ހަމަޖެހިފައިވެ އެވެ.\n"ދަ ސްކައި އިޒް ޕިންކް" ޓޮރޮންޓޯ ފިލްމު ފެސްޓިވަލަށް


Mashroou thakah ah 1.6 billion dollar yageen kurevijje: Shahid\n70 މަޝްރޫއަށް 1.6 ބިލިއަން ޑޮލަރު ޔަގީން ކުރެވުނު: ޝާހިދު\nސަރުކާރުން ޕާޓްނާޝިޕް ފޯރަމަށް ހުށަހެޅި 70 މަޝްރޫއަށް 1.6 ބިލިއަން ޑޮލަރުގެ އިންވެސްޓްމަންޓް ޔަގީން ކުރެވުނު ކަމަށް ފޮރިން މިނިސްޓަރު އަބްދުﷲ ޝާހިދު ވިދާޅުވެއްޖެ އެވެ.\nކުރުނބާ މޯލްޑިވްސްގައި ދެ ދުވަހުގެ މުއްދަތަށް ކުރިއަށް ގެންދިޔަ ޕާޓްނާޝިޕް ފޯރަމް ނިންމުމުގެ ގޮތުން ބޭއްވި ނޫސްވެރިންގެ ބައްދަލުވުމުގައި މިނިސްޓަރު ޝާހިދު ވިދާޅުވީ މި ފޯރަމް ދިޔައީ ވަރަށް ކާމިޔާބުކޮށް ކަމަށެވެ.\n"މިހާރު ސަރުކާރަށް ޔަގީން ކުރެވިއްޖެ މި 70 މަޝްރޫއު ތަންފީޒުކޮށް، ދިވެހި ރައްޔިތުންނަށް މީގައި ހުރި ފޮނި މީރުކަން ލިބޭނެކަމުގެ. ބައިނަލް އަގުވާމީ މުޖުތަމައު ވަނީ ބަަލައިގެންފައި. ދިވެހި ސަރުކާރުން ރައްޔިތުންނަށް ގެނެސްދޭން ބޭނުންވާ ޖަޒީރާ ރާއްޖެ ގެނެސް ދިނުމަށް ދިވެހި ރައްޔިތުންނާ ގުޅާލައިގެން މަސައްކަތް ކުރާނެ ކަމުގެ ޔަގީންކަން ލިބިއްޖެ،" ޝާހިދު ވިދާޅުވި އެވެ.\nސަރުކާރުން މި ފޯރަމް އަށް ހުށަހެޅި ޕްރޮޕޯސަލްގައި ގާތްގަނޑަކަށް 1.6 ބިލިއަން ޑޮލަރުގެ އިންވެސްޓްމަންޓް ހޯދަން ހުށަހަޅާފައިވެ އެވެ.\nނޫސްވެރިންގެ ބައްދަލުވުމުގައި އަވަސް އިން ކުރި ސުވާލަކަށް ޖަވާބު ދެއްވަމުން މިނިސްޓަރު ޝާހިދު ވިދާޅުވީ މަޝްރޫއުތަކުގެ އަގު ފައިސާ އިން ބަލާނަމަ އަދަދަށް އަރާނެ ކަމަށެވެ.\n"ހުށަހެޅިފައިވާ މަޝްރޫއުތަކަށް ފައިސާގެ ކަނޑައަޅަން މަސައްކަތް ކޮށްފިނަމަ ގާތްގަނޑަކަށް ތިހާކަންހާ ވަރު [1.6 ބިލިއަން ޑޮލަރު] ވަރު ވާނެ. އަޅުގަނޑުމެންނަށް މިއަދު މި ލިބުނު ޔަގީން ކަމަކީ ފަސް އަހަރު ތެރޭގައި މަޝްރޫއުތައް ހިންގޭނެކަން،" ޝާހިދު ވިދާޅުވި އެވެ.\nހުށަހެޅިފައިވާ މަޝްރޫއުތަކަށް ފައިސާގެ ކަނޑައަޅަން މަސައްކަތް ކޮށްފިނަމަ ގާތްގަނޑަކަށް ތިހާކަންހާ ވަރު [1.6 ބިލިއަން ޑޮލަރު] ވަރު ވާނެ. އަޅުގަނޑުމެންނަށް މިއަދު މި ލިބުނު ޔަގީން ކަމަކީ ފަސް އަހަރު ތެރޭގައި މަޝްރޫއުތައް ހިންގޭނެކަން\nއަބްދުﷲ ޝާހިދު | ފޮރިން މިނިސްޓަރު\nފިނޭންސް މިނިސްޓަރު އިބްރާހިމް އަމީރު ވިދާޅުވީ މި ފޯރަމްގެ އިންވެސްޓަރުންގެ ސައިޑުން ސުވާލުތައް އައި ކަމަށެވެ. ނަމަވެސް ސަރުކާރުން ހުރިހާ ވާހަކައެއް ސާފުކޮށް ކިޔައިދީފައިވާނެ ކަމަށް މިނިސްޓަރު ވިދާޅުވި އެވެ.\n"ޕާޓްނާޝިޕް ފޯރަމްގައި ބައިވެރިވި ގިނަ ފަރާތްތަކުން ފާހަގަ ކުރި ގިނަ ކަންތައްތަކެއް. އަޅުގަނޑުމެން އެބަ ގެންނަން ބަދަލުތަކެއް. އަޅުގަނޑުމެންގެ މުޅި ދައުލަތުގެ ފިސްކަލް އެފެއާޒް ހުންނާނެ ފެންނަން މުޅި ދައުލަތުގެ. ހަފުތާއަކު އެއްފަހަރު ނެރެން. ދަރަނި ހުރި އަދަދު ފެންނާނެ. އަޅުގަނޑުމެން ގަބޫލު ކުރަން މައްސަލަ ހުރިކަން. އަދި އެ މައްސަލަ ހައްލު ކުރަން މި މަސައްކަތް ކުރަނީ،" އަމީރު ވިދާޅުވި އެވެ.\nމިނިސްޓަރު އަމީރު ވިދާޅުވީ ކުރީގެ ސަރުކާރުންތަކުން ދެއްކީ ވާހަކަތައް ކަމަށާއި، ނަމަވެސް މި ސަރުކާރުން ކުރެވޭނެ ކަންކަން ދައްކާނީ އަމަލުން ކަމަށެވެ.\n"ރާއްޖޭގައި ކޮމްޕެނީ ލޯއަކީ 1970 ގެ ގާނޫނު ތަކެއް. އެހެންވެ، ފޮރިން ޑައިރެކްޓް އިންވެސްޓްމަންޓް ގާނޫނާއި ލާމަރުކަޒީ ގާނޫނަށް ބަދަލު ގެންނާނަން. ކުރިން ފާހަގަ ކުރިން އާބިޓިރޭޝަން ހަދާ ވާހަކަވެސް. ނޭޝަނަލް ޑިވްލޮޕްމަންޓް ޕްލޭނެއް ވެސް ހަދަން އެބަ،" އަމީރު ވިދާޅުވި އެވެ.\nޕާޓްނާޝިޕް ފޯރަމްގައި 35 ގައުމެއްގެ 27 ޖަމިއްޔާ އަކުން 130 އަށް ވުރެ ގިނަ މަންދޫބުން ބައިވެރިވެ އެވެ.\nއަބްދުﷲ ޝާހިދު ފިނޭންސް މިނިސްޓަރު އިބްރާހިމް އަމީރު ޕާޓްނާޝިޕް ފޯރަމް


America in covid-19 jehunu meehunge adhadhu 12 million ah\nކޮވިޑް ގައި މަރުވި މީހެއްގެ ހަށިގަނޑު ގެންދަނީ----\nއެމެރިކާއިން ކޮވިޑް ޖެހުނު މީހުންގެ އަދަދު 12 މިލިއަނަށް\n22 ނޮވެންބަރ 2020 - 16:36:20\nއެމެރިކާއިން ކޮވިޑް-19 އަށް ޕޮޒިޓިވްވި މީހުންގެ އަދަދު 12 މިލިއަނަށް އަރައިފި އެވެ.\nޖޯންސް ހޮޕްކިންސް ޔުނިވާސިޓީގެ ތަފާސްހިސާބުތަކުން ދައްކާ ގޮތުގައި މިހާތަނަށް 12.09 މިލިއަން މީހުން އެމެރިކާއިން ބައްޔަށް ޕޮޒިޓިވްވެފައިވާއިރު 255,414 މީހުން ވަނީ ބަލީގައި މަރުވެފައެވެ.\nއެމެރިކާއިން މިދިޔަ ހަފްތާ އެކަނިވެސް އެއްމިލިއަން މީހުން ބައްޔަށް ޕޮޒިޓިވްވެފައިވެ އެވެ.\nމިދިޔަ ހަފްތާތެރޭގައި އެމެރިކާގެ ހުރިހާ ސްޓޭޓަކުން ވެސް ބަލި ފެތުރުން އިތުރުވެފައިވާކަން ރިކޯޑް ކުރެވިފައިވާއިރު، ނޮވެމްބަރު މަހު މިހާތަނަށް 2.8 މިލިއަން މީހުން ވަނީ ކޮވިޑް-19 އަށް ޕޮޒިޓިވްވެފަ އެވެ.\nހުކުރު ދުވަހު އެކަނިވެސް 195،500 މީހުން ކޮވިޑަށް ޕޮޒިޓިވްވެފައިވެެ އެވެ. އެއީ މިހާތަނަށް އެގައުމުން އެންމެ ގިނަ މީހުން ބައްޔަށް ޕޮޒިޓިވްވި ދުވަހެވެ. އޭގެ ކުރިން އެންމެ ގިނައިން ޕޮޒިޓިވް ކޭސްތައް ރިޕޯޓް ކުރެވުނު ދުވަހު ރިކޯޑް ކުރެވުނީ 77،100 ކޭސް އެވެ.\nމީގެ އިތުރުން ހުކުރު ދުވަހަކީ ކޮވިޑް-19 ޕެންޑެމިކް ފެށުން ފަހުން މީހާތަނަށް އެގައުމުގައި އެންމެ ގިނަ އަދަދެއްގެ ބަޔަކަށް މިބަލީގައި ހޮސްޕިޓަލްގައި ފަރުވާ ދޭން ޖެހުނު ދުވަހެވެ. ހުކުރު ދުވަހު އެގައުމުގައި ކޮވިޑް-19 ޖެހިފައި ތިބި 82،100 މީހުންނަށް ހޮސްޕިޓަލްގައި ފަރުވާ ދިނެވެ.\nމިދިޔަ ހަފްތާ އެގައުމުން ވަނީ 10،000 މަރު ރިޕޯޓް ކޮށްފައެވެ. އެއީ މީގެ އެއް މަސް ކުރިއާ އަޅާބަލާއިރު ދެގުނަ އިތުރު އަދަދެކެވެ.\nމިހާތަނަށް އެންމެ ގިނަ މީހުން ކޮވިޑަށް ޕޮޒިޓިވްވެފައިވަނީ އެމެރިކާއިންނެވެ. އަދި ދެވަނައަށް އެންމެ ބޮޑަށް މިބަލި ފެތުރިފައިވަނީ އިންޑިއާ ގައެވެ. އިންޑިއާއިން މިހާތަނަށް 9.09 މިލިއަން މީހުން ބައްޔަށް ޕޮޒިޓިވްވެފައިވާއިރު 133،227 މީހުންވަނީ ބަލީގައި މަރުވެފަ އެވެ.\nދުނިޔޭގަ މިހާތަނަށް 57.9 މިލިއަން މީހުންނަށް ކޮވިޑް-19 ޖެހިފައިވާއިރު 1.3 މިލިއަނަށް ވުރެ ގިނަ މީހުން ވަނީ ބަލީގައި މަރުވެފަ އެވެ.


Masthuvaathakehchai Eku Kandumathin2Meehaku Hayyaru Kohfi - Vaguthu\nމަސްތުވާތަކެއްޗާއި އެކު ކަނޑުމަތިން ދެމީހަކު ހައްޔަރުކޮށްފި\nޑިންގީއެއްގައި މަސްތުވާތަކެތި ހިފައިގެން ދަތުރު ކުރަމުން ދިޔަ ދެމީހަކު ކަނޑުމަތިން ހައްޔަރުކޮށްފި އެވެ.\nފުލުހުން މިއަދު ވިދާޅުވީ މަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން ރ.އުނގޫފާރު ޕޮލިސް ސްޓޭޝަނުން ހިންގި އޮޕަރޭޝަނެއްގައި، މަސްތުވާތަކެއްޗާއެކު ދެ މީހަކު ހައްޔަރުކޮށްފައިވާ ކަމަށެވެ.\nއެމީހުން ހައްޔަރު ކުރީ ރ.ހުޅުދުއްފާރަށް މަސްތުވާތަކެތި އެތެރެކުރަން އުޅޭކަމަށް ފުލުހުންނަށް ލިބުނު މަޢުލޫމާތަކާއި ގުޅިގެން ހިންގި އޮޕަރޭޝަނެއްގައި ކަމަށާއި ހައްޔަރުކޮށްފައި ވަނީ 18 އަހަރުގެ ދެ މީހަކު ކަމަށް ފުލުހުން ވިދާޅުވިއެވެ.\n"މިއަދު 8:53 ހާއިރު ހިންގި މިއޮޕަރޭޝަންގައި، ރ. އަތޮޅުގެ ފަޅުރަށެއް ކައިރިން ޑިންގީއެއްގައި ދަތުރުކުރަމުން ދިޔަ މި ދެމީހުން ފުލުހުގެ ބެލުމުގެ ދަށަށް ގެނެސް ބަލައިފާސްކުރި ކުރުމުން މަސްތުވާތަކެތިކަމަށް ޝައްކުކުރެވޭ އެއްޗެއްހުރި ޖޫސްޕެޓީ ކޮތަޅަކާއި މަސްތުވާތަކެތި ކަމަށް ޝައްކުކުރެވޭ އެއްޗެއްހުރި ފިލްމު ހުސްކުރި ދަޅެއް ފެނިފައިވެއެވެ." ފުލުހުން ވިދާޅުވިއެވެ.\nމި މައްސަލަ ރ. އުނގޫފާރު ޕޮލިސް ސްޓޭޝަނުން ދަނީ ތަޙުޤީޤު ކުރަމުން ކަމަށް ފުލުހުން ވިދާޅުވިއެވެ.\nޖެނުއަރީ 21, 2019 10:58\nމިވެރިކަމުގައި މަސްތުވާތަކެތީގެ ވިޔަފާރިވެސް ހެޓަކަށް ފުޅާވީ.\nޖެނުއަރީ 21, 2019 12:01\nއެއީ ގައުމީ ބުއިން. އިއްޒަތްތެރިންގެ ވިޔަފާރިއާ ކުޅެން ނޫޅޭ.\nޖެނުއަރީ 21, 2019 12:06\nތިކަހަަގެ ކިތަންމެ މަސްތުވާ އެތަށްކިލޯއެއްގެ ތަކެތި އަތުލެވޭނެ ލ.އަތޮޅު މައިބާދޫން ފެރީތަކާ މައިބާދުއަށްޖައްސާ ލޯންޗުތަކުން މާބައިދޫއަކީ ބޮޑެތި ޑީލރުން ތިބި ވިއްކާ ބޮއެ ކުޑްކުދިންނަށްބަހާ ހަދަމުންދާ ރަށެއް މިކަމށް އެއްވެސް ހައްލެއް ނުލިބުނު ކައުންސިލް ނިދާފަ ފުލުހުން ލޯމަރާގެން


ICE TV Raaje-Qatar matcg dhakkaanee HD koh\nއައިސް ޓީވީ އިން ރާއްޖެ-ގަތަރު މެޗު ދައްކާނީ އެޗްޑީކޮށް\nގައުމީ ޓީމުގެ ފަރިތަކުރުންތަކެއްގައި ފޯވާޑް އަލީ އަޝްފާގު ބައިވެރިވަނީ.\nދިވެހި ފުޓްބޯޅަ ޓީވީ އިން ދައްކާ ގޮތާ މެދު ހިތްހަމަޖެހެނީ ކިތައް މީހުން ހެއްޔެވެ؟ ޔަގީނަށް ވެސް ފުޓްބޯޅަ އަށް ލޯބިކުރާ ސައްތައިން ސައްތަ މި ދިވެހި ގައުމުގައި ފުޓްބޯޅަ، ލައިވްކޮށްވިޔަސް އަދި ލައިވްކޮށް ނޫނަސް ޓީވީއެމުން އެ ދައްކާ ގޮތް ކަމުދާ މާ ގިނަ ބަޔަކު ތިބިހެނެއް ހީއެއް ނުވެ އެވެ.\nދިވެހި ފުޓްބޯޅަ ގައުމީ ޓީވީ އިން ދުރަށް ފޮނުވާއިރު އެންމެ ބޮލަށް އުނދަގޫކުރާ ކަމަކީ މި މެޗުތަކުގެ ކަވަރޭޖު ހުށަހަޅައިދޭ ގޮތެވެ. ފަހަރެއްގައި ބޭރުގެ މަޝްހޫރު ލީގުތަކުގެ މެޗުތައް ޓީވީ އިން ދުރަށް ފޮނުވާ ފެންވަރުގައި ނުގެނެސް ދެވިދާނެ އެވެ.\nނަމަވެސް އެޗްޑީކޮށްލަނިކޮށް ވެސް އޭގެ ކޮލިޓީ ރަނގަޅުވެ، ފުޓްބޯޅަ އަށް މަރުދޭ މި ރައްޔިތުންނަށް ކުޑަ ހިތްހަމަޖެހުމެއް ލިބިދާނެއެއް ނޫން ހެއްޔެވެ؟\nފަހަރެއްގައި އައިސްޓީވީ އިން މާދަމާގެ ހާއްސަ ފުޓްބޯޅަ މެޗު، ވޯލްޑް ކަޕް ކޮލިފައިންގައި ރާއްޖެ އާއި ގަތަރު ކުޅޭ މެޗު އެޗްޑީކޮށް ގެނެސްދިނުމަށް ތައްޔާރުވެފައި ވަނީ މި ސަބަބާ ހެދި އެވެ.\nއައިއިސް ޓީވީ އިން ބުނަނީ މި މެޗު ވެގެންދާނީ ރާއްޖޭގެ ގައުމީ ޓީމުގެ މެޗެއް ލޯކަލް ޗެނަލަކުން މިގޮތަށް އެޗްޑީކޮށް ބްރޯޑްކާސްޓްކުރާ ފުރަތަމަ ފަހަރަށް ކަމަށެވެ.\nއެހެންވީމަ ޓީވީއެމާއި އެހެން ނޫން ލޯކަލް ޗެނަލްތަކުން ދެއްކުމަށް ތައްޔާރުވަމުން އެ އަންނަ ފެންކުލައިގެ ކޮލިޓީން މެޗު ބެލުމަށް ޓާޓާ ކިޔާލާފައި މި ޖެހުނީ އައިސް ޓީވީ އަށް ޓިއުނުކޮށްލާކަށް ނޫން ހެއްޔެވެ.\nރާއްޖެ އާއި ގަތަރުގެ މެޗު ފަށާނީ މާދަމާރޭ ނުވައެއް ޖަހާއިރު އެވެ.


ޕަބްލިޝްކުރި ތާރީޚް: 08 ނޮވެންބަރު 2015\nސުންގަޑި: 10 ނޮވެންބަރު 2015 1100\nޝީޓްތަކާއި މަޑިކަވަރތައް މަރާމާތުކޮށްދިނުމުގެ މަސައްކަތްކޮށްދޭނެ ފަރާތެއް ހޯދަން\nމިސަރވިސްގައި ބޭނުންކުރާ އެއްގަމު އުޅަނދުފަހަރުގެ ޝީޓްތަކާއި މަޑިކަވަރތައް މަރާމާތުކޮށްދިނުމުގެ މަސައްކަތްކޮށްދޭނެ ފަރާތެއް ހޯދަން ބޭނުންވެއެވެ. މިމަސައްކަތަށް ބީލަން ހުށަހެޅުމުގެ ދަޢުވަތު މިކަމަށް ޝައުޤުވެރިވެލައްވާ ހުރިހާ ފަރާތްތަކަށް އަލުން ހުޅުވާލަމެވެ.\nބީލަންތަކަށް ފައިސާ ބަލައިގަތުން އޮންނާނީ 2015 ނޮވެންބަރު 08 ވާ އާދީއްތަ ދުވަހުން ފެށިގެން 2015 ނޮވެންބަރު 10 ވާ އަންގާރަ ދުވަހުގެ ނިޔަލަށް، ބަންދުނޫން ކޮންމެ ދުވަހެެއްގެ ހެނދުނު 10:00 އިން 11:00 އަށް މި ސަރވިސްގެ ފައިނޭންސް ޑިޕާޓްމަންޓް (އިސްކަންދަރު ބިލްޑިންގ، އަމީނީމަގު) ގައެވެ. ބީލަން ފޮތެއްގެ އަގަކީ -/100ރ (އެއްސަތޭކަ ރުފިޔާ) އެވެ. ފައިސާ ދެއްކެވުމުން ބީލަންފޮތް، ސޮފްޓްކޮޕީ ފޯމެޓެއްގައި މިސަރވިސްގެ ޕްރޮކިއުމަންޓް ސެކްޝަނުން ލިބިވަޑައިގަންނަވާނެއެވެ.\nމި ޕްރޮޖެކްޓްގެ ޕްރީބިޑް ބައްދަލުވުން އޮންނާނީ 2015 ނޮވެންބަރު 12 ވާ ބުރާސްފަތި ދުވަހުގެ 11:00 ގައި، އިސްކަންދަރު ބިލްޑިންގގައެވެ. މި ޕްރޮޖެކްޓާ ގުޅޭގޮތުން އެއްވެސް ސުވާލެއްވާނަމަ 2015 ނޮވެންބަރު 10 ވާ އަންގާރަ ދުވަހުގެ 15:30 ގެ ކުރިން މިސަރވިސްގެ އީމެއިލް އެޑްރެސް [email protected] އަށް ފޮނުއްވުން އެދެމެވެ. ބީލަން ހުޅުވުން އޮންނާނީ 2015 ނޮވެންބަރު 17 ވާ އަންގާރަ ދުވަހުގެ 11:00 ގައި މިސަރވިސްގެ ފައިނޭންސް ޑިޕާޓްމަންޓްގައެވެ. ބީލަންތައް ހުންނަންވާނީ ބަންދުކުރެވިފައިވާ ސިޓީއުރައެއްގައެވެ. ބޭރުގައި ބީލަމަށް ދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަގުތު އަދި ޚިދުމަތް ދޭ ފަރާތުގެ ނަން ލިޔެފައި އޮންނަންވާނެއެވެ.


ދަރިންނަށް ޚަރަދުނުކުރުމަކީ ސުވަރުގެ ލިބުމަށް ހުރަސްއެޅިދާނެ ކަމެއް!\nސުވަރުގެ ލިބުމަށް އެދޭމީހާގެ ކިބައިގައި ހުންނަން ޖެހެނީ2ސިފައެކެވެ. އެއީ ތަޤްވާވެރިކަމާއި ﷲ ތައާލާ އުފެއްދެވި މީސްތަކުންނަށް ހެޔޮކޮށް ހިތުމެވެ. އެކަމުގެ އިތުރު ބައެއް ތަފްޞީލަށް ބަލައިލަމާ ހިނގާށެވެ!\nތަޤްވާވެރިވުމުގެ މާނައަކީ އަމުރުފުޅުތަކަށް ފުރިހަމައަށް ޢަމަލުކުރުމެވެ. ނަހީކުރެއްވެވި ކަންކަމާއި ދުރުހެލިވުމެވެ. ކުރުމަށް އަމުރުފުޅު ކުރެއްވެވި ހުރިހާ ކަމެއް ކުރުމެވެ. ﷲ ތަޢާލާއަށް ބިރުވެތިވުމެވެ.\nމީސްތަކުންނަށް ހެޔޮކޮށް ހިތުމުގެ މާނައިގައި ވަރަށް ގިނަ ކަންކަން ހިމެނިގެންވެއެވެ. މީސްތަކުންނަށް އެހީތެރިވުމާއި މީސްތަކުންގެ ހިތުގައި ޖެހޭނެ އެއްވެސް ކަމެއް ނުކުރުމާއި އަނިޔާވެރި އެއްވެސް ޢަމަލެއް ނުކުރުން ހިމެނެއެވެ.\nބައެއް މީހުން އަޅުކަންކުރެއެވެ. މީސްތަކުންނަށް ހެޔޮކޮށްވެސް ހިތައެވެ. ނަމަވެސް ދެމަފިރިންގެ މެދުގައި އޮންނަނީ އަނިޔާވެރިކަމެވެ. ނުބައި ބަސްތައް ބުނުމާއި ހަރުކަށި ޢަމަލުތައް ކުރުމެވެ. އަދި އަނިޔާވެރި ޢަމަލުތައްވެސް ކުރެއެވެ.\nސުވަރުގެ ވައްދަވާނެ މީހުން ދެނެވޮޑިގެންވަނީ ﷲ ތަޢާލާއެވެ. ނަމަވެސް މިބަޔާންކުރި ކަންކަމަށް ބަލާއިރު އެއްވެސް މީހަކަށް ނުވަތަ އެންމެ މީހަކަށް ނަމަވެސް އަނިޔާވެރިވުމަކީ ވަރަށް ބޮޑު މައްސަލައެކެވެ. ހަމައެއާއިއެކު ޢާއިލާއަށް ޚަރަދު ނުކުރުމަކީ ވެސް މައްސަލައެކެވެ!\nވަރިކުރުމަށްފަހު ދަރިންނަށް ޚަރަދު ނުކުރުމަކީވެސް އަނިޔާވެރިވުމެވެ. ތިމާ ޚަރަދުކޮށް ބަލަހައްޓަންޖެހޭ ޢުމުރުގެ ދަރިއަކަށް ޚަރަދު ނުކުރުމަކީ ދަރިފުޅު ނިކަމެތިކޮށްލުމެވެ. އެފަދަ ދަރިއަކު ނިކަމެތިކޮށްލުމަކީ މީހަކަށް ކުރެވޭނެ އެންމެ ބޮޑު އެއް ފާފައެވެ. ސުވަރުގެ ލިބުމަށް ހުރަސްއެޅިދާނެ ޢަމަލެކެވެ.\nވީމާ މިކަންކަމަށް ބިރުވެތިވާށެވެ! ސުވަރުގެ އެދޭ މީހާ ތަޤްވާވެރިކަން އިތުރުކުރާށެވެ! އެހެން މީސްތަކުންނަށް ހެޔޮކޮށް ހިތާށެވެ! އަދި ކީއްހެއްޔެވެ؟ ޖަނަވާރުންނާއި ގަސްގަހާ ގެއްސަށްވެސް ހެޔޮކޮށް ހިތާށެވެ! އެންމެހައި މަޚްލޫޤުންނަށް ހެޔޮކޮށްހިތާށެވެ!\nފެންބޮވައިގެންފައިވާ ކުއްތާއަކަށް ބޯފެންފޮދެއް ދިން މީހާ ސުވަރުގެ ވެއްދެވިކަން އެއީ މިދެއްކި ވާހަކަތަކުގެ ވަރަށް ބޮޑު ދަލީލެކެވެ.


BREAKING: Beyruthereygai ulhey iru Mask elhu majuboorukoffi | Mihaaru\nމާލޭގެ މަގުމަތީގައި ބަޔަކު ދުއްވާފައި ދަނީ.\n30 ޖުލައި 2020 - 18:04\nމިގޮތަށް ނިންމީ ކޮވިޑް-19 އާ ގުޅިގެން އުފައްދާފައިވާ ނެޝަނަލް ޓާސްކްފޯހުގެ މިއަދުގެ ބައްދަލުވުމުގަ އެވެ.\nރައީސް އިބްރާހިމް މުހައްމަދު ސޯލިހު އިސްވެ ހުންނަވައިގެން، އޮންލައިންކޮށް ބޭއްވި އެ ބައްދަލުވުމަށް ފަހު ރައީސް އޮފީހުން ކުރި ޓުވީޓެއްގައި ބުނީ، އަމިއްލަ މީހާ އާއި އެހެން މީހުންގެ ރައްކަލަކަށްޓަކައި، ބޭރުތެރޭގައި އުޅޭއިރު މާސްކް އެޅުން މިހާރު މަޖުބޫރު ކަމަށެވެ.\nރައީސް އޮފީހުން ބުނީ، މި މަހުގެ 1 ން ފެށިގެން ލޮކްޑައުން އަށް ދިން ލުއިތަކާ އެކު، ކޮވިޑް-19 ޖެހޭ މީހުންގެ އަދަދު މިދިޔަ ދެ ހަފުތާގައި މާލެ ސަރަހައްދުގައި އިތުރުވަމުންދާ ކަމަށެވެ. އެހެންވެ، ދެވަނަ ލޮކްޑައުންއަކަށް ނުގޮސް ވާނެ ގޮތަކަށް ކަންކަން ކުރުމަކީ އެންމެންނާ ގުޅިފައިވާ ކަމެއް ކަމަށް ވެސް ރައީސް އޮފީހުން ބުންޏެވެ.\nރައީސް އޮފީހުގެ ޓުވީޓުގައި ވަނީ، ތަންތަނަށް ދިއުން މަދުކުރުމާއި ސޯޝަލް ޑިސްޓެންސިން އަދި ކޮންމެހެން ގޭގައި ތިބެގެން އޮފީސް މަސައްކަތް ކުރުމަށާއި އަތްދޮވުމަށް ސަމާލުކަން ދިނުމަށް އިލްތިމާސްކޮށްފަ އެވެ.\nރާއްޖެ އިން މިދިޔަ މާޗް7ގައި ކޮވިޑް ޖެހުނު ފަހުން މިދިޔަ އަންގާރަ ދުވަހު ވަނީ ރެކޯޑް އަދަދަކަށް ދިވެހިންނަށް އެ ބަލި ޖެހިފަ އެވެ. އެ ދުވަހު 137 މީހަކަށް ކޮވިޑް ޖެހުނުއިރު ދިވެހިންގެ އަދަދަކީ 92 އެވެ. އެއީ މިހާތަނަށް އެންމެ ގިނަ އަދަދަކަށް ދިވެހިންނަށް އެ ބަލި ޖެހުނު ދުވަހެވެ.\nރާއްޖެ ޓީވީގެ "ފަލަ ސުރުޚީ" ގައި ރޭ ވާހަކަ ދައްކަވަމުން ހެލްތު މިނިސްޓަރު އަބްދުﷲ އަމީން ވިދާޅުވީ، ކޮވިޑް-19 އިން ރައްކާތެރިވުމުގެ ފިޔަވަޅެއްގެ ގޮތުން މާސްކު އެޅުން މަޖުބޫރު ނުކުރަންވީ ސަބަބެއް މިހާރު ނެތް ކަމަށެވެ. އެހެންވެ، ކަމާ ގުޅޭ ފަރާތްތަކާ އެކު މަޝްވަރާ ކުރެއްވުމަށް ފަހު، އެކަމަށް ގޮތެއް ނިންމަވާނެ ކަމަށް އޭނާ އޮތީ ވިދާޅުވެފަ އެވެ.\nއަމީން ވެސް ވަނީ ކޮވިޑުން ރައްކާތެރިވުމަށް މާސްކުގެ ބޭނުންތެރިކަން ބޮޑު ނަމަވެސް މާލޭގައި މާސްކު ނާޅާ އުޅޭ މީހުން މަގުމަތިން ފެންނަލެއް ގިނަ ކަމުގެ ކަންބޮޑުވުން ރޭގައި ފާޅުކުރައްވައިފަ އެވެ.\nފޭސް މާސްކް ސިއްހަތު ބަލިތައް ރައީސް އޮފީސް ރައީސް އިބްރާހިމް މުހައްމަދު ސޯލިހް ދިވެހި ސަރުކާރު\n51 ކޮމެންޓް, 105 ރިއެކްޝަންސް\nސޯސަލް ޑިސްޓެންސް ބެހެއްޓުމައްޓަކާ ސައިކަލު ފަހަތައް މީހުން އަރުވާގެން ދިއުންވެސް މަނާކުރަން އެބަޖެހޭ\nސައިކަލް ފަހަތަށް އަރުވަނީ ނުދަންނަ މީހުނެއް ނޫން. ސޯޝަލްޑިސްޓެންސް ނުބެހެއްޓޭ ހާ ގާތް މީހުން އަރުވަނީ.\nވާނެހާ އެއްޗެއް ވީމަ އެ މަޖްބޫރުކުރީ. ކުރިންވެސް މަޖްބޫރު ކުރަން ޖެހޭ ކަމެއް. އެއީ ކަމަުގެ ބިރުބޮޑު ކަމުން އަދި އެހާ ފަސޭހައިން އަރާ ބައްޔެއް!\nވާނުވާ ނޭނގެންޏާ މޮޅު ވާހަކަ ނުދައްކާ ހުރޭ. ދުނިޔޭގެ ހުރިހާ ގައުމެއްގައިވެސް ލޮކްޑައުންއަށް ފަހު ލުއިތައްދިން. އަދި ލުއިތަކާއެކީ މީހުންނަށް އުޅޭވޭތޯވެސް ބެލި. ބަލާފައި އެކަން ނުކުރެވޭނަމަ އަނެއްކާވެސް ފިޔަވަޅުތައް ހަރުކަށި ކުރި. އާންމު ދިރިއުޅުމުގައިވެސް ހަމަޔާ އުސޫލެއް ނުގެންގުޅޭ މީހުންނަށް މިފަދަ ކަންކަމެއް ދޭހައެއް ނުވާނެ. އެއީ މައްސަލައެއް ނޫން.\nމާލޭގައި ބަލި ފެތުރުން ކޮންޓްރޯލްކުރަން ފުރަތަމަ ޖެހެނީ މާލެއިން މީހުން މަދުކުރަން! މިނޫން ގޮތަކަށް މާލޭގައި ބަލިތަކާއި ރޯގާތައް ފެތުރުން ކޮންޓްރޯލް ކުރަން ވަރަށް އުދަގޫވާނެ! އެކަމަކު މާލެއިން މީހުން މަދުކުރުމުގެ ވިސްނުމެއް ސަރުކާރުގެ ފަރާތުން ނުގެންގުޅޭ! ބިދޭސީ މަސައްކަތު މީހުންނާއި މާލޭގައި ދިިރިއުޅޭ ދިވެހިން ތޮއްޖެހިގެން ދިރިއުޅޭތީ މާލެ އޮންނަނީ އަބަދުވެސް ގޮވަން ކައިރިވެފައިވާ ޓައިމް ބޮމެއްގެ ގޮތުގައި!\nއާނ. ކަލޭގެ ރަށަށް ދާންވީދޯ. ބަލަގަ މާލެޔަށްވުރެން މާގައިގޯޅި މާ ތޮއްޖެހިގެން އުޅޭ ސަރަހައްދުތައް އެހެން ގައުމުތަކުގައިވެސް ހުރޭ. އެކަން ފާހަގަ ނުކުރެވެނީ ހުސްބިންތައް ހިމަނައިގެން ބިން މިންކުރާތީ. ލަންކާ ތައިލެންޑްގައިވެސް ހުރޭ މާތޮއްޖެހިގެން އުޅޭ ތަންތަން. އިންޑިޔާ ތަންތާގައިވެސް އެތައްމިލިޔަން ދިރިއުޅޭ ކުދިކުދި ސަރަހައްދުތައްހުރޭ. ތަފާތަކީ ގާނޫނާއި ގަވައިދާއި އުސޫލުތަކަށް އެތަންތާގައި އިހުތިރާމް ކުރާކަން.\nވަރަށް ރަގަޅު ނިންމުމެއް.... ފިހާރަ، ކެފޭ، ރެސްޓޯރަންޓްތަކަށް މާސްކް ނާޅާ ވަދޭ... މަގުމަތީގަ ވެސް ނުލާހިކު ކައިރި ކައިރީގަ މާސްކް ނާޅާ ތިބެގެން ކެއްސާ ހަދާ.... ވަރަށް ނުރައްކާ ކަންތަށް.... މާސްކް އަޅަން މަޖުބޫރި ކުރި ކަން އެއީ ވަރަށް ރަގަޅު ކަމެއް\nހުރިހާކެފޭ ހޮޓާތަކެއް ބަންދުކޮށްބަލަ. ހަމައެކަނި ޓޭކްއަވޭ ނޫނީ ޑެލިވަރީއަށް ހަދާބަލަ.\nބޭރުމަގުގަ ދުވަންދާ މީހުން މިގަވައިދުން އިސްތިސްނާ ކުރަން ފެނޭ. އިނގޭ މިހެންބުނީމަ މިތާގަ އުޅޭ އަތުންފައިން އެއްވެސް ކަސްރަތެއް ނުކޮށް ތިބޭ މީހުންނަށް ވަރަށް ބާރުކުރާނެކަން. މިކަން އިހުސާސް ކުރެވޭނީ މިގޮތައް ކަސްރަތު ކޮށް އުޅޭ ބަޔަކަށް.\nމިގައުމު ހިންގަން ޖެހެނީ ވަކިމީހަކު ދުރުގަހުރެފަ ބުނާގޮތަށްތަ? ..ވެރިމީހާ އެއީ ރަމްޒީ މަގާމަކަށްވެއްޖެ..އޭނަ އެއްބަސްވެގެންނޫނީ ލޮކްޑައުންއަކަށް ދެވެންނޯންނާނެ.\nކޮވިޑް ކަންތަކާ ޖެހި ނަޝީދުގެ އަސްލު ސޫރަ ފާޅުވެ އަގު ވެއްޓުނު ފަހުން ހަދާނެ ގޮތް ހުސްވެފައި ހުއްޓާ އެއްކަލަ އަދުރޭ ބުޅީގައި ޖެހިއްޖެއެވެ. މިހާރު އަދުރޭ ސްކޭޕްގޯޓަކަށް ހަދާފައި ނަޝީދު ބޭނުންވާ ކުޅިވަރެއް ކުޅުވަނީ އަދުރޭމެން ލައްވައެވެ. އަދުރޭމެން ބޮލުގައި ތެތްކަމެއް ނެތުމުގެ ސަބަބުން އެމީހުން މި ބުޅީގައި ޖެހި ރައްޔިތުން ކުރިމަތީގައި ފަޟީހަތް ވަނީއެވެ. ނުވިސްނެއެވެ. އަދިވެސް ނުވިސްނެއެވެ. ނަޝީދަށް މުޒާހަރާ ކޮށްދެނީއެވެ.\nމި ގައުމުގައި މި ނޫން ގޮތަކަށް އެއްވެސް ކަމެއް ނުވޭ. ބޭރު ޔުނިވާސިޓީއެއްގައި ކިޔާވާ ނިންމާފައި އެނބުރި ރާއްޖެ އަންނަ މީހާގެވެސް ނުހުރޭ އެއްވެސް ޒިންމާއެއް ނެގުމުގެ ހަރުދަނާ ކަމެއް. އަބަދުވެސް ކޮންމެވެސް މީހެއް ބޮލުގައި ކަންކަން އަޅުވާ ކަންކަމުން ރެކުމުގެ ސަގާފަތް އޮތް ތަނެއްގައި މިގޮތް ހަމަ އޮންނާނީ.\nތިގަވައިދު ވާނީ ހޮޓާހޮޓަލުގައި ސިނގިރޭޓުނުބޯން ހެދި ގަވައިދުފަދަ ގަވައިދަކާ. ޚާއްސަކޮށް ބޭފުޅުންގެ މައްޗަށް ތިގަވައިދު ނުހިނގާނެ. މިހާރުވެސް އަތިރިމައްޗަށް އޮންނަ ތޮށިގަނޑުމަތީގައި ބޭފުޅުން ދަތްދޮޅީގައި މާސްކް އަޅުއްވައިގެން ތިއްބަވައި ސައްލާކުރައްވަމުން ސިނގިރޭޓްބައްލަވަން ތިއްބަވަނީ. ހިނގަންދާއިރު އެބޭފުޅުންގެ ދޭތެރެއިންލާފައި ހިނގަންޖެހެނީ. މިގޮތަށް ތޮށިގަނޑުމަތީ ސައްލާކުރައްވަން ތިއްބަވަނީ ބޭފުޅުން. ދިވެހީންނެއް ނޫން.\n+ ވާ ނަމްބަރު ތަކުން މާސްނާލާ އުޅެނީ ކޮންބައެއްކަން އެބަ އިނ ގޑ


Raees Yameen ah, gellumuge badhalu dhaulathun dheynjehey: Kureege UhthamaFandiyaaru – adduLIVE\nޔާމީނަށް، ގެއްލުމުގެ ބަދަލު ދައުލަތުން ދޭންޖެހޭ: ޑރ. ދީދީ\n1 Dec 01, 2021, 12:05 އަބްދުﷲ ޔާމީން\nޑރ. އަހުމަދު އަބްދުالله ދީދީ--\nއިސްތިއުނާފީ މަރުހަލާގައި ކުރީގެ ރައީސް އަބްދުﷲ ޔާމީން ބަންދުން ދޫނުކޮށް ގިނަ ދުވަސްތަކެއް ފާއިތުވުމަށްފަހު، ތުހުމަތުން ބަރީއަވުމުން ގެއްލުމުގެ ބަދަލު ދައުލަތުން ދޭންޖެހޭކަން ކުރީގެ އުއްތަމަފަނޑިޔާރު ޑރ. އަހުމަދު އަބްދުﷲ ދީދީ ވިދާޅުވެއްޖެއެވެ.\nޑރ. ދީދީ ކުރައްވާފައިވާ ޓްވީޓެއްގައި ވިދާޅުވެފައިވަނީ، ރައީސް ޔާމީންގެ މައްސަލައިގައި އިއްޔަ ސުޕްރީމް ކޯޓުން އިއްވި ހުކުމުން ތިން ކަމެއް ސާފުވާކަމަށެވެ.\nފުރަތަމަ ކަމެއްގެ ގޮތުން ޑރ. ދީދީ ވިދާޅުވީ، އުންސުރު ފުރިހަމަނުވާ ބާތިލް ދައުވާއެއް އުފުލައި ޖުޑިޝަލް ސިސްޓަމް ބޭނުންކޮށްގެން އިދިކޮޅު ލީޑަރު ސިޔާސީ މައިދާނުން އެކަހެރިކުރުމަށް މިއަދުގެ ސަރުކާރުން މަސައްކަތް ކޮށްފައިވާކަން ހާމަވާކަމަށެވެ.\nދެވަނަ ކަމެއްގެ ގޮތުން ޑރ. ދީދީ ވިދާޅުވީ ރައީސް ޔާމީނަށް ގެއްލުމުގެ ބަދަލު ދައުލަތުން ދޭންޖެހޭނެ ކަމަށެވެ.\n"ބެސްޓް ޕްރެކްޓިސްއާ ޚިލާފަށް އިސްތިއުނާފީ މަރްޙަލާގައި ރ.ޔާމީން ބަންދުން ދޫނުކޮށް ގިނަ ދުވަސްތަކެއް ފާއިތުވުމަށްފަހު، ތުހުމަތުން ބަރީއަވުމުން ގެއްލުމުގެ ބަދަލު ދައުލަތުން ދޭންޖެހޭކަން؛ މިކަން ޔޫރަޕްގެ އިންސާނީ ޙައްޤުތަކާބެހޭ ކޯޓުގެ ނިންމުންތަކުން އެނގެން އޮންނަކަން." ޑރ. ދީދީ ކުރެއްވި ޓްވީޓުގައި ވިދާޅުވެފައިވެއެވެ.\nމީގެއިތުރުންވެސް ޑރ. ދީދީ ވިދާޅުވީ ރާއްޖޭގެ ޖިނާއީ ޢަދްލުގެ ނިޒާމުގެ މިނިވަންކަމާއި މުސްތަޤިއްލުކަން ކަށަވަރުކުރުމަށް ބޭނުންވާ އިސްލާހުތައް ލަސްނުކޮށް ގެންނަން ޖެހިފައިވާކަން ސުޕްރީމް ކޯޓުގެ ހުކުމުން ހާމަވާކަމަށެވެ. އެގޮތުން އެންމެ ފުރަތަމަ އިސްލާހުކުރަންޖެހޭ ދެ މުއައްސަސާޔަކީ ޖުޑިޝަލް ސާވިސް ކޮމިޝަން އަދި ޕްރޮސެކިއުޓަރ ޖެނެރަލްގެ އޮފީސް ކަމަށްވެސް ވިދާޅުވިއެވެ.


Emme kuda ujoora kandaelhey varu vaanee anna aharu | Mihaaru\nއެމްޑީޕީ ޔޫތު ވިންގުން މިރޭ ބޭއްވި ޕެނަލް ޑިސްކަޝަންގައި އިކޮނޮމިކް މިނިސްޓަރު ފައްޔާޒް އިސްމާއީލާއި ރައްޔިތުންގެ މަޖިލީހުގެ ރައީސް މުހައްމަދު ނަޝީދު، ފޮރިން މިނިސްޓަރު އަބްދުﷲ ޝާހިދު އަދި ޔޫތު މިނިސްޓަރު އަހްމަދު މަހްލޫފް ބައިވެެރިވެވަޑައިގަންނަވަނީ.\nއެންމެ ކުޑަ އުޖޫރަ ކަނޑައެޅޭވަރު ވާނީ އަންނަ އަހަރު: ފައްޔާޒު\n31 އޯގަސްޓް 2019 - 01:08 22 comments\nމާދަމާ ފަށަން ހަމަޖެހިފައިވާ އެމްޑީޕީގެ ޒުވާނުންގެ ކޮންގްރެސް އަށް ތައްޔާރުވުމުގެ ގޮތުން މިއަދު ފެށި ވޯކްޝޮޕްގެ ތެރޭގައި ހިމަނައިގެން މިރޭ ކުރިއަށް ގެންދިޔަ ޕެނަލް ޑިސްކަޝަންގައި ފައްޔާޒް ވިދާޅުވީ ރައްޔިތުންގެ މަޖިލީހުން ބޭނުންވާ ނަމަ މިހާރުވެސް އެންމެ ކުޑަ މުސާރަ ކަނޑައެޅިދާނެ ކަމަށާއި އެހެން ނަމަވެސް ސަރުކާރުން ބަލަން ބޭނުންވާ ގިނަ ކަންތައްތަކެއް އެބަހުރި ކަަމަށެވެ. އެންމެ ކުޑަ އުޖޫރަ ކަނޑަނޭޅި ލަސްވާތީ ސުވާލު އަންނަ ކަމަށް ވެސް އޭނާ ވިދާޅުވި އެވެ.\n"އަޅުގަނޑުމެންނަށް ސުވާލު އެބަ އާދޭ ކީއްވެހޭ މާދަމާއިން މާދަމާއަށް ވެސް [އެންމެ ކުޑަ]އުޖޫރަ ކަނޑަނޭޅެނީ؟ އަޅުގަނޑުމެންނަށް ކަނޑައެޅިދާނެ އެހެން ވެސް އިނގޭތޯ. އެހެން ނަމަވެސް އެއީ މުޅި ދިވެހިރާއްޖޭގެ އިގުތިސޯދަށާއި އަދި ހަމަ ވަަޒީފާގެ ފުރުސަތުތަކަށް ވެސް އެންމެ ރަނގަޅުގޮތަށް އެކަން ނުކުރެވިއްޖެއްޔާ ވަޒީފާގެ ފުރުސަތުތަކަށް ވެސް ނުބައި އަސަރެއް ވެސް ކޮށްފާނެ ކަމެއް،" ފައްޔާޒު ވިދާޅުވި އެވެ.\nފައްޔާޒް ވިދާޅުވި ގޮތުގައި ރާއްޖޭގައި ދެވޭނެ އެންމެ ކުޑަ އުޖޫރަ ކަނޑައެޅުމަށް ޓަކައި ސަރުކާރުން ދިރާސާ ކުރަމުން އަންނަނީ އިންޓަނޭޝަނަލް ލޭބާ އޯގަނައިޒޭޝަން (އައިއެލްއޯ)ގެ އެ ވެސް އެހީތެރިކަމާ އެކުގަ އެވެ. އެގޮތުން ބަލާ ކަންތައްތަކުގެ ތެރޭގައި އެންމެ ކުޑަ އުޖޫރައެއް ކަނޑައަޅަން ރަނގަޅީ މުޅި ރާއްޖެއަށް އެއް މިންގަނޑަކުންތޯ ނުވަތަ އެކި ދާއިރާތަކަށް ތަފާތުކުރުން ރަނގަޅުތޯ ބެލުން ހިމެނޭ ކަމަށް ވެސް އޭނާ ވިދާޅުވި އެވެ.\n"އެންމެ ރަނގަޅު ގޮތަކީ ކޮބައިތޯ ބަލައިލުމަކީ ރަނގަޅު ކަމެއް ކަމަށް އަޅުގަނޑުމެންނަށް ފެނޭ. އަޅުގަނޑުވެސް ގަބޫލުކުރަން އެޖެންޑާ 19 ގައި އަދަދުތަކެއް ކަނޑައަޅުއްވާފައި ވެސް އެބަހުރި،" އޭނާ ވިދާޅުވި އެވެ.\nފައްޔާޒް މި މޭރުމުން ވާހަކަ ދެއްކެވި ޕެނަލް ޑިސްކަޝަންގައި ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު ވެސް ބައިވެރިވަޑައިގެންނެވި އެވެ. ރައްޔިތުންގެ މަޖިލީހުގެ އިންތިހާބަށް އެމްޑީޕީން ކުރި ކެމްޕޭނުގައި އެ ޕާޓީގެ ރައީސްގެ ހައިސިއްޔަތުން، އެންމެ ކުޑަ އުޖޫރައިގެ ވާހަކަ އެންމެ ގިނައިން ދެއްކެވި އެއްބޭފުޅަކީ ނަޝީދެވެ.\nއިތުރު ލިޔުންތައް އެމްޑީޕީ ރައްޔިތުންގެ މަޖިލިސް އެންމެ ކުޑަ އުޖޫރަ ފައްޔާޒް އިސްމާއިލް، އިކޮނޮމިކް މިނިސްޓަރު


16 ޖެނުއަރީ 2019 - 06:34 12 comments\n"އަހަރުމެން ނޫނީ ނުތިބޭނެ ކުށެއް ނެތި ކުށްވެރިވެފަތިބޭ ބައެއް،" އަމްޖަދު ބުންޏެވެ. "ކީއްކުރާނީ؟ ދެން ތަނެއް ކުއްޔަށްހިފާ! ނަމަނަމަ ހިލޭ ނުހުންނާތި ދެން. އޭރުން ތި މައްސަލަ ހައްލުވާނީ."\n"މަ ވެސް ބޭނުމީ ތިހެނޭ ހަދަން،" އަހަރެން ބުނީމެވެ. "އަހަންނަކަށް ނޭނގޭ ތަނެއް ހޯދާނެ ގޮތެއް. ކޮންމެ ފަހަރަކު ވެސް މީސްމީހުން ގާތުގަ މި ބުނަނީ. ތަންތަން ލިބޭ. އެ މީހުން ފައިސާއެއް ނުހިފަޔޭ. އަހަރެން ބުނަމޭ ފައިސާ އެބަހުއްޓޭ! ކުއްޔަށޭ ހުންނަން ބޭނުމީ ވެސް. ހައްތާ ވެސް މުއްދަތު ކިހާ ކުރުހޭ، އެކަނި ނޫންހޭ ހުންނަނީ، ގޭގަ އުޅޭ ވަގުތުކޮޅު ވެސް ކިހާ ކުޑަހޭ ކިޔާފަ ލާރީގަ ނުހިފަނީއޭ. އަނެއްކާ ވެސް މި ބަލަނީ ކޮޓަރިއެއް ލިބޭތޯ."\n"އާނ ބަލާބަލަ! ވަރިހަމައޭ މިކޮޅުން އިތުރަށް ފައިސާ ފޮނުވަން ޖެހުނަސް،" އަމްޖަދު ހިތްހަމަނުޖެހިފައި ބުންޏެވެ. "އަހަރުމެންނަކީ ހަލާލު މަސައްކަތްކޮށްގެން ދިރިއުޅޭ މީހުންނޭ. ލާރި ނެތިގެނެއް ނޫޅެމޭ. ވަކިން އުޅެވޭ ގޮތަށް ހުރި ތަނެއް ކުއްޔަށްހިފާ. އޭރުން އެ ތަނުގަ ނާސިހާ އެކަންޏެއްނު އުޅޭނީ. އެއްވެސް ކަމަކަށް ދައްޗެއް ނުވާނެއްނު."\nހުރިހާ ވެސް މައްސަލައަކީ އަހަރެން މާލެއަށް ނުފަރިތަކަމެވެ. ކޮލެޖަށް ގޮސް ރައްޓެހިންނާއި، ރައްޓެހިންގެ ރައްޓެހިންނާ ވެސް ވާހަކަދެއްކީމެވެ. ކޮންމެ ކުއްޖަކީ ވެސް މާލޭގައި އުޅޭ ރަށު މީހެއް ގާތުގައި ހުންނަ ކުއްޖެކެވެ. ކައިބޮއިހަދަނީ ގޭގެ މީހުންނާ އެކުގައެވެ. ވަކިން ކޮޓަރިއެއް ހިފައިގެންއުޅޭ މީހަކު ނެތެވެ. މާލޭގެ ކުލީ ތަންތަނާ ބެހޭ އެއްވެސް މައުލޫމާތެއް އެނގޭ މީހަކު ވެސް ނެތެވެ. ފާޒިރާ ވެސް ވަރަށް މަސައްކަތްކޮށްދިނެވެ. ކޮލެޖު ނިންމައިފައި އަހަރުމެން ނުކުންނަނިކޮށް ފާޒިރާއަށް ރައްޓެއްސަކު ގުޅިއެވެ. ތަނެއް ހަމަޖެހުނެވެ.\n"ތަނެއް އޯކޭވެއްޖެ! އަނެއްކާ ވެސް،" ފޯނުން ވާހަކަދައްކައި ނިންމައިފައި ފާޒިރާ ބުންޏެވެ. "ހަމަ މި ތަނަށް ކިޔަވަން އައިސްއުޅޭ ކުއްޖަކު އެބައުޅޭ ފަނަރަ ސަތޭކައަށް ކޮޓަރިއެއް ހިފައިގެން. އިއްޔެ އަހަރުމެންނާ އެއްކޮށް އުޅުނެއްނު ސަނާއެއް. އޭނަ. އޭނަ ބުނީ އެ ގޭގެ ހުރެދާނޯ ހަމަ އެ އަގަށް ކުއްޔަށްދޭ ކޮޓަރި. ވަރަށް ސަޅި ތަނެކޯ. އޯކޭ ދޭންވީތަ؟"\nއަހަރެން އެއްބަސްވީމެވެ. އެކަމަކު އެ ތަނުގައި ވެސް ކުޑަކުޑަ އެހެން މައްސަލައެއް އޮތެވެ.\n"އެކަމަކު އެއްޗެހި ދޮންނަން ޖެހެނީ ގޭގެ މީހުން ވެސް އެއްޗެހި ދޮންނަ މެޝިނުން،" ފާޒިރާ ބުންޏެވެ. "އެ މީހުން ނުދޮންނަ ދުވަސްދުވަސް ބަލައިގެން އެ ދުވަހަކަށް ސެޓުކުރަން ޖެހޭނީ. ގޭގެ މީހުން ކައްކާ ތަނުގަ ކައްކަން ޖެހޭނީ ވެސް. ކިހިނެއް ހަދާނީ؟"\nއަހަރެން ވިސްނައިލީމެވެ. ކެއްކުމުގެ މައްސަލައަށް އަހަރެން ޖެހޭނީ އެހެން ހައްލެއް ހޯދާށެވެ. އެއްޗެހިދޮވުން އެއީ މައްސަލައެއް ނޫނެވެ. މެޝިނަށް އެއްޗެހި އަޅައިފައި ދެން ދާންޖެހޭނީ މެޝިނުން އެއްޗެހި ނަގާށެވެ. ދުވާލަކު އެއްފަހަރު އެ ކަން ކުރާކަށް ވެސް ނުޖެހޭނެއެވެ.\n"ކެއުން ހަމަޖައްސަފާނަން އެހެން ތާކުން ވެސް،" އަހަރެން ބުނީމެވެ. "ކޮލެޖަށް އައިސް މި ތާ ކައިރީ މިހިރަ ތަންތަނުން ވެސް ކައިފާނަން. ކުއްޔަށް ފަނަރަ ދީފަ މާ ރީތިކޮށް ވެސް އަހަންނަށް ހަމަޖެއްސޭނެ. ތި ތަން ހޯދާ."\nއެ ދުވަހުން އެ ދުވަހަށް ތަން ހަމަޖެހުނެވެ. އެއީ ފަސްވަނަ ތަނެވެ. އެހާ އަވަހަށް ތަނެއް ހަމަޖެހޭނެކަމަކަށް އަހަރެން ހިއެއްނުކުރަމެވެ. ވަގުތުން ފޮށްޓަށް އެއްޗެހި އަޅައިލައިގެން ފެރީއަށް އެރީމެވެ. ގެއިން އަހަރެން ނުކުންނަން ޖެހުނު އަސްލު ސަބަބު ޒާހިރާއަކަށް ކިޔައެއްނުދެމެވެ. ފެރީގައި ދެކޮޅަށް ދަތުރުކުރަން ޖެހުން ބަހަނާއަކަށް ހަދައިފައި ނިންމައިލީއެވެ.\nރޭގަނޑު އަށްގަޑި ބައިވިއިރު އަހަރެން ހުރީ މާލޭގައެވެ. އަހަރެންގެ އިންތިޒާރުގައި ފާޒިރާއާއި ސަނާ ތިއްބެވެ. ހުންނަން ހަމަޖެހިފައިވާ ގެއަށް އައީ ތިން މީހުން އެކުގައެވެ. އަރަން ޖެހުނީ ތިންވަނަ ފަންގިފިލައަށެވެ. އެއީ ރީތިކޮށް ހަދައިފައިވާ ތަނެކެވެ. ބޮޑު އެޕާޓުމަންޓެކެވެ. ހަތަރު ކޮޓަރި ހުއްޓެވެ. އެއް ކޮޓަރީގައި ހަފީޒާއާއި ޖައުފަރެވެ. އަނެއް ކޮޓަރީގައި ސަނާއެވެ. ދެން ބާކީ ހުރި ދެ ކޮޓަރިން އެއް ކޮޓަރި އަހަންނަށެވެ. އަނެއް ކޮޓަރީގައި ވެސް ބަޔަކު އުޅޭހެން ހީވިއެވެ. އެ ކޮޓަރި ހުރީ ދިއްލައިފައެވެ. ގެއިން އަހަރުމެންނަށް މަރުހަބާކިއީ ޖައުފަރެވެ. ދެބައިއުމުރުގެ ފިރިހެނެކެވެ. އިސްކޮޅުން ދިގު، ކަސްރަތީ ނޫން ހަށިގަނޑެކެވެ. ބޮލުގެ އިސްތަށިކޮޅު މަދު، ބަރު އަޑެއްގެ ވެރިޔެކެވެ. އެނގިފައިވާ ގޮތުގައި ގޭގެ ވެރިމީހާއަކީ އެއީއެވެ. ޖައުފަރާ ފުރަތަމަ ހަތަރުކަޅި ހަމަވި ވަގުތު ވެސް ޖައުފަރުގެ ބެލުމާ މެދު އަހަރެންގެ ހިތުގައި ޝައްކުއުފެދުނެވެ. ފޮރުވިފައިވާ ނިޔަތެއް އޭނަގެ އޮތްހެން ހީވިއެވެ. އެހެނަސް އެއީ ހީއެކެވެ. ޖައުފަރުގެ އަނބިމީހާއަކީ ހަފީޒާއެވެ. އަހަންނަކީ އާދައިގެ އިސްކޮޅެއްހުންނަ މީހެކެވެ. ހަފީޒާ އަރަނީ އަހަރެންގެ ކޮނޑާ ހަމައަށެވެ. އަނަރޫފަކަމުގެ އިތުރަށް ހެލިފެލިވާ ގޮތުން ހަފީޒާއަކީ ބަލިމީހެއްކަން އެނގޭވަރު ވެއެވެ. އެކަމަކު ހިނިތުންވެލައިފައި ނޫނީ އެންމެ ބަހެއް ވެސް ހަފީޒާ ނުބުނެއެވެ. އަހަރުމެންނަކީ އަލަށް ފެނުނު ބައެއްހެން ފަހަރެއްގައި ވެސް އިހުސާސްވިޔަކަ ނުދެއެވެ.\n"އަވަހަށް ފޮށި ވައްދާ އެތެރެއަށް،" އޯގާތެރިކަމާ އެކުގައި ހަފީޒާ ބުންޏެވެ. "މި މޭޒުގަ ކެއުން އޮންނާނީ. އެހެރީ ދޮންނަމެޝިން. އެންމެންގެ ގަޑިތައް ބަހާފަ ހުންނާނީ. ފޮތް ބަލައިލާފަ ބުނާނަން ނާސިހާގެ ގަޑި. ކަންޏާ ކާއެއްޗެހި އަމިއްލައަށް ގަނެގެން އައިސް ކައްކަންވީ. ނޫނީ އެއްޗެހި ގަނެގެން ކޮޓަރިއަށް ގެނެސްގެން ކެޔަސް މައްސަލައެއް ނެތް. މި ގޭގެ ހުރިހާ ކަމެއް ބަލަހައްޓާނީ އަހަރެންގެ ފިރިމީހާ ޖައުފަރު. އަހަރެން ވެސް އުޅޭނެ. ދެން ބޭނުންވާނެ ނާސިހާގެ ފޯނު ނަންބަރު. ފަހަރެއްގަ ކޮންމެހެން ގުޅާލަން ޖެހުނަސް ގުޅޭނީ އޭރުންތާ. ޖައުފަރު ނަންބަރަށް ނާސިހާގެ ނަންބަރު ފޮނުވާލާފަ ބާއްވާ."\nޖައުފަރުގެ ފޯނު ނަންބަރު ދިނުމުން އެ ނަންބަރަށް އަހަރެންގެ ނަންބަރު ފޮނުވައިލީމެވެ. ހަފީޒާ ބުނީ ތެދެކެވެ. ފަހަރެއްގައި އަހަންނަށް ގުޅާލަންޖެހޭ ކަހަލަ ހާލަތެއް އަތުވެދާނެއެވެ. އަހަރެން ހިތަށްއެރިއެވެ. އެންމެ ފަހުން އަހަރެން ބޭނުންވި ކަހަލަ ތަނެއް ލިބުނީއެވެ. ތަން ރީއްޗެވެ. ކުލި ގަބޫލުކުރެއެވެ. އެއްވެސް ފިކުރެއް، ހާސްކަމެއް ނެތެވެ. ކޮޓަރިއަށް ވަދެފައި ހަމަޖެހިލީމެވެ. އެނދުގެ ގޮދަޑިއާއި، އަޅައިފައިވާ ފޮތިގަނޑާއި، ބާލީހުގެ އުރަ ވެސް ސާފުތާހިރެވެ. ހިރަފުހެއް ނެތެވެ. ދޮންނާކަށް ނުޖެހެއެވެ. ފާޚާނާ ބަލައިލިއިރު އެ ތަން ވެސް އަހަރެން ވަރަށް ހިތްހަމަޖެހެއެވެ. އަމްޖަދަށް ގުޅައިފައި ވަރަށް އުފަލާއެކު ހުރިހައި ވާހަކައެއް ކިޔައިދިނީމެވެ.\nފަސްވަނަ ގޭގެ ފުރަތަމަ ދުވަހެވެ. އަހަރެން ކުރަންޖެހޭ މަސައްކަތެއް ނެތެވެ. ކުރާ ކަންކަމަށް ލޯއަޅާނެ ބަޔަކު ނެތެވެ. ގަޑިޖެހިދާނެ ކަމުގެ ބިރެއް ވެސް ނެތެވެ. އެ ގެއިން ނުކުމެފައި މަގުގެ ދެކޮޅު ބަލައިލީމެވެ. އަމާން މަގެކެވެ. ހިނގައިފައިދާ ދެތިން މީހެއް ފިޔަވައި އެހެން މީހަކު ނެތެވެ. ކޮލެޖާ ދިމާއަށް ހިނގައިގަތީމެވެ. ކުއްލިއަކަށް އަހަންނަށް އެހެން ކަހަލަ އިހުސާސެއް ކުރެވުނެވެ. އެއީ ކުރިން ދުވަހަކު ވެސް ކުރެވުނު ކަހަލަ އިހުސާސެއް ނޫނެވެ. އަހަންނަށް ހީވަނީ ކޮންމެވެސް މީހަކު އަހަންނަށް ފާރަލާހެންނެވެ. އެ ޝައްކު އިންތިހާއަށް ބޮޑުވުމުން އަހަރެން ފަހަތް ބަލައިލީމެވެ. މަގުގައި މީހުން އުޅެއެވެ. އެކަކު ވެސް އަހަންނާ ދިމާއަކަށް ނުބަލައެވެ. އަހަރެން ދަންނަ އެއްވެސް މޫނެއް ނެތެވެ. ކޮލެޖާ ހަމައަށް ދިޔައިރު ވެސް މީހެއްގެ އުނދަގުލެއް އަހަންނަކަށް ނުވެއެވެ. ހަމަ އެހެންމެ، ހިތުގައި އުފެދުނު ވަހުމު ފިލައިގެނެއް ނުދިޔައެވެ. ކޯލެއް ނަޔަސް އިރުއިރުކޮޅާ ފޯނަށް ބަލައިލެވެއެވެ. އެކަމަކު ނުދަންނަ ކޯލެއް އައީކީ ވެސް ނޫނެވެ.\nއެ ދުވަހަކީ ރީމާގެ އުފަންދުވަހެވެ. ރީމާއަކީ، މާލޭގައި ވަޒީފާއަދާކުރާ އަތްމަތި ތަނަވަސް ކުއްޖެކެވެ. ކިލާސް ނިންމައިފައި ގާތް ރައްޓެހިންނަށް ސައިދޭން ރީމާ ބޭނުންވިއެވެ. ޖުމުލަ ފަސް އަންހެންކުދިންނެވެ. އެ ލިސްޓުގައި އަހަރެން ވެސް ހިމެނުނެވެ. އަހަރުމެން ސައިބޯން ދިޔައީ ކޮލެޖާ ވަރަށް ކައިރީގައި ހުރި ތަނަކަށެވެ. ސައިބޯން ފެށިތަނާ ރީމާ ވައްކަޅިން އަހަންނަށް އިޝާރާތްކޮށްލިއެވެ. ވައަތްފަރާތް ބަލައިލުމަށް އެދުނެވެ. އަހަރެން ބަލައިލިއިރު ނުދަން ފިރިހެނަކު އަހަންނާ ދިމާއަށް ބަލަހައްޓައިގެން އިނެވެ. އޭނަ ހެދުންއަޅައިފައި ހުރިގޮތުން ހީވަނީ ކޮންމެވެސް މަތީ މަގާމެއްގެ މީހެއްހެންނެވެ. މެދު އުމުރުގެ މީހެކެވެ. ލައިގެންހުރި އަތްދިގު، ހުދު ގަމީހާއި ރަތްކުލައިގެ ޓައީ އޭނަޔާ ގުޅެއެވެ. އެކަނި ސައިބޯންއިންއިރު އޭނަޔާ ޖެހިގެން ހުރި ގޮނޑީގައި ކޯޓެއް އަޅުވައިލައިފައި އޮތެވެ. ޖެލް ލައިފައި ހުރި ފަން އިސްތަށިގަނޑެކެވެ. ތުނި މަތިމަހާއި ތުނބުޅީގެ ސަބަބުން އެ މޫނުގައި ހިތްގައިމު ގޮތެއް ހުއްޓެވެ. އަހަރެން އަވަހަށް މޫނު އަނބުރައިލީމެވެ.\n"ރީމް ކުރާ ކަންތައް." އަހަރެން މަޑުމަޑުން ބުނީމެވެ.\n"ކީއްތަވީ؟" ރީމާ ހިނިތުންވެފައި ބުންޏެވެ. "ހަޑި؟"\n"ރީމް!" އަހަރެން ބުނީމެވެ. "އަހަރެން އުޅެނީ މީހަކާ އިނދެގެންނޭ! ތިން ކުދިން އެބަތިބި. ހަނދާންނެތުނީ؟"\nރީމާ ހީނގަތެވެ. އަހަރެންގެ ފިރިއެއް ހުންނަކަމާއި ކުދިން ތިބި އަދަދު ރީމާއަށް އެނގޭނެއެވެ. އެކަމަކު ރީމާއަކީ އެ ކަހަލަ ލާނެތް ސަމާސާކުރާ ކުއްޖެކެވެ. ރީމާގެ ކަޅިރަވަ ތޫނުވެފައި، ލޮލުގައި އަޅައިގަންނަ ގޮތެއް ހުންނާތީ އޭގެ ފައިދާ އޭނަ ނަގައެވެ. ފިރިހެނުން ޖާދޫގައި ޖައްސައެވެ. އެ ފޮތް ހުޅުވާކަށް އަހަރެން ބޭނުމެއް ނޫނެވެ. އަހަރެންނަކީ ކާކުކަމާއި، މާލެއަށް އަހަރެން އައި މަގުސަދު އަބަދުވެސް އަހަރެން ހަނދާންބަހައްޓަމެވެ.\nކޮލެޖު ނިންމައިފައި ގެއަށް އައި މަގުމަތީގައި، ގެޔާ ވަރަށް ކައިރީގައި ހުރި ފިހާރައެއް ލޮލުގައި އަޅައިގަތެވެ. އެއީ އާންމު ސާމާނު ވިއްކާ ފިހާރައެކެވެ. އަހަރެން އެ ފިހާރަޔަށް ވަނީމެވެ. ބޭނުންވާ ކުދިކުދި ސާމާނު ގަނެލުމަށް ޓަކައެވެ. އަހަންނަށް ބޭނުންޖެހޭ ކަހަލަ ވަރަށް ގިނަ އެއްޗެހި އެ ތަނުގައި ހުއްޓެވެ. ސޭޓަކަށް އިނީ ޒުވާން އުމުރުގެ އަންހެންކުއްޖެކެވެ. އޭނަގެ ފުރިހަމަ ނަމެއް އަހަންނަކަށް ނޭނގެއެވެ. ނަމަކަށް ބުނީ ސަތޫއެވެ. ސަތޫ ވަރަށް ވާހަކަދައްކައެވެ. އާދަޔާޚިލާފަށް ރައްޓެއްސެވެ. އޭގެ ފަހަތުގައި ސިއްރެއް އޮތްކަމަކަށް އަހަރެން ހިއެއްނުކުރަމެވެ.\nއިތުރު ލިޔުންތައް ބިންމާ އިބްރާހީމް ވަހީދު ބިރުވެރި މާލެ ދަތުރު ދިގު ވާހަކަ


Midhiya mahu Customs ah libunu aamdhanee 23 insahtha ithuru vejje\nމިދިޔަ މަހު ކަސްޓަމްސްއަށް ލިބުނު އާމްދަނީ 23 އިންސައްތަ އިތުރުވެއްޖެ\n11 މަސް,3ދުވަސް, 20 ގަޑި, 20 މިނެޓް ކުރިން 2430އަހްމަދު މިޒްޔާލް\nމިއަހަރުގެ ޖެނުއަރީ މަހު އިމްޕޯޓް ޑިއުޓީއާއި އެހެނިހެން ފީގެ ގޮތުގައި މޯލްޑިވްސް ކަސްޓަމްސް ސަރވިސްއަށް ލިބުނު އާމްދަނީ އަހަރުން އަހަރަށް ބަލާއިރު 23 އިންސައްތަ އިތުރުވެފައިވާ ކަމަށް އެ އިދާރާއިން ބުނެފިއެވެ.\nކަސްޓަމްސްގެ ތަފާސްހިސާބުތައް ދައްކާ ގޮތުގައި މިއަހަރުގެ ޖެނުއަރީ މަހު އިމްޕޯޓް ޑިއުޓީއާއި އެހެނިހެން ފީގެ ގޮތުގައި ދައުލަތަށް 276 މިލިއަން ރުފިޔާ ވަނީ ލިބިފައެވެ. މިދިޔަ އަހަރުގެ އެ މުއްދަތުގައި އިމްޕޯޓް ޑިއުޓީއާއި އެހެނިހެން ފީގެ ގޮތުގައި ލިބިފައިވަނީ 224 މިލިއަން ރުފިޔާއެވެ.\nޖެނުއަރީ މަހު ކަސްޓަމްސްގެ އާމްދަނީ އިތުރުވެފައިވާއިރު، ރާއްޖެއިން މުދާ އެސްޕޯޓްކުރި މިންވަރު މަހުން މަހަށް ބަލާއިރު މިދިޔަ ޖެނުއަރީ މަހު ހައެއް އިންސައްތަ އިތުރުވެފައިވާ ކަމަށް ކަސްޓަމްސްއިން ބުނެއެވެ. އެގޮތުން މިދިޔަ އަހަރުގެ ޑިސެމްބަރު މަހު 445 މިލިއަން ރުފިޔާގެ މުދާ ރާއްޖޭން އެކްސްޕޯޓް ކޮށްފައިވާއިރު، މިދިޔަ ޖެނުއަރީ މަހު މުދާ އެކްސްޕޯޓް ކުރި މިންވަރު 474 މިލިއަން ރުފިޔާއަށް ވަނީ އިތުރުވެފައެވެ.\nމިދިޔަ ޖެނުއަރީ މަހު އެކްސްޕޯޓްކުރި މުދަލުގެ 41 އިންސައްތަ މުދާ އެކްސްޕޯޓް ކޮށްފައިވަނީ ތައިލެންޑަށެވެ. އަދި މުދަލުގެ 10 އިންސައްތަ އެމެރިކާއަށް އެކްސްޕޯޓް ކޮށްފައިވާއިރު، މުދަލުގެ އަށެއް އިންސައްތަ އެކްސްޕޯޓް ކޮށްފައިވަނީ ޖަރުމަނަށާއި އިނގިރޭސިވިލާތަށެވެ. އަދި ފަރަންސޭސިވިލާތަށް މުދަލުގެ ހަތެއް އިންސައްތަ އެކްސްޕޯޓްކޮށްފައިވާ ކަމަށް ކަސްޓަމްސްއިން މައުލޫމާތު ދެއެވެ.\nމީގެ އިތުރުން ހުސްވި ޖެނުއަރީ މަހުގެ ތެރޭގައި ރާއްޖެއަށް އެތެރެކުރި މުދަލުގެ ސީއައިއެފް އަގު އަހަރުން އަހަރަށް ބަލާއިރު 17 އިންސައްތަ އިތުރުވެފައިވާ ކަމަށް ކަސްޓަމްސްއިން ބުނެއެވެ. އެގޮތުން މިދިޔަ އަހަރުގެ ޖެނުއަރީ މަހު ރާއްޖެއަށް 3.2 ބިލިއަން ރުފިޔާގެ މުދާ އެތެރެކޮށްފައިވާއިރު، މިއަހަރުގެ ޖެނުއަރީ މަހު އެ އަދަދު ވަނީ 3.8 ބިލިއަން ރުފިޔާއަށް އިތުރުވެފައެވެ.\nއަގުގެ ގޮތުން ބަލާއިރު އެތެރެކުރި މުދަލުގެ 20 އިންސައްތަ އެތެރެކޮށްފައިވަނީ އެކުވެރި އަރަބި އިމާރާތުންނެވެ. އަދި މުދަލުގެ 19 އިންސައްތަ ޗައިނާއިން އެތެރެކޮށްފައިވާއިރު، މުދަލުގެ 12 އިންސައްތަ އެތެރެކޮށްފައިވަނީ އިންޑިއާއިންނެވެ.